#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಮನರಂಜನೆ ಇರಲಿ, ಸಾಹಿತ್ಯವೂ ಬರಲಿ
ಮನರಂಜನೆಯೊಂದೇ ಟಿವಿ ಕಾರ್ಯಕ್ರಮಗಳ ಪ್ರಮುಖ ಬಂಡವಾಳ. ಅದರಲ್ಲಿಯೂ ಧಾರಾವಾಹಿ, ರಿಯಾಲಿಟಿ ಶೋಗಳಿಗೆ ಅಗ್ರಸ್ಥಾನ. ಇವೆರಡನ್ನು ಬಿಟ್ಟರೆ ಬೇರೆ ಯಾವುದೇ ಕಾರ್ಯಕ್ರಮವನ್ನು ಪ್ರಸಾರ ಮಾಡಿದರೂ ಜನ ನೋಡುವುದಿಲ್ಲ ಎಂಬ ತೀರ್ಮಾನಕ್ಕೆ ಟಿವಿ ಚಾನೆಲ್‌ಗಳು ಬಂದುಬಿಟ್ಟಿವೆ.
| Updated:
Apr 13, 2012, 05:01AM IST
- ಶ್ರೀನಾಥ ಎಸ್.ವಿ.
ಚಾನೆಲ್‌ವೊಂದರಲ್ಲಿ ಕನಿಷ್ಠವೆಂದರೂ ದಿನಕ್ಕೆ ಐದಾರು ಧಾರಾವಾಹಿಗಳು ಪ್ರಸಾರವಾಗುತ್ತವೆ. ಶನಿವಾರ, ಭಾನುವಾರ ಹೊರತುಪಡಿಸಿ ಉಳಿದ ಐದು ದಿನಗಳೂ ಧಾರಾವಾಹಿಗಳದ್ದೇ ಕಾರುಬಾರು. ದೂರದರ್ಶನದ ಚಂದನ, ಖಾಸಗಿ ಚಾನೆಲ್‌ಗಳಾದ ಉದಯ, ಈಟಿವಿ, ಝೀ ಟಿವಿ, ಸುವರ್ಣ ಟಿವಿಗಳಲ್ಲಿ ನಿತ್ಯವೂ ಧಾರಾವಾಹಿಗಳು ಪ್ರಸಾರವಾಗುತ್ತವೆ. ಮೊದಲೇ ಹೇಳಿದಂತೆ ಚಾನೆಲ್‌ವೊಂದಕ್ಕೆ ಕನಿಷ್ಠ ಐದು ಧಾರಾವಾಹಿಗಳೆಂದರೂ ದಿನಕ್ಕೆ ಇಪ್ಪತ್ತನ್ನು ದಾಟುತ್ತದೆ. (ಚಂದನ ವಾಹಿನಿಯಲ್ಲಿ ಧಾರಾವಾಹಿಗಳ ಪ್ರಸಾರ ಸಂಖ್ಯೆ ಉಳಿದ ಚಾನೆಲ್‌ಗಳಿಗಿಂತ ಕಡಿಮೆ). ಹೀಗೆ ಪ್ರಸಾರವಾಗುವ ಧಾರಾವಾಹಿಗಳಲ್ಲಿ ಅರ್ಧದಷ್ಟು ಧಾರಾವಾಹಿಗಳು ಹಲವು ವರ್ಷಗಳಿಂದ ಬರುತ್ತಿವೆ. ‘ಬದುಕು’, ‘ಮುಕ್ತ ಮುಕ್ತ’, ‘ಮನೆಯೊಂದು ಮೂರು ಬಾಗಿಲು’, ‘ಗಾಳಿಪಟ’ ಹೀಗೆ ಇವುಗಳ ಪಟ್ಟಿ ಬೆಳೆಯುತ್ತದೆ.
ಮೂಲ ಕತೆಯ ಆಶಯವನ್ನೇ ಮರೆತು ನಿತ್ಯವೂ ಕತೆಗೊಂದು ಹೊಸ ತಿರುವು ಕೊಡುತ್ತಾ, ಹೊಸ ಪಾತ್ರಗಳನ್ನು ಹಾಕುತ್ತಾ ಧಾರಾವಾಹಿಯನ್ನು ಹೇಗೆ ಬಬ್ಬಲ್‌ಗಮ್‌ನಂತೆ ಎಳೆಯಬಹುದು ಎನ್ನುವುದನ್ನು ಇಂತಹ ಧಾರಾವಾಹಿಗಳು ತೋರಿಸಿಕೊಟ್ಟಿವೆ. ಆದರೆ, ಅವುಗಳ ಮಧ್ಯೆ ನೆನಪಿನಲ್ಲಿ ಉಳಿಯುವಂತಹ, ಮೆಲುಕು ಹಾಕುವಂತಹ ಬೆರಳೆಣಿಕೆಯಷ್ಟು ಧಾರಾವಾಹಿಗಳು ಬರುತ್ತಿವೆ. ದುರಾದಷ್ಟವೆಂಬಂತೆ ಅಂತಹ ಧಾರಾವಾಹಿಗಳಿಗೆ ಟಿಆರ್‌ಪಿ ಸಿಗುವುದಿಲ್ಲ, ಜಾಹೀರಾತು ಸಿಗುವುದಿಲ್ಲ. ಹೀಗಾಗಿ ಆರಂಭವಾದ ಕೆಲವೇ ವಾರಗಳಲ್ಲಿ ಮರೆಯಾಗಿಬಿಡುತ್ತವೆ. ‘ಗರ್ವ’, ‘ಅನಾವರಣ’ ಧಾರಾವಾಹಿಗಳನ್ನು ಉದಾಹರಿಸಬಹುದು.
ಕನ್ನಡದಲ್ಲಿ ಸಾಹಿತ್ಯ ಕತಿಗಳಿಗೆ ಬರವಿಲ್ಲ, ಅಲ್ಲದೆ, ಅತಿ ಹೆಚ್ಚು ಜ್ಞಾನಪೀಠ ಪ್ರಶಸ್ತಿಗಳನ್ನು ಪಡೆದುಕೊಂಡಿರುವ ಭಾಷೆ ಎಂಬ ಹೆಗ್ಗಳಿಕೆಗೂ ಪಾತ್ರವಾಗಿದೆ. ಹೀಗಿರುವಾಗ ಕನ್ನಡ ಸಾಹಿತ್ಯದ ಉತ್ಕೃಷ್ಟ ಕತಿಗಳನ್ನು ಕಿರುತೆರೆಗೆ ಅಳವಡಿಸುವ ಪ್ರಯತ್ನಗಳು ಸಾಕಷ್ಟು ಪ್ರಮಾಣದಲ್ಲಿ ನಡೆದೇ ಇಲ್ಲ ಎಂದು ಹೇಳಬಹುದು. ಧಾರಾವಾಹಿಗೆ ಅಂತಹ ಕತಿಗಳು ಸಿಗುತ್ತಿಲ್ಲವೊ, ಲೇಖಕರು ಕೊಡುತ್ತಿಲ್ಲವೊ, ನಿರ್ಮಾಪಕರು ಮುಂದಾಗುತ್ತಿಲ್ಲವೊ ಎನ್ನುವುದು ತಿಳಿಯದಂತಾಗಿದೆ.
ಕನ್ನಡದ ಸಣ್ಣ ಕತೆಗಳನ್ನು ಆಧರಿಸಿ ಈ ಹಿಂದೆ ದೂರದರ್ಶನದಲ್ಲಿ ಧಾರಾವಾಹಿಯೊಂದು ಪ್ರಸಾರವಾಗಿತ್ತು. ಅಂತಹ ಪ್ರಯತ್ನ ಖಾಸಗಿ ಟಿವಿಗಳಲ್ಲಿ ಏಕೆ ಆಗುತ್ತಿಲ್ಲ ಎಂಬುದು ನಿಜಕ್ಕೂ ಯಕ್ಷಪ್ರಶ್ನೆ.
ದೂರದರ್ಶನದಲ್ಲಿ ಪ್ರಸಾರವಾದ ‘ಮಾಲ್ಗುಡಿ ಡೇಸ್’ ಇದಕ್ಕೆ ಒಂದು ಅತ್ಯುತ್ತಮ ಉದಾಹರಣೆ. ಕನ್ನಡಿಗರು ಸೇರಿಕೊಂಡು ಹಿಂದಿಯಲ್ಲಿ ನಿರ್ಮಿಸಿದ ಆರ್.ಕೆ.ನಾರಾಯಣ್ ಅವರ ಕತೆಗಳನ್ನು ಆಧಿರಿಸಿದ ‘ಮಾಲ್ಗುಡಿ ಡೇಸ್’ ಇವತ್ತಿಗೂ ಒಂದು ಕ್ಲಾಸಿಕಲ್ ಧಾರಾವಾಹಿ. ಅಷ್ಟೇಕೆ ಹಿಂದಿಯಲ್ಲಿ ಪ್ರಸಾರವಾದ ‘ತಮಸ್’, ‘ಭಾರತ್ ಏಕ್ ಖೋಜ್’, ‘ರಾಮಾಯಣ’, ‘ಮಹಾಭಾರತ್’, ‘ಬುನಿಯಾದ್’, ‘ನುಕ್ಕಡ್’, ‘ಹಮ್‌ಲೋಗ್’ ಮೊದಲಾದವು ಇದಕ್ಕೆ ಉತ್ತಮ ಉದಾಹರಣೆಗಳಾಗಿವೆ. ಕನ್ನಡದಲ್ಲಿಯೂ ಇಂತಹ ಪ್ರಯತ್ನಗಳು ನಡೆಯುವ ಅಗತ್ಯವಿದೆ.
ಏಕೆಂದರೆ, ಇತ್ತೀಚೆಗೆ ಹಿಂದಿ ಧಾರಾವಾಹಿಗಳನ್ನು ಕನ್ನಡೀಕರಿಸುವ ಕೆಲಸ ನಡೆಯತ್ತಿದೆ. ಡಬ್ಬಿಂಗ್ ಹಾವಳಿ ಧಾರಾವಾಹಿಗಳಿಗೂ ಕಾಲಿಡುತ್ತಿರುವ ಸಂದರ್ಭದಲ್ಲಿ ನಾವು ಈಗಲೇ ಎಚ್ಚೆತ್ತಕೊಳ್ಳಬೇಕಿದೆ.
ಟಿವಿ ಬಂದ ಮೇಲೆ ಪುಸ್ತಕವನ್ನು ಓದುವವರ ಸಂಖ್ಯೆ ಕಡಿಮೆಯಾಗುತ್ತಿದೆ ಎಂದು ಗೊಣಗುವವರ ಸಂಖ್ಯೆ ಹೆಚ್ಚುತ್ತಿದೆ. ಹೀಗಿರುವಾಗ ಸಾಹಿತ್ಯ ಕತಿಗಳನ್ನೇ ಧಾರಾವಾಹಿ ಮಾಡುವ ಮೂಲಕ ಟಿವಿಗೆ ಅಂಟಿಕೊಂಡಿರುವವರಿಗೆ ಸಾಹಿತ್ಯದ ಅಭಿರುಚಿ ಬೆಳೆಸುವ ಕೆಲಸ ಮಾಡಬಹುದಲ್ಲವೇ?
ಟಿವಿ ಚಾನೆಲ್‌ಗಳು, ಧಾರಾವಾಹಿ ನಿರ್ಮಾಪಕರು ಈ ನಿಟ್ಟಿನಲ್ಲಿ ಏಕೆ ಗಮನ ಹರಿಸಬಾರದು?


ಟಿ. ಟಿ: ಸಾನ್ವಿ, ತೆಶೂಬ್‌ಗೆ ಪ್ರಶಸ್ತಿ
ಟಿ. ಟಿ: ಸಾನ್ವಿ, ತೆಶೂಬ್‌ಗೆ ಪ್ರಶಸ್ತಿ
ಪ್ರಜಾವಾಣಿ ವಾರ್ತೆ
Published:
29 ಜುಲೈ 2018, 01:00  IST
Updated:
29 ಜುಲೈ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಎಂ.ಸಾನ್ವಿ ಹಾಗೂ ತೆಶೂಬ್ ದಿನೇಶ್ ಅವರು ಇಲ್ಲಿ ನಡೆಯುತ್ತಿರುವ ರಾಜ್ಯ ಓಪನ್ ರ‍್ಯಾಂಕಿಂಗ್ ಟೇಬಲ್ ಟೆನಿಸ್ ಟೂರ್ನಿಯಲ್ಲಿ ಪ್ರಶಸ್ತಿ ಗೆದ್ದಿದ್ದಾರೆ.
ಶನಿವಾರ ನಡೆದ ಮಿನಿ ಕೆಡೆಟ್ ಬಾಲಕರ ವಿಭಾಗದ ಫೈನಲ್‌ನಲ್ಲಿ ತೆಶೂಬ್ ದಿನೇಶ್, 11–7, 11–8, 11–5ರಿಂದ ಮೊಹನೀಶ್ ನಾರಾ ಅವರನ್ನು ಸೋಲಿಸಿದರು.
ಮಿನಿ ಕೆಡೆಟ್ ಬಾಲಕಿಯರ ವಿಭಾಗದ ಫೈನಲ್ ಪಂದ್ಯದಲ್ಲಿ ಎಂ. ಸಾನ್ವಿ, 11–3, 9–11, 11–4, 11–5ರಿಂದ ಆಯುಷಿ ಗೋಡ್ಸೆ ಅವರನ್ನು ಮಣಿಸಿದರು.
ಕೆಡೆಟ್ ಬಾಲಕರ ವಿಭಾಗದ ಅಂತಿಮ ಹಣಾಹಣಿಯಲ್ಲಿ ಬಿ. ವರುಣ್ ಕಶ್ಯಪ್, 6–11, 11–7, 11–6, 8–11, 11–9ರಿಂದ ಹೃಷಿಕೇಶ್ ಶೆಟ್ಲೂರ್ ಅವರನ್ನು ಪರಾಭವಗೊಳಿಸಿ ಪ್ರಶಸ್ತಿ ಜಯಿಸಿದರು. ಕೆಡೆಟ್ ಬಾಲಕಿಯರ ವಿಭಾಗದ ಫೈನಲ್‌ನಲ್ಲಿ ಫರ್‍ಹಾ ತಹಸೀನಾ, 11–4, 16–14, 11–8ರಿಂದ ನಿಹಾರಿಕಾ ಅವರನ್ನು ಸೋಲಿಸಿ ಪ್ರಶಸ್ತಿ ತಮ್ಮದಾಗಿಸಿಕೊಂಡರು.
ನಾನ್ ಮೆಡಲಿಸ್ಟ್ ವಿಭಾಗದ ಫೈನಲ್ ಪಂದ್ಯದಲ್ಲಿ ಕಿರಣ್ ಆಶಿಶ್, 6–11, 11–13, 11–5, 11–4, 11–7ರಿಂದ ಕಿಶನ್ ಶೆಟ್ಟಿ ಎದುರು ಜಯಿಸಿದರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಪೇಸ್, ಸಾನಿಯಾ ಮುನ್ನಡೆ
ಭಾರತದ ಲಿಯಾಂಡರ್ ಪೇಸ್ ಯುಎಸ್ ಓಪನ್ ಟೆನಿಸ್ ಚಾಂಪಿಯನ್‌ಷಿಪ್‌ನ ಪುರುಷರ ಡಬಲ್ಸ್ ಹಾಗೂ ಮಿಶ್ರ ಡಬಲ್ಸ್‌ನಲ್ಲಿ ಕ್ವಾರ್ಟರ್ ಫೈನಲ್ ಪ್ರವೇಶಿಸಿದ್ದಾರೆ.
ಏಜೆನ್ಸೀಸ್ | Updated:
Sep 4, 2012, 04:40AM IST
ಪೇಸ್, ಸಾನಿಯಾ ಮುನ್ನಡೆ
ನ್ಯೂಯಾರ್ಕ್: ಭಾರತದ ಲಿಯಾಂಡರ್ ಪೇಸ್ ಯುಎಸ್ ಓಪನ್ ಟೆನಿಸ್ ಚಾಂಪಿಯನ್‌ಷಿಪ್‌ನ ಪುರುಷರ ಡಬಲ್ಸ್ ಹಾಗೂ ಮಿಶ್ರ ಡಬಲ್ಸ್‌ನಲ್ಲಿ ಕ್ವಾರ್ಟರ್ ಫೈನಲ್ ಪ್ರವೇಶಿಸಿದ್ದಾರೆ.
ಬ್ರಿಟನ್‌ನ ಕೊಲಿನ್ ಫ್ಲೆಮಿಂಗ್ ಜೊತೆಯಾಗಿ ಮಿಶ್ರ ಡಬಲ್ಸ್‌ನಲ್ಲಿ ಸ್ಪರ್ಧಿಸಿದ್ದ ಸಾನಿಯಾ ಮಿರ್ಜಾ ಕೂಡ ಕ್ವಾರ್ಟರ್ ಫೈನಲ್ ಪ್ರವೇಶಿಸಿದ್ದಾರೆ.
ಡಬಲ್ಸ್‌ನ ಮೊದಲ ಸುತ್ತಿನಲ್ಲೇ ಸೋತಿರುವ ಮಹೇಶ್ ಭೂಪತಿ ಮಿಶ್ರ ಡಬಲ್ಸ್‌ನ ಸ್ಪರ್ಧೆಯಿಂದ ಹಿಂದೆ ಸರಿದಿದ್ದಾರೆ. ಆ್ಯಂಡ್ರೆ ಹವಾಕ್‌ಕೊವಾ ಅವರೊಂದಿಗೆ ಭೂಪತಿ ವಾಕರ್ ಓವರ್ ನೀಡಿದ್ದಾರೆ.
ಹವಾಕ್‌ಕೊವಾ ವನಿತೆಯರ ಸಿಂಗಲ್ಸ್‌ನಲ್ಲಿ ಮಾಜಿ ಚಾಂಪಿಯನ್ ಸೆರೆನಾ ವಿಲಿಯಮ್ಸ್ ವಿರುದ್ಧ ಸೆಣಸಬೇಕಾದ ಹಿನ್ನಲೆಯಲ್ಲಿ ಭೂಪತಿಯೊಂದಿಗೆ ಮಿಶ್ರ ಡಬಲ್ಸ್‌ನಲ್ಲಿ ಆಡದಿರಲು ತೀರ್ಮಾನಿಸಿದ್ದಾರೆ.
ಡಬಲ್ಸ್‌ನಲ್ಲಿ ಜೆಕ್ ಗಣರಾಜ್ಯದ ರಾಡೆಕ್ ಸ್ಟೆಪಾನಿಕ್ ಅವರೊಂದಿಗೆ ಪೇಸ್ ಅಮೆರಿಕ ಮತ್ತು ಆಸ್ಟ್ರೇಲಿಯಾದ ಜೋಡಿ ಜೆಸ್ಸ್ ಲೆವಿನ್ ಮತ್ತು ಮಾರಿಂಕೊ ಮೊಟೊಸೆವಿಕ್ ಜೋಡಿಯನ್ನು 6-1, 6-3 ಅಂತರದಲ್ಲಿ ಮಣಿಸಿದೆ.
ಮಿಶ್ರ ಡಬಲ್ಸ್‌ನಲ್ಲಿ ಮೂರನೇ ಶ್ರೇಯಾಂಕಿತ ಎಲೆನಾ ವೆಸ್ನಿನಾ ಮತ್ತು ಲಿಯಾಂಡರ್ ಪೇಸ್ ಜೋಡಿ ಅಮೆರಿಕದ ಅಬಿಗೈಲ್ ಸ್ಪೇರ್ಸ್ ಮತ್ತು ಸ್ಕಾಟ್ ಲಿಪ್‌ಸ್ಕಿ ವಿರುದ್ಧ 4-6, 6-4, 1-0 ಅಂತರದಲ್ಲಿ ಜಯ ಸಾಧಿಸಿತು.
ಸಾನಿಯಾ ಮಿರ್ಜಾ ಮತ್ತು ಫ್ಲೆಮಿಂಗ್ ಅಮೆರಿಕದ ಮೆಲಾನಿ ಔದಿನ್ ಮತ್ತು ಜಾಕ್ ಸಾಕ್ ವಿರುದ್ಧ 6-4, 7-6(7) ಅಂತರದಲ್ಲಿ ಗೆದ್ದು ಕ್ವಾರ್ಟರ್ ಫೈನಲ್ ಪ್ರವೇಶಿಸಿದರು.
ವನಿತೆಯರ ಡಬಲ್ಸ್‌ನಲ್ಲಿ ಸಾನಿಯಾ ಮಿರ್ಜಾ ಸೋಲನುಭವಿಸಿದ್ದಾರೆ. ಅಮೆರಿಕದ ಬೆಥಾನಿ ಮಾಟೆಕ್-ಸ್ಯಾಂಡ್ಸ್ ಜೊತೆ ಗೂಡಿದ ಸಾನಿಯಾ ಇಟಲಿಯ ಸರಾ ಎರ‌್ರಾನಿ ಮತ್ತು ರಾಬರ್ಟ್ ವಿನ್ಸಿ ವಿರುದ್ಧ 6-4, 6-7, 6-3 ಅಂತರದಲ್ಲಿ ಸೋತರು.


ಶ್ವೇತಭವನದ ಪ್ರಥಮ ಕೃಷ್ಣವರ್ಣೀಯ ವರದಿಗಾರ್ತಿಯ ವ್ಯಥೆ ಕೇಳಿ….
  16-09-2018 6:07PM IST    /     No Comments    /     Posted In: Latest News , Special
ಕೆಂಟುಕಿಯಲ್ಲಿ ಜನಿಸಿದ ಪತ್ರಕರ್ತೆ ಅಲಿಸ್ ಡುನ್ನಿಗನ್ ಅವರು ಅಮೆರಿಕದ ಶ್ವೇತಭವನ, ಕಾಂಗ್ರೆಸ್, ಸುಪ್ರೀಂಕೋರ್ಟ್ ಹಾಗೂ ಸ್ಟೇಟ್ ಡಿಪಾರ್ಟ್‌ಮೆಂಟ್‌ನ ವರದಿಗಾರಿಕೆಯ ಅನುಮತಿ ಪಡೆದುಕೊಂಡ ಮೊದಲ ಆಫ್ರಿಕನ್- ಅಮೆರಿಕನ್ ಮಹಿಳೆಯೆನಿಸಿಕೊಂಡಿದ್ದಾರೆ.
1940 ರ ದಶಕದಲ್ಲಿ ಶ್ವೇತಭವನದ ವರದಿಗಾರಿಕೆ ಮಾಡುವ ಮಹಿಳೆಯರೇ ವಿರಳವಾಗಿದ್ದರು, ಅದರಲ್ಲೂ ಆಫ್ರಿಕಾ ಮೂಲದ ಕೃಷ್ಣವರ್ಣೀಯರು ಇರಲೇ ಇಲ್ಲ. ಹೀಗೆ ವಾಷಿಂಗ್ಟನ್‌ನಲ್ಲಿ ತಮ್ಮ ವೃತ್ತಿ ಜೀವನದ ಉತ್ತುಂಗದಲ್ಲಿದ್ದ ಕಾಲದಲ್ಲೂ ಅಲಿಸ್ ಅವರ ವೈಯಕ್ತಿಕ ಬದುಕು ಶೋಚನೀಯವಾಗಿತ್ತು.
ಪ್ರತಿ ಶನಿವಾರ ಆಕೆಗೆ ಊಟ ಸಿಗಬೇಕೆಂದರೆ ತನ್ನ ವಾಚ್ ಅನ್ನು ಅಡ ಇಡಬೇಕಾಗಿತ್ತು. ಸೋಮವಾರ ಬೆಳಗ್ಗೆ ಪೇ ಚೆಕ್ ಕೈಗೆ ಸಿಕ್ಕಿದ ಬಳಿಕ ಹಣ ನೀಡಿ ವಾಚ್ ಬಿಡಿಸಿಕೊಳ್ಳುವ ಸ್ಥಿತಿ ಆಕೆಯದಾಗಿತ್ತು. ಇದೊಂದು ಅಮಾನವೀಯ ಪದ್ಧತಿಯಾಗಿತ್ತು ಎಂದು 1974ರಲ್ಲಿ ಬರೆದ ತನ್ನ ಜೀವನ ಚರಿತ್ರೆ “ಎ ಬ್ಲಾಕ್ ವುಮನ್ಸ್ ಎಕ್ಸ್ ಪೀರಿಯೆನ್ಸ್ – ಫ್ರಂ ಸ್ಕೂಲ್ ಹೌಸ್ ಟು ವೈಟ್ ಹೌಸ್” ನಲ್ಲಿ ಬರೆದುಕೊಂಡಿದ್ದಾರೆ.
“ವಾಚ್ ಅಡ ಇಟ್ಟಾಗ ಐದು ಡಾಲರ್‌ಗಿಂತ ಹೆಚ್ಚು ನನಗೆ ಕೊಡುತ್ತಿರಲಿಲ್ಲ. ಅದು ಭಾನುವಾರದ ಊಟಕ್ಕಷ್ಟೇ ಸಾಕಾಗುತ್ತಿತ್ತು” ಎಂದು ಆಕೆ ಬರೆದುಕೊಂಡಿದ್ದಾರೆ. ಇದಾದ ಬಳಿಕ ಬಾಡಿಗೆ ಮನೆಗೆ ಹೋಗಿ, ಕುಲುಮೆಯಲ್ಲಿ ಕಲ್ಲಿದ್ದಲು ಕೆಲಸ ಮಾಡಬೇಕಿತ್ತು. ಅದು ಬಾಡಿಗೆ ಬಾಬ್ತು ಮಾಡುತ್ತಿದ್ದ ಕೆಲಸವಾಗಿತ್ತು ಎಂದು ಕೃಷ್ಣವರ್ಣೀಯರ ವಿರುದ್ಧ ಅಮೆರಿಕದಲ್ಲಿ ನಡೆಯುತ್ತಿದ್ದ ಅನ್ಯಾಯದ ಕಥೆಯನ್ನು ಹೇಳಿಕೊಂಡಿದ್ದಾರೆ.


ಪ್ರೊ ಕಬಡ್ಡಿ: ತಮಿಳ್ ತಲೈವಾಸ್ ಎದುರು ಬೆಂಗಳೂರು ಬುಲ್ಸ್‌ಗೆ ಜಯ
ಪವನ್, ಕಾಶಿಲಿಂಗ ಅವರ ಅಮೋಘ ಆಟ
ಪ್ರೊ ಕಬಡ್ಡಿ: ತಮಿಳ್ ತಲೈವಾಸ್ ಎದುರು ಬೆಂಗಳೂರು ಬುಲ್ಸ್‌ಗೆ ಜಯ
ಪಿಟಿಐ
18 ಅಕ್ಟೋಬರ್ 2018, 00:53  IST
Updated:
18 ಅಕ್ಟೋಬರ್ 2018, 00:53  IST
ಅಕ್ಷರ ಗಾತ್ರ :
ಆ
ಆ
ಸೋನೆಪತ್: ಪವನ್ ಶೆಹ್ರವತ್ ಮತ್ತು ಕಾಶಿಲಿಂಗ ಅಡಕೆ ಅವರ ಅಮೋಘ ಆಟದ ನೆರವಿನಿಂದ ಬೆಂಗಳೂರು ಬುಲ್ಸ್ ತಂಡ ಪ್ರೊ ಕಬಡ್ಡಿ ಲೀಗ್‌ನಲ್ಲಿ ಬುಧವಾರ ಜಯಭೇರಿ ಮೊಳಗಿಸಿತು. ಇಲ್ಲಿನ ಮೋತಿಲಾಲ್ ನೆಹರೂ ಕ್ರೀಡಾಶಾಲೆಯ ಅಂಗಣದಲ್ಲಿ ನಡೆದ ಪಂದ್ಯದಲ್ಲಿ ಈ ತಂಡ ತಮಿಳ್ ತಲೈವಾಸ್ ಎದುರು 44–35ರಿಂದ ಗೆದ್ದಿತು.
ಎದುರಾಳಿ ಪಾಳಯದಲ್ಲಿ ಸಂಚಲನ ಸೃಷ್ಟಿಸಿದ ಪವನ್ 16 ಪಾಯಿಂಟ್‌ಗಳೊಂದಿಗೆ ಮಿಂಚಿದರು. ಕಾಶಿಲಿಂಗ 12 ಪಾಯಿಂಟ್ ಗಳಿಸಿ ತಂಡಕ್ಕೆ ಉತ್ತಮ ಕಾಣಿಕೆ ನೀಡಿದರು. ಆಶಿಶ್ ಸಾಂಗ್ವಾನ್ ಮತ್ತು ಮಹೇಂದರ್ ಸಿಂಗ್ ತಲಾ ನಾಲ್ಕು ಮತ್ತು ಮೂರು ಪಾಯಿಂಟ್ ಗಳಿಸಿ ಮಿಂಚಿದರು.
ತಲೈವಾಸ್ ಪರವಾಗಿ ನಾಯಕ ಅಜಯ್ ಠಾಕೂರ್ ಒಬ್ಬರೇ ಮಿಂಚಿದರು. ಅವರು ಒಂಬತ್ತು ಪಾಯಿಂಟ್ ಗಳಿಸಿದರು. ತವರಿನಲ್ಲಿ ಏಕೈಕ ಪಂದ್ಯ ಗೆದ್ದು ಇಲ್ಲಿಗೆ ಬಂದಿದ್ದ ತಲೈವಾಸ್ ಈ ಸೋಲಿನೊಂದಿಗೆ ಆರು ಪಂದ್ಯಗಳಲ್ಲಿ ಐದನ್ನು ಸೋತಂತಾಯಿತು.
ಬುಲ್ಸ್ ಆಡಿದ ಎರಡೂ ಪಂದ್ಯಗಳನ್ನು ಗೆದ್ದು ಬಿ ವಲಯದ ಪಾಯಿಂಟ್ ಪಟ್ಟಿಯಲ್ಲಿ ಎರಡನೇ ಸ್ಥಾನ ಗಳಿಸಿತು.


‘ಡ್ರೈ ಲಿಪ್ಸ್’ ಗೆ ಇಲ್ಲಿದೆ ಪರಿಹಾರ
  29-06-2019 4:53PM IST    /     No Comments    /     Posted In: Beauty , Latest News
ಒಣಗಿದ ತುಟಿಗಳೂ ಮುಖದ ಸೌಂದರ್ಯವನ್ನು ಕೆಡಿಸಿಬಿಡುತ್ತವೆ. ಹಾಗಾದರೆ ಈ ಒಣಗಿದ ತುಟಿಗಳ ಸಮಸ್ಯೆಯಿಂದ ಮುಕ್ತಿ ಹೊಂದಲು ಈ ಸಲಹೆಗಳನ್ನು ಪಾಲಿಸಿ.
* 1 ಚಮಚ ಸಕ್ಕರೆಗೆ ಅರ್ಧ ಚಮಚ ಜೇನನ್ನು ಸೇರಿಸಿ ಆ ಮಿಶ್ರಣವನ್ನು ತುಟಿಗಳಿಗೆ ಹಚ್ಚಿಕೊಳ್ಳಿ. ನಂತರ ತುದಿ ಬೆರಳುಗಳಿಂದ ನಿಧಾನವಾಗಿ ರಬ್ ಮಾಡಿ. ಇದು ತುಟಿಯ ಮೇಲಿನ ಸತ್ತ ಜೀವಕೋಶಗಳನ್ನು ಹೋಗಲಾಡಿಸಿ ಮೃದುವಾಗಿಸುತ್ತದೆ.
* ಜೇನು ನೈಸರ್ಗಿಕವಾದ ಮಾಯಿಶ್ಚರೈಸರ್ ಆಗಿರುವುದರಿಂದ ದಿನವೂ ಹಲವು ಬಾರಿ ಅದನ್ನು ತುಟಿಗೆ ಸವರುವುದರಿಂದ ಒಣಗಿದ ತುಟಿಗಳಿಂದ ಮುಕ್ತಿ ಹೊಂದಬಹುದು.
* ದಿನವೂ ತುಟಿಗೆ ಮಿಲ್ಕ್ ಕ್ರೀಮ್ ಹಚ್ಚಿ 10-15 ನಿಮಿಷಗಳ ಕಾಲ ಬಿಡುವುದರಿಂದ ಒಣ ತುಟಿಗಳಿಂದ ಮುಕ್ತರಾಗಬಹುದು.
* ಜೇನು ಮತ್ತು ಗ್ಲಿಸರಿನ್ ಸೇರಿಸಿ ದಿನ ಮಲಗುವ ಮುನ್ನ ತುಟಿಗೆ ಹಚ್ಚುವ ಮೂಲಕ ಮೃದುವಾದ ತುಟಿಯನ್ನು ಹೊಂದಬಹುದು.
* ಗುಲಾಬಿ ಎಸಳುಗಳನ್ನು ಹಾಲಿನಲ್ಲಿ ಸ್ವಲ್ಪ ಸಮಯ ನೆನೆಸಿ ಅದನ್ನು ನುಣ್ಣಗೆ ರುಬ್ಬಿ ದಿನವೂ 2-3 ಬಾರಿ ತುಟಿಗೆ ಹಚ್ಚುವುದರಿಂದ ತುಟಿಯ ರಂಗನ್ನು ಹೆಚ್ಚಿಸಿಕೊಳ್ಳಬಹುದು ಮತ್ತು ತುಟಿಗೆ ಮಾಯಿಶ್ಚರೈಸರ್ ಕೂಡ ದೊರಕುತ್ತದೆ.
* ತೆಂಗಿನೆಣ್ಣೆ ಅಥವಾ ಆಲಿವ್ ಎಣ್ಣೆಯನ್ನು ದಿನ 3-4 ಬಾರಿ ಹಚ್ಚುವುದರಿಂದ ಒಣಗಿದ ತುಟಿಗಳಿಂದ ಮುಕ್ತಿ ಹೊಂದಬಹುದು. ತೆಂಗಿನೆಣ್ಣೆ ನೈಸರ್ಗಿಕವಾದ ಮಾಯಿಶ್ಚರೈಸರ್‌ನ ಅಂಶವನ್ನು ಹೊಂದಿದೆ.
* ರಾತ್ರಿ ಮಲಗುವ ಮುನ್ನ ಅಲೋವೆರಾದ ಎಲೆಯಿಂದ ಸ್ವಲ್ಪ ಜೆಲ್ ಅನ್ನು ತೆಗೆದುಕೊಂಡು ಅದನ್ನು ತುಟಿಗಳಿಗೆ ಹಚ್ಚಿದರೆ ಮೃದುವಾಗುತ್ತದೆ.
* ದಿನ ರಾತ್ರಿ ಮಲಗುವ ಮುನ್ನ ತುಟಿಗಳಿಗೆ ತುಪ್ಪವನ್ನು ಸವರುವುದರಿಂದ ಒಣಗಿದ ತುಟಿಯ ಸಮಸ್ಯೆಯನ್ನು ಹೋಗಲಾಡಿಸಬಹುದು.


ನೈಟ್ ರೈಡರ್ಸ್'ಗೆ ಜಯ ತಂದ ಮನೀಶ್ ಪಾಂಡೆ ಆಟ
Highlights
ಐಪಿಎಲ್'ನಲ್ಲಿ ಮತ್ತೊಂದು ಸ್ಮರಣೀಯ ಇನ್ನಿಂಗ್ಸ್ ಕಟ್ಟಿದ ಮನೀಶ್ ಪಾಂಡೆ ಪಂದ್ಯ ಪುರುಷೋತ್ತಮ ಪ್ರಶಸ್ತಿಗೆ ಭಾಜನರಾದರು.
ನವದೆಹಲಿ(ಏ.17): ತೀವ್ರ ಜಿದ್ದಾಜಿದ್ದಿನಿಂದ ಕೂಡಿದ್ದ ಡೆಲ್ಲಿ ಬೌಲಿಂಗ್ ಹಾಗೂ ಕೋಲ್ಕತಾ ಬ್ಯಾಟಿಂಗ್ ನಡುವಿನ ಕಾದಾಟದಲ್ಲಿ ಕೊನೆಗೂ ಬ್ಯಾಟಿಂಗ್ ಪರಾಕ್ರಮ ಮೆರೆಯಿತು. ಐಪಿಎಲ್ 10ನೇ ಆವೃತ್ತಿಯಲ್ಲಿ ಅಮೋಘ ಫಾರ್ಮ್'ನಲ್ಲಿರುವ ಕನ್ನಡಿಗ ಮನೀಶ್ ಪಾಂಡೆ ಕೋಲ್ಕತಾ ನೈಟ್'ರೈಡರ್ಸ್'ಗೆ ಮತ್ತೊಂದು ಜಯ ತಂದುಕೊಡುವಲ್ಲಿ ಯಶಸ್ವಿಯಾಗಿದ್ದಾರೆ.
ಇಲ್ಲಿನ ಫಿರೋಜ್ ಶಾ ಕೋಟ್ಲಾ ಮೈದಾನದಲ್ಲಿ ಡೆಲ್ಲಿ ಡೇರ್'ಡೆವಿಲ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ ಗೌತಮ್ ಗಂಭೀರ್ ನೇತೃತ್ವದ ಕೋಲ್ಕತಾ ನೈಟ್'ರೈಡರ್ಸ್ ಪಡೆ ನಾಲ್ಕು ವಿಕೆಟ್'ಗಳ ಜಯ ದಾಖಲಿಸಿದೆ. ಈ ಮೂಲಕ ಅಂಕಪಟ್ಟಿಯಲ್ಲಿ ಮತ್ತೆ ಅಗ್ರಸ್ಥಾನಕ್ಕೆ ಲಗ್ಗೆಯಿಟ್ಟಿದೆ.
ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಆಯ್ದುಕೊಂಡ ಡೆಲ್ಲಿ ಡೇರ್'ಡೆವಿಲ್ಸ್ ತಂಡ ನಿಗದಿತ 20 ಓವರ್'ಗಳಲ್ಲಿ ಏಳು ವಿಕೆಟ್ ಕಳೆದುಕೊಂಡು 168ರನ್'ಗಳ ಸವಾಲಿನ ಮೊತ್ತ ಪೇರಿಸಿತು.
ಸವಾಲಿನ ಗುರಿ ಬೆನ್ನತ್ತಿದ ಕೋಲ್ಕತಾ ನೈಟ್'ರೈಡರ್ಸ್ ಪಡೆ ಆರಂಭಿಕ ಆಘಾತ ಅನುಭವಿಸಿದರೂ ಮನೀಶ್ ಪಾಂಡೆ (ಅಜೇಯ 69) ಹಾಗೂ ಯೂಸೂಪ್ ಪಠಾಣ್(59) ಬಾರಿಸಿದ ಸಮಯೋಚಿತ ಶತಕದ ಜತೆಯಾಟದ ನೆರವಿನಿಂದ ರೋಚಕವಾಗಿ ನಾಲ್ಕು ವಿಕೆಟ್'ಗಳ ಜಯ ಸಾಧಿಸಿತು.
ಐಪಿಎಲ್'ನಲ್ಲಿ ಮತ್ತೊಂದು ಸ್ಮರಣೀಯ ಇನ್ನಿಂಗ್ಸ್ ಕಟ್ಟಿದ ಮನೀಶ್ ಪಾಂಡೆ ಪಂದ್ಯ ಪುರುಷೋತ್ತಮ ಪ್ರಶಸ್ತಿಗೆ ಭಾಜನರಾದರು.
ಸಂಕ್ಷಿಪ್ತ ಸ್ಕೋರ್:
ಸಂಜು ಸ್ಯಾಮ್ಸನ್: 39
ರಿಷಭ್ ಪಂತ್: 38
ನಾಥನ್ ಕೌಂಟರ್-ನೈಲ್: 22/3
ಕೋಲ್ಕತಾ ನೈಟ್'ರೈಡರ್ಸ್: 169/6
ಮನೀಶ್ ಪಾಂಡೆ: 69
ಯೂಸೂಪ್ ಪಠಾಣ್: 59
ಜಹೀರ್ ಖಾನ್: 28/2
Last Updated 11, Apr 2018, 12:44 PM IST


ಜೆ.ಬಿ.ಮಲ್ಲಾರಾಧ್ಯ ಶೀಲ್ಡ್ ಕ್ರಿಕೆಟ್: ಜಯಂತ್, ಧನು ಶತಕದ ಮಿಂಚು
ಯೂನಿಕ್ ಕ್ಲಬ್‌ಗೆ ಗೆಲುವು
ಜೆ.ಬಿ.ಮಲ್ಲಾರಾಧ್ಯ ಶೀಲ್ಡ್ ಕ್ರಿಕೆಟ್: ಜಯಂತ್, ಧನು ಶತಕದ ಮಿಂಚು
ಪ್ರಜಾವಾಣಿ ವಾರ್ತೆ
Published:
25 ಡಿಸೆಂಬರ್ 2018, 20:56  IST
Updated:
25 ಡಿಸೆಂಬರ್ 2018, 20:56  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಎಚ್.ಆರ್.ಜಯಂತ್ (111; 86ಎ, 15ಬೌಂ, 3ಸಿ) ಮತ್ತು ಧನು (ಔಟಾಗದೆ 109) ಅವರ ಅಬ್ಬರದ ಶತಕಗಳ ಬಲದಿಂದ ಯೂನಿಕ್ ಕ್ರಿಕೆಟ್ ಕ್ಲಬ್ ತಂಡ ಜೆ.ಬಿ.ಮಲ್ಲಾರಾಧ್ಯ ಶೀಲ್ಡ್‌ಗಾಗಿ ನಡೆಯುತ್ತಿರುವ ಕೆಎಸ್‌ಸಿಎ ಗುಂಪು–1, ಡಿವಿಷನ್–5ರ ಲೀಗ್ ಕಮ್ ನಾಕೌಟ್ ಕ್ರಿಕೆಟ್ ಟೂರ್ನಿಯ ಪಂದ್ಯದಲ್ಲಿ 161ರನ್‌ಗಳಿಂದ ಸ್ಟಾರ್ ಕ್ರಿಕೆಟರ್ಸ್ ಇಲೆವನ್ ತಂಡವನ್ನು ಪರಾಭವಗೊಳಿಸಿದೆ.
ಸಂಕ್ಷಿಪ್ತ ಸ್ಕೋರ್: ಯೂನಿಕ್ ಕ್ರಿಕೆಟ್ ಕ್ಲಬ್: 50 ಓವರ್‌ಗಳಲ್ಲಿ 5 ವಿಕೆಟ್‌ಗೆ 387 (ಎಚ್.ಆರ್.ಜಯಂತ್ 111, ಮೋಹನ್ ಔಟಾಗದೆ 93, ಧನು ಔಟಾಗದೆ 109; ಎ.ಆರ್.ನಾಗೇಶ್ 73ಕ್ಕೆ2, ಆರ್.ಸುಚೀಂದ್ರ 49ಕ್ಕೆ2). ಸ್ಟಾರ್ ಕ್ರಿಕೆಟರ್ಸ್ ಇಲೆವನ್: 46.5 ಓವರ್‌ಗಳಲ್ಲಿ 226 (ಕೆ.ಅಯಾನ್ 27, ಆರ್.ಸುಪ್ರೀತ್ 22, ಆದಿತ್ಯ ಔಟಾಗದೆ 72, ಎ.ಆರ್.ನಾಗೇಶ್ 29; ಆರ್.ನವೀನ್ ಕುಮಾರ್ 30ಕ್ಕೆ2, ಧನು 39ಕ್ಕೆ3, ಪ್ರಭಾತ್ 25ಕ್ಕೆ3). ಫಲಿತಾಂಶ: ಯೂನಿಕ್ ಕ್ಲಬ್‌ಗೆ 161ರನ್ ಗೆಲುವು.
ಎಸ್.ಜೆ.ಪಾಲಿಟೆಕ್ನಿಕ್ ಕ್ಲಬ್: 24.2 ಓವರ್‌ಗಳಲ್ಲಿ 101 (ಪವನ್ 21, ದೇಶಿಕ್ ಔಟಾಗದೆ 22; ಪ್ರದೀಪ್ 31ಕ್ಕೆ6). ಆನೇಕಲ್ ಟೌನ್ ಕ್ಲಬ್: 11 ಓವರ್‌ಗಳಲ್ಲಿ 3 ವಿಕೆಟ್‌ಗೆ 105 (ನವನೀತ್ ಔಟಾಗದೆ 39; ದೇಶಿಕ್ 49ಕ್ಕೆ2). ಫಲಿತಾಂಶ: ಆನೇಕಲ್ ಕ್ಲಬ್‌ಗೆ 7 ವಿಕೆಟ್ ಜಯ.
ಫ್ರೆಂಡ್ಸ್ ಕ್ಲಬ್, ಕೋಲಾರ: 26.3 ಓವರ್‌ಗಳಲ್ಲಿ 85 (ಪ್ರಶಾಂತ್ 26; ಅನಿಲ್ ಕುಮಾರ್ 20ಕ್ಕೆ3, ಚೇತನ್ 10ಕ್ಕೆ2, ರಾಯ್ 13ಕ್ಕೆ3). ಕೆಂಗೇರಿ ಕ್ರಿಕೆಟರ್ಸ್: 11.3 ಓವರ್‌ಗಳಲ್ಲಿ ವಿಕೆಟ್ ನಷ್ಟವಿಲ್ಲದೆ 86 (ಆರ್ಸಲನ್ ಔಟಾಗದೆ 46). ಫಲಿತಾಂಶ: ಕೆಂಗೇರಿ ಕ್ರಿಕೆಟರ್ಸ್‌ಗೆ 10 ವಿಕೆಟ್ ಗೆಲುವು.
ಸಿಟಿ ಕ್ರಿಕೆಟರ್ಸ್ (2): 41.5 ಓವರ್‌ಗಳಲ್ಲಿ 194 (ಅಲೋಕ್ ದೇಶಪಾಂಡೆ 47, ಸಂತೋಷ್ ರಮೇಶ್ 54, ಎಸ್.ವೆಂಕಟೇಶ್ 38; ಕಿಶೋರ್ 28ಕ್ಕೆ3, ಎಸ್.ಅಭಿಷೇಕ್ 13ಕ್ಕೆ5). ಮಾಡರ್ನ್ ಕ್ರಿಕೆಟರ್ಸ್: 36.5 ಓವರ್‌ಗಳಲ್ಲಿ 6 ವಿಕೆಟ್‌ಗೆ 196 (ಬಿ.ಅಭಿಷೇಕ್ 66, ಪ್ರಮೋದ್ ಔಟಾಗದೆ 40; ರಘು ನಂದನ್ 35ಕ್ಕೆ3, ಅಲೋಕ್ ದೇಶಪಾಂಡೆ 35ಕ್ಕೆ3). ಫಲಿತಾಂಶ: ಮಾಡರ್ನ್ ಕ್ರಿಕೆಟರ್ಸ್‌ಗೆ 4 ವಿಕೆಟ್ ಜಯ.
ದೂರವಾಣಿ ಕ್ರಿಕೆಟರ್ಸ್ (2): 49.1 ಓವರ್‌ಗಳಲ್ಲಿ 236 (ಲಿಖಿತ್ ಮಹೇಂದ್ರ 34, ಪಿ.ಪಾಂಡಿಯನ್ 94, ಎಚ್.ಎ.ಅಕ್ಷಯ್ ಕುಮಾರ್ 42; ಬಿ.ಆರ್.ಭರತ್ 31ಕ್ಕೆ2, ಕೆ.ಎಂ.ಸಚಿನ್ 45ಕ್ಕೆ2, ಸಚಿನ್ ಸುಧಾಕರ್ 59ಕ್ಕೆ3). ವಿವೇಕಾನಂದ ಯೂನಿಯನ್ ಕ್ಲಬ್: 39.2 ಓವರ್‌ಗಳಲ್ಲಿ 216 (ಕೆ.ಎಂ.ಸಚಿನ್ 80, ಭರತ್ 30; ಎ.ಕೆ.ರೋಹಿತ್ 60ಕ್ಕೆ5). ಫಲಿತಾಂಶ: ದೂರವಾಣಿ ಕ್ರಿಕೆಟರ್ಸ್‌ಗೆ 20ರನ್ ಗೆಲುವು.
ಆರ್.ಸಿ.ಕಾಲೇಜು: 40.2 ಓವರ್‌ಗಳಲ್ಲಿ 194 (ಆರ್.ಸೂರ್ಯ 76, ಅಫ್ರೋಜ್ 38; ಚಿನ್ಮಯ್ 41ಕ್ಕೆ5, ಪ್ರವೀಣ್ ಕುಮಾರ್ 12ಕ್ಕೆ2). ಸಿಟಿಜನ್ ಕಲ್ಚರಲ್ ಕ್ರಿಕೆಟ್ ಸಂಸ್ಥೆ: 35.4 ಓವರ್‌ಗಳಲ್ಲಿ 8 ವಿಕೆಟ್‌ಗೆ 195 (ಪುನೀತ್ 31, ಹೇಮಂತ್ ಔಟಾಗದೆ 41; ಅಫ್ರೋಜ್ 43ಕ್ಕೆ2, ಕಿರಣ್ 29ಕ್ಕೆ2). ಫಲಿತಾಂಶ: ಸಿಟಿಜನ್ ಕಲ್ಚರಲ್ ಸಂಸ್ಥೆಗೆ 2 ವಿಕೆಟ್ ಜಯ.


Bengaluru, First Published 18, Jul 2018, 2:14 PM IST
Highlights
ಇಂಗ್ಲೆಂಡ್ ವಿರುದ್ಧದ ಏಕದಿನ ಸರಣಿ ಸೋಲು ಭಾರತದ ಅಜೇಯ ಓಟಕ್ಕೆ ಬ್ರೇಕ್ ಹಾಕಿದೆ. ಹೀಗಾಗಿ ಸಹಜವಾಗಿ ಅಭಿಮಾನಿಗಳಿಗೆ ತೀವ್ರ ನಿರಾಸೆಯಾಗಿದೆ. ಇದೀಗ ಭಾರತದ ಸೋಲಿಗೆ ಮಾಜಿ ಕ್ರಿಕೆಟಿಗ ವಿರೇಂದ್ರ ಸೆಹ್ವಾಗ್ ಕಾರಣ ಹೇಳಿದ್ದಾರೆ. ವೀರೂ ಹೇಳಿದ ಕಾರಣ ಇಲ್ಲಿದೆ.
ದೆಹಲಿ(ಜು.18): ಇಂಗ್ಲೆಂಡ್ ವಿರುದ್ಧದ ಅಂತಿಮ ಏಕದಿನ ಪಂದ್ಯ ಸೋಲೋ ಮೂಲಕ ಭಾರತ ಸರಣಿ ಸೋತಿದೆ. 3ನೇ ಏಕದಿನ ಪಂದ್ಯದಲ್ಲಿ ಟೀಂ ಇಂಡಿಯಾ ಸೋಲಿಗೆ ಹಲವು ಕಾರಣಗಳಿವೆ. ಮಾಜಿ ಕ್ರಿಕೆಟಿಗ ವಿರೇಂದ್ರೆ ಸೆಹ್ವಾಗ್ ತಂಡದ ಸೋಲಿಗೆ ಯಾರು ಕಾರಣ ಅನ್ನೋದನ್ನ ಹೇಳಿದ್ದಾರೆ.
ಭಾರತ ಬ್ಯಾಟಿಂಗ್ ಮುಗಿಸಿದ ತಕ್ಷಣವೇ ಸೆಹ್ವಾಗ್ ಟೀಂ ಇಂಡಿಯಾಗೆ ಎಚ್ಚರಿಕೆ ನೀಡಿದ್ದರು. ಭಾರತದ ಗೆಲುವಿಗೆ 290 ಅಥವಾ 300 ರನ್ ಅವಶ್ಯಕ ಎಂದಿದ್ದರು.  ಇದೀಗ ಸೋಲಿನ ಬಳಿಕ, ಭಾರತ ತಂಡ ಎಡವಿದ್ದೆಲ್ಲಿ ಅನ್ನೋದನ್ನ ಹೇಳಿದ್ದಾರೆ.
ಅಂತಿಮ ಪಂದ್ಯದಲ್ಲಿ ಟೀಂ ಇಂಡಿಯಾ ಸೋಲಿಗೆ ಬ್ಯಾಟ್ಸ್‌ಮನ್‌ಗಳೇ ಪ್ರಮುಖ ಕಾರಣ  ಎಂದು ಖಾಸಗಿ ವಾಹಿನಿಗೆ ನೀಡಿದ ಸಂದರ್ಶನದಲ್ಲಿ ಹೇಳಿದ್ದಾರೆ. ರೋಹಿತ್ ಶರ್ಮಾ, ಶಿಖರ್ ಧವನ್, ವಿರಾಟ್ ಕೊಹ್ಲಿ, ಎಂ ಎಸ್ ಧೋನಿ ಹಾಗೂ ದಿನೇಶ್ ಕಾರ್ತಿಕ್ ಜವಾಬ್ದಾರಿ ನಿರ್ವಹಿಸಬೇಕಿತ್ತು. ಇವರಲ್ಲಿ ಯಾರಾದರೊಬ್ಬರು ರನ್ ವೇಗ ಹೆಚ್ಚಿಸಬೇಕಿತ್ತು. ಆದರೆ ಎಲ್ಲರೂ ಪೆವಿಲಿಯನ್ ಸೇರಿಕೊಂಡರು ಎಂದು ವೀರೂ ಹೇಳಿದ್ದಾರೆ.
ಧೋನಿ ಔಟಾಗಿದ್ದು 46ನೇ ಓವರ್‌ನಲ್ಲಿ. ಧೋನಿ ಕ್ರೀಸ್‌ನಲ್ಲಿರುವಾಗ ಭಾರತದ ರನ್ ವೇಗ  ಹೆಚ್ಚಲಿಲ್ಲ.  ಸಾಮಾನ್ಯವಾಗಿ ಧೋನಿ ಕ್ರೀಸ್‌ನಲ್ಲಿದ್ದರೆ, ಎದುರಾಳಿಗಳ ಆತ್ಮವಿಶ್ವಾಸ ಕಡಿಮೆಯಾಗುತ್ತೆ. ಆದರೆ ಧೋನಿ ಬ್ಯಾಟಿಂಗ್ ಎದುರಾಳಿಗಳಿಗೆ ಮೇಲುಗೈ ತಂದುಕೊಟ್ಟಿತು ಎಂದಿದ್ದಾರೆ.
ಭಾರತ ಬ್ಯಾಟಿಂಗ್ ವೈಫಲ್ಯವೇ  ಸೋಲಿಗೆ ಕಾರಣ. 2ನೇ ಏಕದಿನ ಪಂದ್ಯದಿಂದ ಟೀಂ ಇಂಡಿಯಾ ಎಚ್ಚೆತ್ತುಕೊಳ್ಳಲಿಲ್ಲ ಎಂದು ಸೆಹ್ವಾಗ್ ಹೇಳಿದ್ದಾರೆ. ಮುಂಬರುವ ವಿಶ್ವಕಪ್ ಟೂರ್ನಿಯ ದೃಷ್ಟಿಯಿಂದ ಟೀಂ ಇಂಡಿಯಾ ಈ ಅಂಶಗಳನ್ನ ಗಮನದಲ್ಲಿಟ್ಟುಕೊಳ್ಳಬೇಕು ಎಂದು ಸೂಚಿಸಿದ್ದಾರೆ.


ಫೋಟೋಗ್ರಾಫರ್ ಮೇಲೆ ಹರಿದ ನಟ ಶಾರೂಕ್ ಕಾರು
  16-03-2017 2:47PM IST    /     No Comments    /     Posted In: Latest News , Entertainment
ಬಾಲಿವುಡ್ ಬಾದ್ ಷಾ ಶಾರೂಕ್ ಖಾನ್ ರ ಕಾರು ಫೋಟೋಗ್ರಾಫರ್ ಓರ್ವರ ಕಾಲಿನ ಮೇಲೆ ಹತ್ತಿದ ಪರಿಣಾಮ ಅವರು ತೀವ್ರವಾಗಿ ಗಾಯಗೊಂಡಿದ್ದು, ಆಸ್ಪತ್ರೆಗೆ ದಾಖಲಿಸಲಾಗಿದೆ. ನಟಿ ಆಲಿಯಾ ಭಟ್ ಹುಟ್ಟು ಹಬ್ಬದ ಪಾರ್ಟಿಯಲ್ಲಿ ಪಾಲ್ಗೊಳ್ಳಲು ಶಾರೂಕ್ ಆಗಮಿಸಿದ ವೇಳೆ ಈ ಘಟನೆ ನಡೆದಿದೆ.
‘ಡಿಯರ್ ಜಿಂದಗಿ’ ಚಿತ್ರದಲ್ಲಿ ಆಲಿಯಾ ಭಟ್, ಶಾರೂಕ್ ಖಾನ್ ನಟಿಸಿದ್ದು, ಆಕೆಯ ಹುಟ್ಟುಹಬ್ಬದ ಪಾರ್ಟಿಯಲ್ಲಿ ಪಾಲ್ಗೊಳ್ಳಲು ಶಾರೂಕ್ ಆಗಮಿಸಿದ್ದರು. ಈ ಸಂದರ್ಭದಲ್ಲಿ ಫೋಟೋಗ್ರಾಫರ್ ಅವರ ಚಿತ್ರ ಕ್ಲಿಕ್ಕಿಸಲು ಮುನ್ನುಗಿದ್ದು, ಆತನ ಕಾಲಿನ ಮೇಲೆ ಕಾರಿನ ಚಕ್ರ ಹತ್ತಿದೆ ಎನ್ನಲಾಗಿದೆ.
ತಕ್ಷಣವೇ ಶಾರೂಕ್ ಖಾನ್ ತಮ್ಮ ಕಾರಿನಲ್ಲಿಯೇ ಫೋಟೋಗ್ರಾಫರ್ ನನ್ನು ನಾನಾವತಿ ಆಸ್ಪತ್ರೆಗೆ ದಾಖಲಿಸಲು ವ್ಯವಸ್ಥೆ ಮಾಡಿದರಲ್ಲದೇ ಸಂಪೂರ್ಣ ಚಿಕಿತ್ಸಾ ವೆಚ್ಚವನ್ನು ತಾವೇ ಭರಿಸುವುದಾಗಿ ತಿಳಿಸಿದ್ದಾರೆ. ಫೋಟೋಗ್ರಾಫರ್, ವೃತ್ತಿಗೆ ಇತ್ತೀಚೆಗಷ್ಟೇ ಕಾಲಿಟ್ಟಿದ್ದಾನೆನ್ನಲಾಗಿದ್ದು, ಸ್ಟಾರ್ ನಟನ ಫೋಟೋ ಕ್ಲಿಕ್ಕಿಸುವ ಭರದಲ್ಲಿ ಈ ಅವಘಡ ಮಾಡಿಕೊಂಡಿದ್ದಾನೆ.


A post shared by Nick Jonas (@nickjonas) on Nov 16, 2018 at 9:56pm PST

ನಾನು 13 ನೇ ವಯಸ್ಸಿನಿಂದ ಟೈಪ್ 1 ಡಯಾಬಿಟೀಸ್ ನಿಂದ ಬಳಲುತ್ತಿದ್ದೇನೆ.  ನಾನು ಇದ್ದಕ್ಕಿದ್ದ ಹಾಗೆ 100 ಪೌಂಡ್ ತೂಕ ಕಳೆದುಕೊಂಡ. ಡಾಕ್ಟರ್ ಬಳಿ ಹೋಗಿ ಚೆಕ್ ಅಪ್ ಮಾಡಿಸಿದಾಗ ನನಗೆ ಡಯಾಬಿಟೀಸ್ ಇದೆ ಎಂದು ಗೊತ್ತಾಯಿತು.  ಆಗ ನಾನು ಎಡ ಭಾಗದ ಪೋಟೋದಲ್ಲಿರುವಂತೆ ಇದ್ದೆ ಎಂದು ಹೇಳಿದ್ದಾರೆ.
ಆರೋಗ್ಯದ ಬಗ್ಗೆ ಬಹಳ ಕಾಳಜಿ ವಹಿಸುತ್ತೇನೆ. ವರ್ಕೌಟ್ ಮಾಡುತ್ತೇನೆ. ಪೌಷ್ಟಿಕಾಂಶಯುಕ್ತ ಆಹಾರವನ್ನು ತೆಗೆದುಕೊಳ್ಳುತ್ತೇನೆ. ನಿರಂತರವಾಗಿ ಬ್ಲಡ್ ಚೆಕ್ ಅಪ್ ಮಾಡಿಸುತ್ತೇನೆ. ಆಹಾರದಲ್ಲಿ ನಿಯಂತ್ರಣದಲ್ಲಿರುತ್ತೇನೆ. ನನಗೆ ಬೆಂಬಲ ನೀಡುತ್ತಿರುವ ನನ್ನ ಕುಟುಂಬದವರಿಗೆ, ಪ್ರೀತಿ ಪಾತ್ರರಿಗೆ ಎಲ್ಲರಿಗೂ ನಾನು ಋಣಿ ಎಂದು ನಿಕ್ ಜೋನ್ಸ್ ಹೇಳಿದ್ದಾರೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಹಾಸ್ಯದ ಹೊನಲಿನ ಪೊಲೀಸಣ್ಣ
ಚಪಾತಿ ಕರೆಗಾ ...ಪಲ್ಯ ಚಟ್ನಿನೂ ಕರೆಗಾ ಅಂದ್ರೆ ಪಿಸಿ ಬಂದ ಅಂತರ್ಥ. ಪೊಲೀಸ್ ಅಂದ್ರೆ  ಭಯ ಪಡೋ ಮಕ್ಕಳು ಇವರನ್ನು ನೋಡಿದ್ರೆ ಮಾತ್ರ ಫುಲ್ ಖುಷಿ ಆಗ್ತಾರಂತೆ.
| Updated:
Oct 12, 2013, 04:00AM IST
* ಶುಭಾ ವಿಕಾಸ್
ಚಪಾತಿ ಕರೆಗಾ ...ಪಲ್ಯ ಚಟ್ನಿನೂ ಕರೆಗಾ ಅಂದ್ರೆ ಪಿಸಿ ಬಂದ ಅಂತರ್ಥ. ಪೊಲೀಸ್ ಅಂದ್ರೆ ಭಯ ಪಡೋ ಮಕ್ಕಳು ಇವರನ್ನು ನೋಡಿದ್ರೆ ಮಾತ್ರ ಫುಲ್ ಖುಷಿ ಆಗ್ತಾರಂತೆ. ಇದು ರಿಯಲ್ ಪೊಲೀಸ್ ಕತೆ ಅಲ್ಲ, ರೀಲ್‌ನಲ್ಲಿ ಪೆದ್ದುಪೆದ್ದಾಗಿ ಮಾತಾಡ್ತಾ ಪ್ರೇಕ್ಷಕರನ್ನು ನಗಿಸೋ ಪಿ.ಸಿ. ಅಲಿಯಾಸ್ ಧರ್ಮಣ್ಣ ಅಂದ್ರೆ ಮನೆ ಮಗ ಅನ್ನುವಷ್ಟು ಖ್ಯಾತಿ ಗಳಿಸಿದ್ದಾರೆ.
ನಿತ್ಯ ರಾತ್ರಿ ಚಾನೆಲ್‌ವೊಂದರಲ್ಲಿ ಪ್ರಸಾರವಾಗುವ ಹಾಸ್ಯ ಪ್ರಧಾನ ಧಾರವಾಹಿಗಳ ಮೂಲಕ ಗುರುತಿಸಿಕೊಂಡಿರುವ ಧರ್ಮಣ್ಣ ರಂಗಭೂಮಿಯಲ್ಲೂ ಹೆಸರು ಮಾಡಿದವರು.  ರಂಗಭೂಮಿ ಹಿನ್ನೆಲೆಯಿರುವ ಧರ್ಮ ಅವರಿಗೆ ನಟನೆ ಕಷ್ಟವೇ ಅಲ್ಲವಂತೆ. ಶಾಲಾ-ಕಾಲೇಜು ದಿನಗಳಿಂದಲೇ ರಂಗಭೂಮಿ ನಂಟಿತ್ತು. ಲಂಕೇಶರ ‘ತೆರೆಗಳು’ ನಾಟಕದ ಮೂಲಕ ರಂಗಭೂಮಿಯಲ್ಲೇ ಸಂಪೂರ್ಣ ತೊಡಗಿಕೊಂಡ ಅವರು ವಿದೇಶಗಳಲ್ಲೂ ನಾಟಕ ಪ್ರದಶರ್ನ ಮಾಡಿ ಅಲ್ಲೂ ಸೈ ಅನಿಸಿಕೊಂಡರು. 500ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ನೀಡಿದ ಧರ್ಮ ನೇರವಾಗಿ ನಿಂತಿದ್ದು ಕ್ಯಾಮೆರಾದ ಎದುರು. ನಾಟಕದಲ್ಲೂ ಹಾಸ್ಯ ಪ್ರಧಾನ ಪಾತ್ರಗಳಲ್ಲೇ ಕಾಣಿಸಿಕೊಂಡ ಅವರು ಪಾರ್ವತಿ ಪರಮೇಶ್ವರ ಹಾಗೂ ಪಾಂಡುರಂಗ ವಿಠ್ಠಲ ಧಾರಾವಾಹಿಗಳಲ್ಲಿ ಪೊಲೀಸ್ ಪಾತ್ರಗಳ ಮೂಲಕ ಕಿರುತೆರೆಗೆ ಎಂಟ್ರಿ ಕೊಟ್ಟರು. ಇದೀಗ ಅದೇ ಪಾತ್ರದ ಮೂಲಕ ಫುಲ್ ಫೇಮಸ್ ಆಗಿದ್ದಾರೆ. ಧರ್ಮಣ್ಣ ಅವರ ನಾಟಕ ನೋಡಿದವರೆಲ್ಲ ’ಆಲ್ ದಿ ಬೆಸ್ಟ್’ನ ದಿಲೀಪ್ ಮತ್ತು ‘ಒಂದಾಟ ಭಟ್ಟರದ್ದು’ ನಾಟಕದ ಬಾಬುರಾವ್ ಅಂತಲೇ ಗುರುತಿಸುತ್ತಾರಂತೆ.
ಹಾಸ್ಯ ಪಾತ್ರ ಚಾಲೆಂಜಿಂಗ್
ಸದಾ ಹಾಸ್ಯ ಪ್ರಧಾನ ಪಾತ್ರಗಳಲ್ಲೇ ಕಾಣಿಸುತ್ತೀರಲ್ಲ, ಅಂದ್ರೆ ಹಾಸ್ಯ ಪ್ರಧಾನ ಪಾತ್ರಗಳನ್ನು ಅಭಿನಯಿಸುವುದು ಸುಲಭವಲ್ಲ. ಸಿಕ್ಕಾಪಟ್ಟೆ ಚಾಲೆಂಜಿಂಗ್ ಅಂದೆನಿಸುತ್ತದೆ. ಹಾಸ್ಯ ಪಾತ್ರಗಳ ತಾಕತ್ತೇ ಅಂಥದ್ದು. ಎಲ್ಲರೂ ನಗಿಸಲು ಸಾಧ್ಯವಿಲ್ಲ. ಅದಕ್ಕೆ ತುಂಬಾ ಹಾಸ್ಯಪ್ರಜ್ಞೆ, ಸಮಯ ಹಾಗೂ ಸಂಯಮ ಬೇಕು. ಇಲ್ಲವಾದರೆ ಹಾಸ್ಯವೇ ಹಾಸ್ಯಾಸ್ಪದವಾಗುತ್ತದೆ. ಹಾಸ್ಯವನ್ನು ನಿರ್ವಹಿಸುವುದು ತುಂಬಾ ಕಷ್ಟದ ಕೆಲಸ. ಒಮ್ಮೆ ಆ ಪಾತ್ರವನ್ನು ಮಾಡಿದರೆ ಜನರ ಮನಸ್ಸಿನಲ್ಲಿ ಉಳಿಯುವಂತೆ ಮಾಡಬೇಕು’ ಅಂತಾರೆ.
ಶಂಕರ್‌ನಾಗ್ ಅವರ ರೋಲ್ ಮಾಡೆಲ್ ಅಂತೆ. ಒಳ್ಳೆಯ ಕಲಾವಿದನಾಗುವುದರ ಜತೆಗೆ ಚಿತ್ರ ಸಾಹಿತಿ ಮತ್ತು ನಿರ್ದೇಶಕನಾಗಬೇಕೆಂಬ ಕನಸಿದೆಯಂತೆ. ಇತರೆ ಭಾಷೆಗಳಲ್ಲೂ ಗುರುತಿಸಿಕೊಳ್ಳಲು ಇಷ್ಟ ಅನ್ನುವ ಅವರಿಗೆ ಚಾಲೆಂಜಿಂಗ್ ಆಗಿರೋ ಹಾಸ್ಯ ಪಾತ್ರ ಮತ್ತು ಲವರ್ ಬಾಯ್‌ಪಾತ್ರ ಇಷ್ಟ.
ಸಿನಿಮಾಕ್ಕೂ ಸೈ: ಈಗಷ್ಟೇ ಬೆಳ್ಳಿತೆರೆಯ ಮೇಲೆ ಹೆಜ್ಜೆ ಹಾಕುತ್ತಿರುವ ಅವರು ಜಂಗಲ್ ಜಾಕಿ ಸಿನಿಮಾದಲ್ಲಿ ನಟಿಸಿದ್ದಾರೆ. ಹೆಸರಿಡದ ಚಿತ್ರವೊಂದರ ಕೆಲಸ ನಡೆಯುತ್ತಿದೆಯಂತೆ. ಅದ್ರಲ್ಲೂ ಕಾಮಿಡಿ ಪಾತ್ರದಲ್ಲೇ ಕಾಣಿಸುತ್ತಾರಂತೆ. ಒಂದೆರಡು ಕಿರುಚಿತ್ರಗಳಲ್ಲಿ ಕೂಡ ಅಭಿನಯಿಸಿದ್ದಾರೆ.
ಲೈಫ್‌ಸ್ಟೈಲ್: ತೆರೆಯ ಮೇಲೆ ಎಲ್ಲರನ್ನೂ ನಗಿಸುವ ಧರ್ಮಣ್ಣ ರಿಯಲ್ ಲೈಫ್‌ನಲ್ಲಿ ಸೀರಿಯಸ್ ಅಂತೆ. ಆತ್ಮೀಯರೆದರು ಮಾತ್ರ ಜೋಕ್ ಮಾಡುತ್ತಾರಂತೆ. ಸದಾ ಜನರ ಜತೆ ಬೆರೆಯಬೇಕು ಅನ್ನುವ ಧರ್ಮಣ್ಣ ಅವರಿಗೆ ಏಕಾಂತ ಅಂದ್ರೆ ಬೋರ್ ಅಂತೆ. ಆದ್ರೂ ಏಕಾಂತದಲ್ಲಿ ಓದು, ಕಥೆ,ಕವನ ಬರವಣಿಗೆ ಅವರ ಜತೆಗಿರುತ್ತವಂತೆ.
ಸುಳ್ಳು ಅಂದ್ರೆ ಅವರನ್ನು ಬೆಚ್ಚಿ ಬಿಳಿಸುತ್ತದೆಯಂತೆ. ಆಗಾಗ ಟ್ರಾವೆಲ್ ಮಾಡೋ ಅವರಿಗೆ ಸ್ವಂತ ಊರು ಕಡೂರಷ್ಟು ಇಷ್ಟದ ಸ್ಥಳ ಯಾವುದೂ ಇಲ್ಲ. ಚಿತ್ರನ್ನಾ, ಟೊಮೇಟೊ ಬಾತ್ ಅಂದ್ರೆ ಜೀವ. ಫ್ರೆಂಡ್ಸ್ ಜತೆ ಶಾಪಿಂಗ್ ಮಾಡೋದ್ರಲ್ಲಿ ಸಿಗೋ ಮಜಾ ಇನ್ನೆಲ್ಲೂ ಸಿಗೋದೇ ಇಲ್ಲವಂತೆ.
ಯಾರಾದ್ರೂ ಮನಸ್ಸಿಗೆ ನೋವಾಗುವ ಹಾಗೆ ಮಾತಾಡಿದ್ರೆ ವಿಪರೀತ ತಲೆೆಗೆ ಹಚ್ಚಿಕೊಳ್ಳುತ್ತಾರೆ. ಕೊರಗೋದು ಅವರ ವೀಕ್ನೆಸ್. ಆದ್ರೆ ಅವಮಾನವನ್ನು ಪಾಸಿಟಿವ್ ಆಗಿ ತೆಗೆದುಕೊಂಡು ಸಾಧಿಸಿ ತೋರಿಸುವುದು ಅವರ ಶಕ್ತಿಯಂತೆ. ಕಿರುತೆರೆಗೆ ಬರಲಿಕ್ಕೂ ಅದೇ ಕಾರಣ. ಯಾರೋ ನೀನು ನಟನೆಗೆ ಅನರ್ಹ ಅಂದಿದ್ರಂತೆ. ಅದೇ ಹಠಕ್ಕೆ ಹುಟ್ಟೂರು ಬಿಟ್ಟು ಬಂದು ಇದೀಗ ಎತ್ತರಕ್ಕೆ ಬೆಳೆದು ನಿಂತಿದ್ದಾರೆ.


ಹಾಕಿ: ಬೆಲ್ಜಿಯಂ ಜಯಭೇರಿ
ಹಾಕಿ: ಬೆಲ್ಜಿಯಂ ಜಯಭೇರಿ
ಪಿಟಿಐ
09 ಡಿಸೆಂಬರ್ 2018, 01:30  IST
Updated:
09 ಡಿಸೆಂಬರ್ 2018, 01:30  IST
ಅಕ್ಷರ ಗಾತ್ರ :
ಆ
ಆ
ಭುವನೇಶ್ವರ: ನಾಲ್ಕು ಕ್ವಾರ್ಟರ್‌ಗಳಲ್ಲೂ ಗುಣಮಟ್ಟದ ಆಟ ಆಡಿದ ಬೆಲ್ಜಿಯಂ ತಂಡ ಹಾಕಿ ವಿಶ್ವಕಪ್ ಪಂದ್ಯದಲ್ಲಿ ಗೆಲುವಿನ ಸಿಹಿ ಸವಿದಿದೆ.
ಕಳಿಂಗ ಕ್ರೀಡಾಂಗಣದಲ್ಲಿ ಶನಿವಾರ ನಡೆದ ‘ಸಿ’ ಗುಂಪಿನ ಪೈಪೋಟಿಯಲ್ಲಿ ಬೆಲ್ಜಿಯಂ 5–1 ಗೋಲುಗಳಿಂದ ದಕ್ಷಿಣ ಆಫ್ರಿಕಾ ತಂಡವನ್ನು ಮಣಿಸಿತು. ಇದರೊಂದಿಗೆ ಕ್ವಾರ್ಟರ್ ಫೈನಲ್ ಹಾದಿಯನ್ನು ಸುಗಮ ಮಾಡಿಕೊಂಡಿತು.
ದಕ್ಷಿಣ ಆಫ್ರಿಕಾ ತಂಡ ಮೊದಲ ನಿಮಿಷದಲ್ಲೇ ಖಾತೆ ತೆರೆದು ಭರವಸೆ ಮೂಡಿಸಿತ್ತು. ನಿಕೋಲಸ್ ಸ್ಪೂನರ್ ಫೀಲ್ಡ್ ಗೋಲು ಹೊಡೆದರು.
ವಿಶ್ವ ಕ್ರಮಾಂಕ ಪಟ್ಟಿಯಲ್ಲಿ ಮೂರನೇ ಸ್ಥಾನದಲ್ಲಿರುವ ಬೆಲ್ಜಿಯಂ ನಂತರ ಮೋಡಿ ಮಾಡಿತು. 14ನೇ ನಿಮಿಷದಲ್ಲಿ ಅಲೆಕ್ಸಾಂಡರ್ ಹೆನ್ರಿಕ್ಸ್ ಪೆನಾಲ್ಟಿ ಕಾರ್ನರ್ ಅವಕಾಶದಲ್ಲಿ ಗೋಲು ಗಳಿಸಿ 1–1 ಸಮಬಲಕ್ಕೆ ಕಾರಣರಾದರು. 18ನೇ ನಿಮಿಷದಲ್ಲಿ ಚೆಂಡನ್ನು ಗುರಿ ಮುಟ್ಟಿಸಿದ ಸಿಮನ್ ಗೌಗ್‌ನಾರ್ಡ್ ಬೆಲ್ಜಿಯಂ ತಂಡಕ್ಕೆ 2–1 ಮುನ್ನಡೆ ತಂದುಕೊಟ್ಟರು. 22ನೇ ನಿಮಿಷದಲ್ಲಿ ಈ ತಂಡಕ್ಕೆ ಮತ್ತೊಂದು ಪೆನಾಲ್ಟಿ ಕಾರ್ನರ್ ಲಭಿಸಿತು. ಈ ಅವಕಾಶವನ್ನು ಹೆನ್ರಿಕ್ಸ್ ಗೋಲಾಗಿ ಪರಿವರ್ತಿಸಿದರು. 30ನೇ ನಿಮಿಷದಲ್ಲಿ ಥಾಮಸ್ ಬ್ರೀಲ್ಸ್ ಪಡೆಗೆ ಮೂರನೇ ಪೆನಾಲ್ಟಿ ಕಾರ್ನರ್ ಸಿಕ್ಕಿತು. ಈ ಅವಕಾಶವನ್ನು ಸದು ಪಯೋಗಪಡಿಸಿಕೊಂಡ ಲೊಯಿಕ್ ಲುಯ್‌ಪಯೆರ್ಟ್ ತಂಡದ ಖಾತೆಗೆ ನಾಲ್ಕನೇ ಗೋಲು ಸೇರ್ಪಡೆ ಮಾಡಿದರು.
48ನೇ ನಿಮಿಷದಲ್ಲಿ ಸೆಡ್ರಿಕ್ ಚಾರ್ಲಿಯರ್ ಕೈಚಳಕ ತೋರಿದರು. ಫೀಲ್ಡ್ ಗೋಲು ಗಳಿಸಿದ ಅವರು ಬೆಲ್ಜಿಯಂ ಪಾಳಯದಲ್ಲಿ ಸಂಭ್ರಮ ಮೇಳೈಸುವಂತೆ ಮಾಡಿದರು.
ಇಂದಿನ ಪಂದ್ಯಗಳು
ಆರಂಭ: ಸಂಜೆ 5
ಪಾಕಿಸ್ತಾನ–ನೆದರ್ಲೆಂಡ್ಸ್
ಆರಂಭ: ರಾತ್ರಿ 7
ನೇರ ಪ್ರಸಾರ: ಸ್ಟಾರ್ ನೆಟ್‌ವರ್ಕ್/ದೂರದರ್ಶನ.


ಗಣಪತಿಗೆ ವಿಶೇಷ ಗರಿಕೆ ಹುಲ್ಲು, ಇದರಲ್ಲಿಗೆ ಹಲವಾರು ಉಪಯೋಗಗಳು
ಹುಲ್ಲು ಹುಲ್ಲೆಂದು ಕಡೆಗಣಿಸದಿರಿ ಗರಿಕೆ ಹುಲ್ಲನ್ನು..
September 13, 2018
1 minute read
ಸಸ್ಯಗಳ ಜಾತಿಯಲ್ಲಿ “ಗರಿಕೆ ಹುಲ್ಲು” ತುಂಬಾ ಶ್ರೇಷ್ಠವಾದುದು. ಇದು ಗಿಡಮೂಲಿಕೆ ಪಟ್ಟಿಯಲ್ಲಿ ಉನ್ನತ ಸ್ಥಾನವನ್ನು ಪಡೆದಿದೆ. ಇದಕ್ಕೆ ಸಂಜೀವಿನಿ ಎಂದೇ ಕರೆಯುವ ವಾಡಿಕೆ ಇದೆ. ಇದನ್ನು ಗರಿಕೆ,ಅಮರೀ, ಗರಿಕ, ಕರಿಕೆ, ಹರಲೀ, ಅಮೃತ ಹುಲ್ಲು ಹೀಗೆ ಹಲವಾರು ಹೆಸರುಗಳಿಂದ ಕರೆಯುತ್ತಾರೆ.ಗರಿಕೆ ಹುಲ್ಲು ನಮ್ಮ ದೇಶಾದ್ಯಂತ ಎಲ್ಲೆಡೆ ಕಂಡು ಬರುವ ಅಮೂಲ್ಯ ಗಿಡಮೂಲಿಕೆಗಳಲ್ಲಿ ಒಂದಾಗಿದೆ. ಇದು ಎಲ್ಲೆಂದರಲ್ಲಿ ಬೆಳೆದು, ಚಿಗುರಿ, ಬೇರು ಬಿಟ್ಟು ಹರಡಿಕೊಳ‍್ಳುವುದು. ಇದು ಬೇರೂರಿ ಬೆಳೆಯಲು ಅಲ್ಪವಾದರೂ ತೇವಾಂಶ ಬೇಕು. ಇದು ನೆಲದುದ್ದಕ್ಕೂ ಬೇರುಬಿಡುತ್ತಾ ಬಂದು ಸಮೃದ್ಧವಾಗಿ ಎಲ್ಲಡೆ ಹರಡುತ್ತದೆ.
ಗರಿಕೆ ಹುಲ್ಲು ಇಂದು ನಿನ್ನೆಯದಲ್ಲ. ಪುರಾಣ ಕಥನಗಳಲ್ಲೇ ಕಂಡು ಬಂದಿದೆ ಡೊಳ‍್ಳು ಹೊಟ್ಟೆ ಗಣಪತಿಗೆ ಎಷ್ಟು ಆಹಾರ ತಿಂದರೂ ಸಾಕಾಗುತ್ತಿರಲಿಲ್ಲವಂತೆ. ಆಗ ತಾಯಿ ಪಾರ್ವತಿಯು ಗರಿಕೆ ರಸದೊಂದಿಗೆ ಹಾಲು ಬೆರೆಸಿದ ಪಾನಿಯನ್ನು ಕುಡಿಯಲು ಕೊಟ್ಟಾಗ ತೃಪ್ತಿಯಿಂದ ಕುಡಿದು ತೇಗುತ್ತಿದ್ದನಂತೆ. ಹಾಗೆಯೇ ಇರಬೇಕು ಗಣಪತಿಯ ಆರಾಧನೆಯಲ್ಲಿ ಗರಿಕೆಗೆ ಪ್ರಥಮ ಸ್ಥಾನ .ಪ್ರಾಚೀನ ಕಾಲದಿಂದಲೂ ಸಹ ಭಾರತ ಬಹಳಷ್ಟು ಪ್ರಾಂತ್ಯಗಳಲ್ಲಿ ಗರಿಕೆ ಹುಲ್ಲನ್ನು ದೇವರಿಗೆ ಅರ್ಪಿಸುತ್ತಿರುವುದು ಮಾತ್ರವಲ್ಲ, ಈಗಲೂ ಸಹ ಸಾಮಾನ್ಯವಾಗಿ ಹಿಂದುಗಳು ತಮ್ಮೆಲ್ಲಾ ಶುಭ ಕಾರ್ಯಗಳ ಪ್ರಾಂಭದಲ್ಲಿ “ಬೆನಕ” ಎಂದು ಗರಿಕೆ ಹುಲ್ಲನ್ನು ವಿಘ್ನೇಶ್ವರನ ಪ್ರತೀಕವಾಗಿ ಪೂಜೆಗೈಯುವುದು ಸರ್ವವಿದಿತ. ಅಲ್ಲದೇ ನೈಸರ್ಗಿಕವಾಗಿ ಔಷಧೀಯ ಗುಣಗಳ ಅಗರವಾಗಿರುವ ಇದನ್ನು ಇಂದು ಸಹ ಪ್ರಾಕೃತಿಕ ಆರೋಗ್ಯ, ಆರ್ಯುವೇದ ಪದ್ದತಿಗಳಲ್ಲಿ ಚಿಕಿತ್ಸೆಗಾಗಿ ಬಳಸಲಾಗುತ್ತದೆ.
ಗರಿಕೆಯಲ್ಲಿ ಎರಡು ವಿಧಗಳಿವೆ. ಕಪ್ಪು ಹಾಗೂ ಬಿಳುಪು. ಅದರಲ್ಲೂ ಕಪ್ಪು ಗರಿಕೆ ಬಹಳ ಶ್ರೇಷ್ಠ. ಪೂಜೆ, ಹವನ ಮುಂತಾದ ಧಾರ್ಮಿಕ ವಿಧಿಗಳಲ್ಲೂ ಕಪ್ಪು ಗರಿಕೆಗೆ ಮೊದಲ ಪ್ರಾಧಾನ್ಯತೆ. ಗರಿಕೆ ಹುಲ್ಲು ಬಿ ಮತ್ತು ಸಿ ಜೀವ ಸತ್ವವನ್ನು ಒಳಗೊಂಡಿದೆ. ಆರೋಗ್ಯವಂತರೂ ಕೂಡ ತಮ್ಮ ಆರೂಗ್ಯ ರಕ್ಷಣೆಯ ದೃಷ್ಟಿಯಿಂದ ದಿನಕ್ಕೆ ಒಂದು ಸಲ ಗರಿಕೆ ರಸ ಸೇವಿಸುವುದು ತುಂಬಾ ಒಳ‍್ಳೆಯದು.
ಇಂದಿನ ಯುವ ಜನಾಂಗ ಧೂಮಪಾನ ಮಧ್ಯಪಾನ ಇತ್ಯಾದಿ ನಿಯಂತ್ರಿಸಿ ಆಹಾರ ಕಡಿಮಡಗೊಳಿಸಿ, ಗರಿಕೆಹುಲ್ಲಿನ ತಾಜಾ ರಸ ಸೇವನೆಯಿಂದ ತೂಕ ಕಡಿಮೆ ಮಾಡಿಕೊಳ‍್ಳಬಹುದು. ಬೊಜ್ಜು ನಿವಾರಣೆಗೆ ದಿವ್ಯ ಔಷಧ.ವಾತ, ಪಿತ್ತ, ಕಫ ಇವುಗಳ ಅಸಮತೋಲನೆಯಿಂದ ಉಂಟಾದ ವಿಕಾರಗಳನ್ನು ಸರಿಪಡಿಸುತ್ತದೆ. ಏಡ್ಸ್, ಕ್ಯಾನ್ಸರ್, ಟ್ಯೂಮರ್ ಮುಂತಾದ ಮಾರಕ ವ್ಯಾಧಿಗಳಿಗೂ ಅನುಕೂಲಕಾರ.
ಗರಿಕೆ ಹುಲ್ಲಿನ ರಸ ಸೇವಿಸುವುದರಿಂದ ಅನೇಕ ಪ್ರಯೋಜನಗಳಿವೆ.
ಕಣ‍್ಣು:
ಗರಿಕೆ ರಸ ಸೇವಿಸುವುದರಿಂದ ಕಣ‍್ಣಿನ ಒಳಭಾಗದ ಮೇಲೆ ಕೆಂಪು ಕಲೆಗಳು ಮೂಡುದ್ದಲ್ಲಿ ಮಾಯವಾಗುವವು. ದೃಷ್ಟಿ ಚುರುಕಾಗುವದು, ಕಣ‍್ಣು ಹೊಳಪಾಗುವುದು. ಕಣ‍್ಣು ನೋವು, ಕಣ‍್ಣುರಿ ನಿವಾರಣೆಯಾಗುತ್ತದೆ.
ಮೂಗು-ಬಾಯಿ:
ಮೂಗು ಕಟ್ಟುವಿಕೆ ನಿವಾರಿಸಿ ನಿರಂತರವಾಗಿ ಮೂಗಿನಿಂದ ನೀರು ಸೋರುವಿಕೆಯನ್ನು ತಡೆಗಟ್ಟುತ್ತದೆ. ಬಾಯಿಯ ದುರ್ಗಂಧ ನಿವಾರಣೆಗಾಗಿ ಗರಿಕೆ ರಸ ಕುಡಿಯಬಹುದು.
ಕಿವಿ:
ಕಿವಿ ಸೋರುವುಕೆಯನ್ನು ನಿವಾರಿಸುತ್ತದೆ.
ಹಲ್ಲುಗಳು:
ಹಲ್ಲು ನೋವು, ಒಸಡುಗಳಿಂದ ರಕ್ತ ಒಸರುವಿಕೆ ನಿವಾರಣೆಯಾಗಿ ಒಸಡುಗಳು ಗಟ್ಟಿಯಾಗುವವು.
ಮಧುಮೇಹ:
ಮಧುಮೇಹ ತೊಂದರೆಯುಳ‍್ಳವರು, ಗರಿಕೆ ರಸಕ್ಕೆ ಯಾವ ಸಿಹಿಯನ್ನೂ ಬೆರೆಸದೆ ಹಾಗೆಯೇ ಸೇವಿಸಬೇಕು.
ಮೊಡವೆ ನಿವಾರಣೆ:
ಇದು ಮುಖಕ್ಕೆ ಕಾಂತಿ ತರುವುದು. ಮೊಡವೆ ಕೂಡ ಒಣಗಿ ಮುಖ ಕಾಂತಿ ಹೆಚ್ಚುವುದು.
ಕೇಶಸಂರಕ್ಷಣೆ:
ಗರಿಕೆ ಹುಲ್ಲಿನ ರಸ ಸೇವನೆಯಿಂದ ತಲೆಗೂದಲು ಉದುರುವುದು ಗುಣಪಡಿಸುತ್ತದೆ. ಅಕಾಲ ನರ ತಡೆಗಟ್ಟುವುದು, ನರೆಗೂದಲು ಕಡಿಮೆಯಾಗುವುದು. ತಲೆಗೂದಲು ಕಪ್ಪಾಗಿಸಿ ಹೊಳಪು ತರುವುದು. ತಲೆಕೂದಲ ಬುಡದಲ್ಲಿ ಹುಣ‍್ಣು ವಾಸಿಯಾಗುವುದು. ಗರಿಕೆ ಹುಲ್ಲಿನ ರಸವನ್ನು ಕೊಬ್ಬರಿ ಎಣ‍್ಣೆಗೆ ಬೆರೆಸಿ ತಲೆಕೂದಲ ಬುಡಗಳಿಗೆ ಹಚ್ಚುವುದರಿಂದಲೂ ಸಹ ತಲೆಕೂದಲು ಉದುರುವುದು ನಿಲ್ಲುವುದು.


ಟೀಂ ಇಂಡಿಯಾದಲ್ಲಿ ಕೊಹ್ಲಿ ಇಲ್ಲ, ಕೋಚ್ ಇಲ್ಲ, ಸಪೋರ್ಟ್ ಸ್ಟಾಫೂ ಇಲ್ಲ..! ಮುಂದೇನು?
17, Sep 2018, 3:21 PM IST
ಏಷ್ಯಾ ಕಪ್ ಕ್ರಿಕೆಟ್ ಸಮರಕ್ಕೆ ದುಬೈಗೆ ತೆರಳಿರುವ ಟೀ ಇಂಡಿಯಾದಲ್ಲಿ ವಿರಾಟ್ ಕೊಹ್ಲಿ ಇಲ್ಲ. ಮಾತ್ರವಲ್ಲ, ಟೀಂ ಇಂಡಿಯಾ ಜೊತೆ ಕೋಚ್ ರವಿಶಾಸ್ತ್ರಿ ಕೂಡಾ ಹೋಗಿಲ್ಲ, ಸಪೋರ್ಟಿಂಗ್ ಸ್ಟಾಫನ್ನೂ ಕೂಡಾ ಬಿಸಿಸಿಐ ಕಳುಹಿಸಿಲ್ಲ!  ಹಾಗದ್ರೆ ರೋಹಿತ್ ಪಡೆ ಮುಂದಿನ ಗತಿಯೇನು? ನೋಡೋಣ ಈ ಸ್ಟೋರಿಯಲ್ಲಿ...


ಶೂಟಿಂಗ್ ಇಲ್ಲದಿದ್ದರೆ ದರ್ಶನ್ ಅಪ್ಪಟ ರೈತ : ದನದ ಕೊಟ್ಟಿಗೆಯಲ್ಲಿ ತಾವೇ ಸಗಣಿ ಎತ್ತುತ್ತಾರೆ!
Highlights
ತೆರೆ ಮೇಲೆ ಹತ್ತಾರು ಮಂದಿಗೆ ಮಣ್ಣು ಮುಕ್ಕಿಸುವ ಈ ನಟ, ಪಂಚೆ ಕಟ್ಟಿಕೊಂಡು ಹಾಲು ಕರೆಯುತ್ತಾರೆ. ಹಸುಗಳಿಗೆ ಮೇವು ಹಾಕುತ್ತಾರೆ. ತಲೆಗೆ ಟವಲ್ ಸುತ್ತಿಕೊಂಡು ಕೈಲ್ಲೊಂದು ಸನಿಕೆ, ಗುದ್ದಲಿ ಹಿಡಿದು ಗದ್ದೆಗೆ ಇಳಿದರೆ ಅಪ್ಪಟ ರೈತ. ಹೀಗೆ ಒಬ್ಬ ಸ್ಟಾರ್ ನಟ ಸಾಮಾನ್ಯ ರೈತನ ಮಗನಂತೆ ದುಡಿಯುವುದು ಎಲ್ಲಿ ಗೊತ್ತಾ? ಮೈಸೂರಿನಿಂದ ಕೆಲವೇ ಕಿ.ಮೀ.ಗಳ ದೂರದಲ್ಲಿರುವ ಟಿ.ನರಸೀಪುರದಲ್ಲಿರುವ ಅವರದ್ದೇ ಫಾರಂ ಹೌಸ್‌ನಲ್ಲಿ.
ಅವರು ಪಂಚ್ ಡೈಲಾಗ್‌ಗಳನ್ನು ಪವರ್ ಫುಲ್ಲಾಗಿ ಹೇಳುವ ಚಾಲೆಂಜಿಂಗ್ ಸ್ಟಾರ್. ಡೈಲಾಗ್ ಹೇಳು ಲಕ್ಷಾಂತರ ಮಂದಿಯನ್ನು ಕುಣಿಯುವಂತೆ ಮಾಡುವ ಮಾಸ್ ಮಹರಾಜ. ಅದೆಷ್ಟೋ ಹುಡುಗಿಯರ ಕನಸಿನ ಕುವರ. ಎಲ್ಲರೂ ಕತ್ತೆತ್ತಿ ನೋಡಬೇಕಾದ ಆರಡಿ ತರುಣ. ಹೊರಜಗತ್ತಿಗೆ ಬಾಕ್ಸ್ ಆಫೀಸ್ ಸುಲ್ತಾನ. ಆದರೆ ಶೂಟಿಂಗ್ ಇಲ್ಲದೇ ಇದ್ದಾಗೆಲ್ಲಾ ಅಪ್ಪಟ ರೈತ. ಲುಂಗಿ ಕಟ್ಟಿಕೊಂಡು ಹಸುಗಳಿಗೆ ಮೇವು ಹಾಕುವ ಭಾವುಕ ಜೀವಿ. ಸಾಕಿದ ಪ್ರಾಣಿಗಳಿಗೆ ಚೂರು ಹುಷಾರು ತಪ್ಪಿದರೂ ಬೇಜಾರಾಗುವ ಭಾವುಕ ಜೀವಿ. ಈ ಸೂಪರ್‌ಸ್ಟಾರ್‌ನ ಆಪ್ತ ಜಗತ್ತು ಹೇಗಿದೆ ಗೊತ್ತಾ?
ತೆರೆ ಮೇಲೆ ಹತ್ತಾರು ಮಂದಿಗೆ ಮಣ್ಣು ಮುಕ್ಕಿಸುವ ಈ ನಟ, ಪಂಚೆ ಕಟ್ಟಿಕೊಂಡು ಹಾಲು ಕರೆಯುತ್ತಾರೆ. ಹಸುಗಳಿಗೆ ಮೇವು ಹಾಕುತ್ತಾರೆ. ತಲೆಗೆ ಟವಲ್ ಸುತ್ತಿಕೊಂಡು ಕೈಲ್ಲೊಂದು ಸನಿಕೆ, ಗುದ್ದಲಿ ಹಿಡಿದು ಗದ್ದೆಗೆ ಇಳಿದರೆ ಅಪ್ಪಟ ರೈತ. ಹೀಗೆ ಒಬ್ಬ ಸ್ಟಾರ್ ನಟ ಸಾಮಾನ್ಯ ರೈತನ ಮಗನಂತೆ ದುಡಿಯುವುದು ಎಲ್ಲಿ ಗೊತ್ತಾ? ಮೈಸೂರಿನಿಂದ ಕೆಲವೇ ಕಿ.ಮೀ.ಗಳ ದೂರದಲ್ಲಿರುವ ಟಿ.ನರಸೀಪುರದಲ್ಲಿರುವ ಅವರದ್ದೇ ಫಾರಂ ಹೌಸ್‌ನಲ್ಲಿ.
ಸಾಮಾನ್ಯವಾಗಿ ಸ್ಟಾರ್ ನಟರ ಫಾರಂ ಹೌಸ್‌ಗಳೆಂದರೆ ಅವು ಒಂದು ರೀತಿಯಲ್ಲಿ ಸಿನಿಮಾ ಸ್ಟುಡಿಯೋಗಳಂತೆ ಕಂಗೊಳಿಸುತ್ತಿರುತ್ತವೆ. ಆದರೆ, ದರ್ಶನ್ ಅವರ ಈ ಹೌಸ್ ಎಲ್ಲದಕ್ಕಿಂತ ಭಿನ್ನ. ಹಸು, ಎತ್ತು, ಕುದುರೆ, ಮೇಕೆ, ಕುರಿ, ಹಂದಿ, ವಿವಿಧ ರೀತಿಯ ಪಕ್ಷಗಳು, ನಾಯಿ, ಕೋತಿ... ಹೀಗೆ ಪ್ರಾಣಿ ಜಗತ್ತೇ ಅಲ್ಲಿದೆ. ಜತೆಗೆ ಈ ಪ್ರಾಣಿಗಳಿಗೆ ಬೇಕಾದ ಮೇವು ನೀಡುವ ಹಸಿರು ತೋಟವೂ ಉಂಟು. ಜೋಳದ ಜತೆಗೆ ನೂರಾರು ತೆಂಗಿನ ಮರಗಳು, ಮಾವಿನ ಗಿಡಗಳು, ಬಾಳೆ ತೋಟ, ಅಲ್ಲಲ್ಲಿ ತರಕಾರಿಯನ್ನೂ ಬೆಳೆಯುವ ಕೈ ತೋಟ. ದರ್ಶನ್ ಅವರು ನಿಜ ಜೀವನದಲ್ಲಿ ಹೇಗಿರುತ್ತಾರೆಂಬ ಕುತೂಹಲ ಇದ್ದರೆ ಒಮ್ಮೆ ಅವರಿದ್ದಾಗ ಈ ತೋಟಕ್ಕೆ ಭೇಟಿ ಕೊಟ್ಟರೆ ಸಾಕು.
ಕುದುರೆಗೆ ಹುಷಾರು ತಪ್ಪಿದಾಗ ಭಾವುಕರಾಗುತ್ತಾರೆ
ದನದ ಕೊಟ್ಟಿಗೆಯಲ್ಲಿ ತಾವೇ ಸಗಣಿ ಎತ್ತುತ್ತಾರೆ. ತಾವೇ ಮುಂದೆ ನಿಂತು ಹಾಲು ಕರೆಯುತ್ತಾರೆ. ಟ್ರ್ಯಾಕ್ಟರ್ ಹತ್ತಿ ಭೂಮಿ ಉಳುತ್ತಾರೆ. ಎಲ್ಲೇ ಚಿತ್ರೀಕರಣದಲ್ಲಿದ್ದರೂ ಯಾವುದಾದರೂ ಪ್ರಾಣಿಗೆ ಹುಷಾರಿಲ್ಲ ಅಂದರೆ ಕೆಲವೇ ಗಂಟೆಗಳಲ್ಲಿ ಫಾರಂ ಹೌಸ್ ತಲುಪುತ್ತಾರೆ. ಒಮ್ಮೆ ತಮ್ಮ ಮುದ್ದಿನ ಕುದುರೆ ಹುಷಾರು ತಪ್ಪಿದಾಗ ದರ್ಶನ್ ಭಾವುಕರಾಗಿದ್ದನ್ನು ಅವರ ಸ್ನೇಹಿತರು ನೆನಪಿಸಿಕೊಳ್ಳುತ್ತಾರೆ.
ಕುದುರೆಗಳಿಗೆ ಹಾಲು ಕುಡಿಸಲು ಹಸು ಸಾಕುತ್ತಾರೆ
ದರ್ಶನ್ ಸಿನಿಮಾಗಳಿಗಿಂತಲೂ ಹೆಚ್ಚಾಗಿ ಪ್ರೀತಿಸುವುದು ಈ ಪ್ರಾಣಿಗಳನ್ನು. 8 ಏಮು ಪಕ್ಷಿಗಳು, 5 ಟರ್ಕಿ ಕೋಳಿಗಳು, ಹತ್ತಾರು ಕೋತಿಗಳು, 5 ಕುದುರೆ, 30 ಹಸು, 4 ಎತ್ತು, 30 ಕುರಿಗಳು, 10 ಬಾತುಕೋಳಿಗಳು, 8 ನಾಯಿಗಳು ಅವರ ಫಾರಂ ಹೌಸ್‌ನಲ್ಲಿವೆ. ಬೆಂಗಳೂರಿನಲ್ಲಿ ಮನೆಯಲ್ಲಿ ವಿವಿಧ ಜಾತಿಯ, ಹೊರ ದೇಶಗಳಿಂದ ತರಿಸಿದ ನೂರಾರು ಪಕ್ಷಿಗಳನ್ನು ಸಾಕುತ್ತಿದ್ದಾರೆ. ಅವರ ಮನೆ ಒಂದು ರೀತಿಯಲ್ಲಿ ಪಕ್ಷಿ ಕಾಶಿಯಂತೆ ಕಾಣುತ್ತದೆ. ಕುದುರೆಗಳಿಗೆ ಹಾಲು ಕುಡಿಸುವುದಕ್ಕಾಗಿಯೇ ಹಸುಗಳನ್ನು ಸಾಕುತ್ತಿದ್ದಾರೆ. ಯಾವುದೇ ವಾಣಿಜ್ಯ ಉದ್ದೇಶಗಳಿಗೆ ಈ ಫಾರಂ ಹೌಸ್ ಅನ್ನು ಬಳಸುತ್ತಿಲ್ಲ ಎಂಬುದು ವಿಶೇಷ. ಚಾಲೆಂಜಿಂಗ್ ಸ್ಟಾರ್‌ನ ಮತ್ತೊಂದು ಮುಖಕ್ಕೆ ಸಾಕ್ಷಿಯಂತೆ ಈ ಅವರ ಫಾರಂ ಹೌಸ್‌ನ ಪ್ರಾಣಿ ಜಗತ್ತು ಬದುಕು ಕಟ್ಟಿಕೊಂಡಿದೆ.
(ಕನ್ನಡಪ್ರಭ ವಾರ್ತೆ)


ಮನೀಷ್ ಪಾಂಡೆ ಅಬ್ಬರ: ಕರ್ನಾಟಕ ಶುಭಾರಂಭ
ಸೈಯದ್ ಮುಷ್ತಾಕ್ ಅಲಿ ಟ್ರೋಫಿ ಟ್ವೆಂಟಿ–20 ಕ್ರಿಕೆಟ್
ಮನೀಷ್ ಪಾಂಡೆ ಅಬ್ಬರ: ಕರ್ನಾಟಕ ಶುಭಾರಂಭ
ಪ್ರಜಾವಾಣಿ ವಾರ್ತೆ
Published:
22 ಫೆಬ್ರವರಿ 2019, 01:00  IST
Updated:
22 ಫೆಬ್ರವರಿ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಕಟಕ್: ನಾಯಕ ಮನೀಷ್ ಪಾಂಡೆ ಅಬ್ಬರದ ಬ್ಯಾಟಿಂಗ್ ಬಲದಿಂದ ಕರ್ನಾಟಕ ತಂಡವು ಗುರುವಾರ ಇಲ್ಲಿ ಆರಂಭವಾದ ಸೈಯದ್ ಮುಷ್ತಾಕ್ ಅಲಿ ಟ್ರೋಫಿ ಟ್ವೆಂಟಿ–20 ಕ್ರಿಕೆಟ್ ಟೂರ್ನಿಯಲ್ಲಿ ಶುಭಾರಂಭ ಮಾಡಿತು. ಡ್ರೀಮ್ಸ್ ಮೈದಾನದಲ್ಲಿ ನಡೆದ ಟೂರ್ನಿಯ ಮೊದಲ ಪಂದ್ಯದಲ್ಲಿ ಕರ್ನಾಟಕ ತಂಡವು 15 ರನ್‌ಗಳಿಂದ ಅಸ್ಸಾಂ ಎದುರು ಗೆದ್ದಿತು.
ಟಾಸ್ ಗೆದ್ದು ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡ ಅಸ್ಸಾಂ ತಂಡವು ಪಂದ್ಯದ ಆರಂಭಿಕ ಹಂತದಲ್ಲಿ ಸ್ವಲ್ಪಮಟ್ಟಿಗೆ ಯಶಸ್ಸು ಕಂಡಿತು. ಆದರೆ, ಮಧ್ಯಮ ಕ್ರಮಾಂಕದ ‘ಮಿಂಚು’ ಮನೀಷ್ (74; 39ಎಸೆತ, 6ಬೌಂಡರಿ, 4ಸಿಕ್ಸರ್) ಅವರ ಏಕಾಂಗಿ ಹೋರಾಟದಿಂದ ಕರ್ನಾಟಕವು 20 ಓವರ್‌ಗಳಲ್ಲಿ 6 ವಿಕೆಟ್‌ಗಳಿಗೆ 169 ರನ್ ಗಳಿಸಿತು.
ಗುರಿ ಬೆನ್ನಟ್ಟಿದ ಅಸ್ಸಾಂ ತಂಡಕ್ಕೆ ಅನುಭವಿ ಮಧ್ಯಮವೇಗಿ ಆರ್. ವಿನಯಕುಮಾರ್ ಪೆಟ್ಟು ನೀಡಿದರು. 20 ಓವರ್‌ಗಳಲ್ಲಿ 7 ವಿಕೆಟ್‌ಗಳಿಗೆ 154 ರನ್ ಗಳಿಸಿದ ಅಸ್ಸಾಂ ಸೋತಿತು.  ತಂಡದ ಮಧ್ಯಮಕ್ರಮಾಂಕದ ಜೋಡಿ ವಾಸಿಕ್ ಉರ್ ರೆಹಮಾನ್ (62 ರನ್ ) ಮತ್ತು ರಜಾಕುದ್ದೀನ್ ಅಹಮದ್ (53 ರನ್) ಅವರು ಅರ್ಧಶತಕ ಗಳಿಸಿದರು.
ಬ್ಯಾಟಿಂಗ್ ಆರಂಭಿಸಿದ ಕರ್ನಾಟಕ ತಂಡಕ್ಕೆ ರೋಹನ್ ಕದಂ (26; 30ಎಸೆತ) ಮತ್ತು ಬಿ.ಆರ್. ಶರತ್ (15 ರನ್) ಮೊದಲ ವಿಕೆಟ್‌ಗೆ 33 ರನ್ ಸೇರಿಸಿ ಉತ್ತಮ ಆರಂಭವನ್ನೇ ನೀಡಿದರು. ಆದರೆ ಐದನೇ ಓವರ್‌ನಲ್ಲಿ  ಶರತ್ ಔಟಾದರು. ಅನುಭವಿ ಬ್ಯಾಟ್ಸ್‌ಮನ್ ಕರುಣ್ ನಾಯರ್ ಕೇವಲ ಮೂರು ರನ್ ಗಳಿಸಿ ಔಟಾದರು. ಹತ್ತನೇ ಓವರ್‌ನಲ್ಲಿ ರೋಹನ್ ಕದಂ ಅವರೂ ಪೆವಿಲಿಯನ್ ಸೇರಿದರು. ಈ ಹಂತದಲ್ಲಿ ತಂಡವು ಕೇವಲ 58 ರನ್ ಗಳಿಸಿತ್ತು.
ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ಶತಕ ಹೊಡೆದ ಭಾರತದ ಮೊದಲ ಕ್ರಿಕೆಟಿಗ ಎಂಬ ಹೆಗ್ಗಳಿಕೆಯಿರುವ ಮನೀಷ್ ಇಲ್ಲಿಯೂ ಆಪದ್ಭಾಂದವನಾದರು. ಈಚೆಗೆ ರಣಜಿ ಟ್ರೋಫಿ ಟೂರ್ನಿಯಲ್ಲಿ ರನ್‌ಗಳ ಹೊಳೆ ಹರಿಸಿದ್ದ ಕೆ.ವಿ. ಸಿದ್ಧಾರ್ಥ್ ಅವರೊಂದಿಗೆ ನಾಲ್ಕನೇ ವಿಕೆಟ್ ಜೊತೆಯಾಟದಲ್ಲಿ 93 ರನ್ ಸೇರಿಸಿದರು. ಇದರಿಂದಾಗಿ ತಂಡವು 150 ರನ್‌ಗಳ ಗಡಿಯನ್ನು ತಲುಪಿತು.  19ನೇ ಓವರ್‌ನಲ್ಲಿ ಮನೀಷ್  ದೊಡ್ಡ ಹೊಡೆತಕ್ಕೆ ಕೈಹಾಕಿ ಕ್ಯಾಚಿತ್ತರು. ನಂತರದ ಓವರ್‌ನಲ್ಲಿ ಸಿದ್ಧಾರ್ಥ್ ಕೂಡ ಔಟಾದರು. ಮನೋಜ್ ಬಾಂಢಗೆ ಮಾತ್ರ 11 ರನ್ ಗಳಿಸುವಲ್ಲಿ ಸಫಲರಾದರು. ಆದರೆ ಉಳಿದ ಬ್ಯಾಟ್ಸ್‌ಮನ್‌ಗಳು ಎರಡಂಕಿ ಮೊತ್ತ ತಲುಪಲಿಲ್ಲ.
ಶುಕ್ರವಾರ ನಡೆಯಲಿರುವ ಎರಡನೇ ಪಂದ್ಯದಲ್ಲಿ ಕರ್ನಾಟಕ ತಂಡವು ಬಂಗಾಳ ತಂಡವನ್ನು ಎದುರಿಸಲಿದೆ.


ಕೂದಲುದುರುವ ಸಮಸ್ಯೆಯೇ…? ಇಲ್ಲಿದೆ ಮನೆ ಮದ್ದು
  17-05-2019 5:40AM IST    /     No Comments    /     Posted In: Beauty , Latest News
ಕೂದಲುದುರುವುದು ಈಗ ದೊಡ್ಡ ಸಮಸ್ಯೆ. ಕಲುಷಿತವಾಗ್ತಿರುವ ವಾತಾವರಣ ಬೊಕ್ಕ ತಲೆಗೆ ಕಾರಣವಾಗ್ತಾ ಇದೆ. ಕೂದಲುದುರುವ ಸಮಸ್ಯೆಗೆ ಮುಕ್ತಿ ಹಾಡಲು ಜನರು ಏನೆಲ್ಲ ಪ್ರಯತ್ನಪಡ್ತಾರೆ. ಆದ್ರೆ ಸಮಸ್ಯೆ ಮಾತ್ರ ಕಡಿಮೆಯಾಗೋದಿಲ್ಲ. ಎಲ್ಲ ಸಮಸ್ಯೆಗೂ ಪರಿಹಾರ ಇದ್ದೇ ಇದೆ. ನಿಮ್ಮ ತಲೆ ಕೂಡ ಬೊಕ್ಕಾಗ್ತಿದ್ದರೆ ಚಿಂತೆ ಬೇಡ.
ಆಹಾರದ ರುಚಿ ಹೆಚ್ಚಿಸುವ ಜೊತೆಗೆ ಆರೋಗ್ಯ ವೃದ್ಧಿಸುವ ಅಡುಗೆ ಮನೆಯಲ್ಲಿರುವ ವಸ್ತುಗಳಲ್ಲಿ ಶುಂಠಿ ಕೂಡ ಒಂದು. ಕೇವಲ ಆರೋಗ್ಯ, ಆಹಾರಕ್ಕೆ ಮಾತ್ರವಲ್ಲ, ಕೂದಲುದುರುವ ಸಮಸ್ಯೆಗೂ ಶುಂಠಿ ಒಳ್ಳೆ ಮದ್ದು. ಶುಂಠಿ ಕೂದಲುದುರುವುದನ್ನು ಕಡಿಮೆ ಮಾಡುವ ಜೊತೆಗೆ ಹೊಳಪುಳ್ಳ ಹೇರಳ ಕೂದಲು ಬೆಳೆಯಲು ನೆರವಾಗುತ್ತದೆ.
ಒಂದು ಚಮಚ ಶುಂಠಿ ರಸಕ್ಕೆ ಆಲಿವ್ ಆಯಿಲ್ ಹಾಕಿ. ಈ ಮಿಶ್ರಣವನ್ನು ಕೂದಲಿನ ಬುಡಕ್ಕೆ ಹಚ್ಚಿಕೊಂಡು ಅರ್ಧ ಗಂಟೆ ಬಿಟ್ಟು ತಲೆ ಸ್ನಾನ ಮಾಡಿ. ಮೊದಲ ಬಾರಿಯೇ ಇದರ ಪರಿಣಾಮ ನಿಮಗೆ ಗೊತ್ತಾಗಲು ಶುರುವಾಗುತ್ತದೆ.
ಕೂದಲಿನ ಎಲ್ಲ ಸಮಸ್ಯೆಗಳಿಗೂ ಶುಂಠಿ ಔಷಧಿ ರೂಪದಲ್ಲಿ ಕೆಲಸ ಮಾಡುತ್ತದೆ. ಎರಡು ಚಮಚ ಶುಂಠಿ ರಸಕ್ಕೆ ಮೂರು ಚಮಚ ಆಲಿವ್ ಆಯಿಲ್ ಹಾಗೂ ಒಂದೆರಡು ಹನಿ ನಿಂಬೆ ಹಣ್ಣಿನ ಹನಿಯನ್ನು ಹಾಕಿ. ಚೆನ್ನಾಗಿ ಮಿಕ್ಸ್ ಮಾಡಿ. ಇದನ್ನು ಕೂದಲಿಗೆ ಹಚ್ಚಿಕೊಳ್ಳಿ. 20-25 ನಿಮಿಷ ಬಿಟ್ಟು ತೊಳೆಯಿರಿ.
ಕಲುಷಿತ ಗಾಳಿ, ಧೂಳು, ಕೆಲಸದ ಒತ್ತಡಗಳಿಂದಾಗಿ ಕೂದಲು ನಿರ್ಜೀವವಾಗುತ್ತದೆ. ಒಣಗಿದ ಕೂದಲು ಸೌಂದರ್ಯವನ್ನು ಹಾಳು ಮಾಡುತ್ತದೆ. ಒಣಗಿದ ಕೂದಲಿನ ಸಮಸ್ಯೆ ಎದುರಿಸುತ್ತಿರುವವರು ಎರಡು ಚಮಚ ಶುಂಠಿ ರಸಕ್ಕೆ ಒಂದೆರಡು ಹನಿ ನಿಂಬೆ ರಸವನ್ನು ಹಾಕಿ ಕೂದಲಿಗೆ ಮಸಾಜ್ ಮಾಡಿ. 15 ನಿಮಿಷ ಬಿಟ್ಟು ಕೂದಲನ್ನು ವಾಶ್ ಮಾಡಿ.
ತಾಜಾ ಶುಂಠಿಯನ್ನು ಬಳಕೆ ಮಾಡುವುದು ಒಳ್ಳೆಯದು. ಶುಂಠಿ ಪುಡಿ ಬಳಸಿದ್ರೆ ಹಾನಿಯಿಲ್ಲ. ಆದ್ರೆ ತಾಜಾ ಶುಂಠಿಯಲ್ಲಿ ನ್ಯೂಟ್ರಿಶಿಯನ್ ಅಂಶ ಜಾಸ್ತಿ ಇರುವುದರಿಂದ ತಕ್ಷಣ ಪರಿಣಾಮ ಕಾಣಬಹುದಾಗಿದೆ.


ಗೇಲ್ ಅಬ್ಬರಕ್ಕೆ ಕ್ರಿಕೆಟ್ ಜಗತ್ತು ಪ್ರತಿಕ್ರಿಯಿಸಿದ್ದು ಹೀಗೆ..!
Highlights
ಕ್ರಿಸ್ ಗೇಲ್ ಗುಜರಾತ್ ಲಯನ್ಸ್ ವಿರುದ್ಧದ ಸ್ಫೋಟಕ ಇನಿಂಗ್ಸ್ ಬಗ್ಗೆ ಕ್ರಿಕೆಟ್ ಜಗತ್ತು ಪ್ರತಿಕ್ರಿಯಿಸಿದ್ದು ಹೀಗೆ...
ರಾಜ್'ಕೋಟ್(ಏ.18): ವೆಸ್ಟ್'ಇಂಡೀಸ್ ದೈತ್ಯ ಕ್ರಿಸ್ ಗೇಲ್ ಟಿ20 ಮಾದರಿ ಕ್ರಿಕೆಟ್'ನಲ್ಲಿ 10 ಸಾವಿರ ರನ್ ದಾಖಲಿಸಿದ ಮೊದಲ ಕ್ರಿಕೆಟಿಗ ಎನ್ನುವ ದಾಖಲೆ ನಿರ್ಮಿಸಿದ್ದಾರೆ.
ಗುಜುರಾತ್ ಲಯನ್ಸ್ ವಿರುದ್ಧ ಆರ್'ಸಿಬಿ ಪರ ಆರಂಭಿಕನಾಗಿ ಕಣಕ್ಕಿಳಿದ ಗೇಲ್ ಮನಮೋಹಕ ಇನಿಂಗ್ಸ್ ಕಟ್ಟಿದರು.  ಐಪಿಎಲ್'ನ ಆರಂಭದ ಪಂದ್ಯಗಳಲ್ಲಿ ಮಂಕಾಗಿದ್ದ ಗೇಲ್ ಬ್ಯಾಟ್, ಇಂದು ಅಕ್ಷರಶಃ ಘರ್ಜಿಸಿತು. ಕೇವಲ 23 ಎಸೆತಗಳಲ್ಲಿ ಅರ್ಧಶತಕ ಪೂರೈಸಿದ ಗೇಲ್ 38 ಎಸೆತಗಳಲ್ಲಿ ಐದು ಬೌಂಡರಿ ಹಾಗೂ ಏಳು ಸಿಕ್ಸರ್'ಗಳ ನೆರವಿನಿಂದ 77ರನ್ ಸಿಡಿಸಿದರು.
ಕ್ರಿಸ್ ಗೇಲ್ ಗುಜರಾತ್ ಲಯನ್ಸ್ ವಿರುದ್ಧದ ಸ್ಫೋಟಕ ಇನಿಂಗ್ಸ್ ಬಗ್ಗೆ ಕ್ರಿಕೆಟ್ ಜಗತ್ತು ಪ್ರತಿಕ್ರಿಯಿಸಿದ್ದು ಹೀಗೆ....
Who would have imagined that a player would score 10k in T20!! The boss of this game @henrygayle
— Harsha Bhogle (@bhogleharsha) April 18, 2017
Massive congratulations to @henrygayle on 10000 T20runs. What a player he has been! @RCBTweets
— Michael Clarke (@MClarke23) April 18, 2017
The T20 phenomenon and #IPL colossus - @SportsManiac93 has the definitive #ChrisGayle 10,000-run stats breakdown: https://t.co/rnsLcWfCeR pic.twitter.com/8Bi4FGhEsV
— Wisden India (@WisdenIndia) April 18, 2017
Last Updated 11, Apr 2018, 1:06 PM IST


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಹಿರಿಯರಿಗೆ ಇನ್ನೂ ಕೆಲ ಕಾಲ ಅವಕಾಶ ನೀಡಬೇಕು-ಹ್ಯಾಡ್ಲಿ
ಹಿರಿಯ ಆಟಗಾರರಾದ ಸಚಿನ್ ತೆಂಡೂಲ್ಕರ, ರಾಹುಲ್ ದ್ರಾವಿಡ್ ಹಾಗೂ ವಿವಿಎಸ್ ಲಕ್ಷ್ಮಣ್ ಅವರನ್ನು ಏಕಕಾಲಕ್ಕೆ ತಂಡದಿಂದ ಹೊರ ನಡೆಯಲು ಅವಕಾಶ ನೀಡದೆ ಅವರು ಇನ್ನೂ ಕೆಲ ಕಾಲ ಭಾರತ ತಂಡದಲ್ಲಿ  ಇರುವಂತೆ ನೋಡಿಕೊಳ್ಳಬೇಕಾಗಿದೆ ಎಂದು ನ್ಯೂಜಿಲೆಂಡ್ ಕ್ರಿಕೆಟ್ ತಂಡದ ಮಾಜಿ ಆಟಗಾರ ರಿಚರ್ಡ್ ಹ್ಯಾಡ್ಲಿ ಅಭಿಪ್ರಾಯಪಟ್ಟಿದ್ದಾರೆ.
| Updated:
Feb 11, 2012, 03:51PM IST
ಹಿರಿಯ ಆಟಗಾರರಾದ ಸಚಿನ್ ತೆಂಡೂಲ್ಕರ, ರಾಹುಲ್ ದ್ರಾವಿಡ್ ಹಾಗೂ ವಿವಿಎಸ್ ಲಕ್ಷ್ಮಣ್ ಅವರನ್ನು ಏಕಕಾಲಕ್ಕೆ ತಂಡದಿಂದ ಹೊರ ನಡೆಯಲು ಅವಕಾಶ ನೀಡದೆ ಅವರು ಇನ್ನೂ ಕೆಲ ಕಾಲ ಭಾರತ ತಂಡದಲ್ಲಿ ಇರುವಂತೆ ನೋಡಿಕೊಳ್ಳಬೇಕಾಗಿದೆ ಎಂದು ನ್ಯೂಜಿಲೆಂಡ್ ಕ್ರಿಕೆಟ್ ತಂಡದ ಮಾಜಿ ಆಟಗಾರ ರಿಚರ್ಡ್ ಹ್ಯಾಡ್ಲಿ ಅಭಿಪ್ರಾಯಪಟ್ಟಿದ್ದಾರೆ.
ಸಚಿನ್, ದ್ರಾವಿಡ್ ಹಾಗೂ ಲಕ್ಷ್ಮಣ್ ಅವರ ನಿವೃತ್ತಿಯ ಬಗ್ಗೆ ನೀವು ಮಾತನಾಡುವಂತಿಲ್ಲ. ಏಕಕಾಲಕ್ಕೆ ಈ ಆಟಗಾರರನ್ನು ಹೊರಗಿಡಲು ಸಾಧ್ಯವಿಲ್ಲ. ಯುವ ಆಟಗಾರರು ಹೇಗೆ ಪ್ರದರ್ಶನ ನೀಡುತ್ತಾರೆಂಬುದನ್ನು ನೋಡಬೇಕಾಗಿದೆ ಎಂದು ಹ್ಯಾಡ್ಲಿ ಸುದ್ದಿ ಸಂಸ್ಥೆಗೆ ನೀಡಿದ ಸಂದರ್ಶದಲ್ಲಿ ತಿಳಿಸಿದ್ದಾರೆ.
ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಾ ನೆಲದಲ್ಲಿ ಭಾರತ ತಂಡ ಅತ್ಯಂತ ದಯನೀಯವಾಗಿ ಸೋತಿರುವುದಕ್ಕೆ ಪ್ರತಿಕ್ರಿಯೆ ನೀಡಿರುವ ಹ್ಯಾಡ್ಲಿ, ಪುಟಿದೇಳುವ ಪಿಚ್‌ನಲ್ಲಿ ಭಾರತ ನಿಜವಾಗಿಯೂ ವಿಫಲವಾಗುತ್ತಿದೆ. ಭಾರತದಲ್ಲಿ ಪುಟಿದೇಳುವ ಪಿಚ್‌ಗಳಲ್ಲಿ ನಿರ್ಮಿಸಿ ಆಟಗಾರರಿಗೆ ತರಬೇತಿ ನೀಡಿದರೆ ವಿದೇಶಿ ನೆಲದಲ್ಲಿ ಅವರು ಉತ್ತಮ ರೀತಿಯಲ್ಲಿ ಆಟ ಪ್ರದರ್ಶಿಸಬಲ್ಲರು ಎಂದರು.
ಭಾರತದ ನಿರಂತರ ವೈಫಲ್ಯಕ್ಕೆ ಇಂಡಿಯನ್ ಪ್ರೀಮಿಯರ್ ಲೀಗ್ ಪರಿಣಾಮವಾಗಿರಬಹುದೇ? ಎಂಬ ಪ್ರಶ್ನೆಗೆ ಪ್ರತಿಕ್ರಿಯೆ ನೀಡಿದ ಹ್ಯಾಡ್ಲಿ, ಐಪಿಎಲ್‌ನಿಂದಾಗಿ ಭಾರತ ತಂಡ ಟೆಸ್ಟ್ ಪಂದ್ಯದಲ್ಲಿ ಸೋತಿತು ಎಂದು ಹೇಳಲು ಸಾಧ್ಯವಿಲ್ಲ, ಆದರೆ ಟಿ-20 ಕ್ರಿಕೆಟ್ ಟೆಸ್ಟ್ ಕ್ರಿಕೆಟ್‌ಗೆ ಒಂದು ರೀತಿಯಲ್ಲಿ ಆತಂಕವನ್ನೊಡ್ಡಿರುವುದು ಸ್ಪಷ್ಟ ಎಂದಿದ್ದಾರೆ.
ಅಂತಾರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಟಿ-20 ಕ್ರಿಕೆಟ್ ಪಂದ್ಯಗಳು ಹೆಚ್ಚು ನಡೆಯದಂತೆ ನಿಯಂತ್ರಣ ಹೇರಬೇಕಾಗಿದೆ. ಟಿ-20 ಕ್ರಿಕೆಟ್‌ನಿಂದ ಪ್ರೇಕ್ಷಕರು ಹೆಚ್ಚಾಗಿ ಕ್ರಿಕೆಟಿಗರು ಹಾಗೂ ಕ್ರಿಕೆಟ್ ಸಂಸ್ಥೆಗಳಿಗೆ ಆದಾಯ ಬರುತ್ತದೆ ನಿಜ, ಆದರೆ ಎಲ್ಲ ರೀತಿಯಲ್ಲೂ ಹೊಂದಾಣಿಕೆಯ ಅಗತ್ಯವಿದೆ. ಈ ಹೊಂದಾಣಿಕೆಯನ್ನು ಕಾಪಾಡಿಕೊಳ್ಳುವ ಜವಾಬ್ದಾರಿ ಐಸಿಸಿ ಸೇರಿದಂತೆ ಜಗತ್ತಿನ ಇತರ ಕ್ರಿಕೆಟ್ ಸಂಸ್ಥೆಗಳಿಗಿದೆ ಎಂದರು.
ಅತಿಯಾದ ಕ್ರಿಕೆಟ್‌ನಿಂದಲೂ ಆಟಗಾರರು ತಮ್ಮ ನೈಜ ಆಟ ಪ್ರದರ್ಶಿಸುವಲ್ಲಿ ವಿಫಲರಾಗುತ್ತಾರೆ. ಎಲ್ಲ ಮಾದರಿಯ ಕ್ರಿಕೆಟ್ ಆಡುವುದರಿಂದ ಆಟಗಾರರು ಬೇಗನೆ ದಣಿಯುತ್ತಾರೆ. ಇಲ್ಲಿ ಆಲ್ರೌಂಡರ್ ಎನಿಸಿಕೊಂಡವರು ಬೇಗನೆ ವಿಫಲರಾಗುತ್ತಾರೆ. ಏಕೆಂದರೆ ಬೌಲಿಂಗ್, ಬ್ಯಾಟಿಂಗ್ ಮತ್ತು ಫೀಲ್ಡಿಂಗ್‌ನಲ್ಲಿ ಆತ ತನ್ನನ್ನು ಬೇಗನೆ ತೊಡಗಿಸಿಕೊಳ್ಳಬೇಕಾಗುತ್ತದೆ. ಇದರಿಂದ ಆಟಗಾರನ ನೈಜ ಪ್ರದರ್ಶನ ಮಾಯವಾಗುತ್ತದೆ ಎಂದು ಹೇಳಿದರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ರೋಹಿತ್ 1, ಕೊಹ್ಲಿ 1, ರಾಹುಲ್ 1; ಬಿಗ್ ಮ್ಯಾಚ್‌ನಲ್ಲಿ ಠುಸ್!
ಏಕದಿನ ವಿಶ್ವಕಪ್‌ನಲ್ಲಿ ನ್ಯೂಜಿಲೆಂಡ್ ವಿರುದ್ಧ ನಡೆಯುತ್ತಿರುವ ಹೈ ವೋಲ್ಟೇಜ್ ಸೆಮಿಫೈನಲ್ ಪಂದ್ಯದಲ್ಲಿ ಭಾರತದ ಅಗ್ರ ಕ್ರಮಾಂಕದ ಬ್ಯಾಟ್ಸ್‌ಮನ್‌ಗಳಾದ ರೋಹಿತ್ ಶರ್ಮಾ, ವಿರಾಟ್ ಕೊಹ್ಲಿ ಹಾಗೂ ಕೆಎಲ್ ರಾಹುಲ್ ಭಾರಿ ಬ್ಯಾಟಿಂಗ್ ವೈಫಲ್ಯವನ್ನು ಅನುಭವಿಸಿದ್ದಾರೆ.
ವಿಜಯ ಕರ್ನಾಟಕ | Updated:
Jul 10, 2019, 05:27PM IST
ಮ್ಯಾಂಚೆಸ್ಟರ್: ಐಸಿಸಿ 2019 ಏಕದಿನ ವಿಶ್ವಕಪ್‌ನಲ್ಲಿ ನ್ಯೂಜಿಲೆಂಡ್ ಒಡ್ಡಿರುವ 240 ರನ್‌ಗಳ ಸವಾಲಿನ ಮೊತ್ತ ಬೆನ್ನಟ್ಟುತ್ತಿರುವ ಟೀಮ್ ಇಂಡಿಯಾ 3.1 ಓವರ್‌ಗಳಲ್ಲೇ ಕೇವಲ 5 ರನ್ನಿಗೆ ಪ್ರಮುಖ ಮೂರು ವಿಕೆಟುಗಳನ್ನು ಕಳೆದುಕೊಂಡು ತೀವ್ರ ಸಂಕಷ್ಟಕ್ಕೊಳಗಾಗಿತ್ತು.
ಏಕದಿನ ವಿಶ್ವಕಪ್‌ವೊಂದರಲ್ಲೇ ದಾಖಲೆಯ ಐದು ಶತಕಗಳನ್ನು ಸಿಡಿಸಿದ ವಿಶ್ವದ ಮೊತ್ತ ಮೊದಲ ಬ್ಯಾಟ್ಸ್‌ಮನ್ ಎಂದೆನಿಸಿಕೊಂಡಿರುವ ರೋಹಿತ್ ಶರ್ಮಾ ಕೇವಲ 1 ರನ್ ಗಳಿಸಿ ವಿಕೆಟ್ ಒಪ್ಪಿಸಿದರು. ಕಿವೀಸ್ ವೇಗಿ ಮ್ಯಾಟ್ ಹೆನ್ರಿ ದಾಳಿಯಲ್ಲಿ ವಿಕೆಟ್ ಕೀಪರ್ ಟಾಮ್ ಲ್ಯಾಥಮ್‌ಗೆ ವಿಕೆಟ್ ಒಪ್ಪಿಸಿ ನಿರಾಸೆ ಅನುಭವಿಸಿದರು.
ಇದಾದ ಬೆನ್ನಲ್ಲೇ ಚೇಸ್ ಮಾಸ್ಟರ್ ಹಾಗೂ ರನ್ ಮೆಶಿನ್ ಖ್ಯಾತಿಯ ನಾಯಕ ವಿರಾಟ್ ಕೊಹ್ಲಿ , ಕಿವೀಸ್ ವೇಗಿ ಟ್ರೆಂಟ್ ಬೌಲ್ಟ್ ದಾಳಿಯಲ್ಲಿ ಎಲ್‌ಬಿಡಬ್ಲ್ಯು ಬಲೆಗೆ ಬಿದ್ದರು.
The tension is high in Manchester! Head to our match centre to follow #INDvNZ live, watch highlights, and listen t… https://t.co/3Qn2LI4ZCJ
— Cricket World Cup (@cricketworldcup) 1562756377000
ಇನ್ನೇನು ಸ್ವಲ್ಪದರಲ್ಲೇ ಕಳೆದ ಪಂದ್ಯದ ಶತಕವೀರ ಕೆಎಲ್ ರಾಹುಲ್ ಸಹ ಮ್ಯಾಟ್ ಹೆನ್ರಿ ದಾಳಿಯಲ್ಲೇ ಲ್ಯಾಥಂಗೆ ಕ್ಯಾಚಿತ್ತು ಮರಳಿದರು. ಇದರೊಂದಿಗೆ ಭಾರತ ತೀವ್ರ ಸಂಕಷ್ಟಕ್ಕೊಳಗಾಯಿತು.
ಈ ಮೂಲಕ ಬಿಗ್ ಮ್ಯಾಚ್‌ನಲ್ಲಿ ಭಾರತದ ಅಗ್ರ ಕ್ರಮಾಂಕದ ಮೂವರು ಬ್ಯಾಟ್ಸ್‌ಮನ್‌ಗಳು ಭಾರಿ ವೈಫಲ್ಯ ಅನುಭವಿಸಿದ್ದಾರೆ. ಇದು ಚೆಂಡು ತಿರುವಿನ ಪಿಚ್‌ಗಳಲ್ಲಿ ಬ್ಯಾಟ್ಸ್‌ಮನ್‌ಗಳ ವೈಫಲ್ಯವನ್ನು ಎತ್ತಿ ತೋರಿಸುತ್ತಿದೆ.


ಭಾರತದ ಕ್ರಿಕೆಟ್ ಚಹರೆ ಬದಲಿಸಿದ ಧೋನಿ: ಐಸಿಸಿ
ಭಾರತದ ಕ್ರಿಕೆಟ್ ಚಹರೆ ಬದಲಿಸಿದ ಧೋನಿ: ಐಸಿಸಿ
ಪಿಟಿಐ
07 ಜುಲೈ 2019, 01:15  IST
Updated:
07 ಜುಲೈ 2019, 01:15  IST
ಅಕ್ಷರ ಗಾತ್ರ :
ಆ
ಆ
ಲೀಡ್ಸ್: ‘ಮಹೇಂದ್ರಸಿಂಗ್ ಧೋನಿ ಅವರು ಭಾರತದ ಕ್ರಿಕೆಟ್ ಕ್ಷೇತ್ರದ ಚಹರೆಯನ್ನೇ ಬದಲಿಸಿದ್ದಾರೆ. ವಿಶ್ವದಲ್ಲಿ ಲಕ್ಷಾಂತರ ಜನರ ಮೇಲೆ ಅಗಾಧ ಪ್ರಭಾವ ಬೀರಿದ್ದಾರೆ. ಕ್ರೀಡೆಯ ಭವ್ಯ ಪರಂಪರೆಯನ್ನು ಅವರು ಮತ್ತಷ್ಟು ಶ್ರೀಮಂತಗೊಳಿಸಿದ್ದಾರೆ’–
ದಿಗ್ಗಜ ಆಟಗಾರ ಧೋನಿ ಕುರಿತು ಅಂತರರಾಷ್ಟ್ರೀಯ ಕ್ರಿಕೆಟ್ ಕೌನ್ಸಿಲ್ (ಐಸಿಸಿ) ತನ್ನ ಟ್ವಿಟರ್‌ನಲ್ಲಿ ಹಾಕಿರುವ ಸಂದೇಶ ಇದು. ತಮ್ಮ ವೃತ್ತಿಜೀವನದ ಕೊನೆಯ ವಿಶ್ವಕಪ್ ಟೂರ್ನಿಯಲ್ಲಿ ಆಡುತ್ತಿರುವ ಧೋನಿಯವರ ಕ್ರಿಕೆಟ್ ಸಾಧನೆಗಳ ವಿಡಿಯೊ ಅನ್ನು  ಐಸಿಸಿಯು ಈ ಸಂದೇಶದೊಂದಿಗೆ ಬಿಡುಗಡೆ ಮಾಡಿದೆ. ವಿಡಿಯೊದಲ್ಲಿ ಭಾರತ ತಂಡದ ನಾಯಕ ವಿರಾಟ್ ಕೊಹ್ಲಿ, ಬೌಲರ್ ಜಸ್‌ಪ್ರೀತ್ ಬೂಮ್ರಾ, ಇಂಗ್ಲೆಂಡ್ ತಂಡದ ಜೋಸ್ ಬಟ್ಲರ್ ಅವರು ಧೋನಿಯ ಬಗ್ಗೆ ಮಾತನಾಡಿದ್ದಾರೆ.
‘ಒಬ್ಬ ವ್ಯಕ್ತಿಯನ್ನು ಹೊರಗಿನಿಂದ ನೋಡುವುದಕ್ಕೂ ಮತ್ತು ಆತನ ಅಂತರಂಗಕ್ಕೂ ಬಹಳ ವ್ಯತ್ಯಾಸವಿರುತ್ತದೆ. ಧೋನಿ ಅವರು ಯಾವಾಗಲೂ ಶಾಂತಚಿತ್ತದಿಂದ ಇರುತ್ತಾರೆ. ಆದರೆ ಆವರ ಮನದಲ್ಲಿ ಯೋಜನೆಗಳು, ಆಟದ ಬದ್ಧತೆಗಳು ಒಡಮೂಡುತ್ತವೆ. ಅವರಿಂದ ಕಲಿಯುವುದು  ಬಹಳಷ್ಟಿದೆ.ಅವರ ಮಾತುಗಳನ್ನು ಆಲಿಸುವುದೇ ಒಂದು ಅಮೋಘವಾದ ಅನುಭವ. ಅವರು ಹಿಂದೆಯೂ ನನಗೆ ನಾಯಕನಾಗಿದ್ದರು. ಈಗಲೂ ಅವರೇ ಮತ್ತು ಮುಂದೆಂದಿಗೂ ಅವರೇ ನನ್ನ ನಾಯಕ’ ಎಂದು ವಿರಾಟ್ ಹೇಳಿದ್ದಾರೆ.
‘2016ರಲ್ಲಿ ನಾನು ತಂಡಕ್ಕೆ ಸೇರ್ಪಡೆಯಾದಾಗ ಧೋನಿ ನಾಯಕರಾಗಿದ್ದರು. ತಂಡದ ಮೇಲೆ ಅವರ ಪ್ರಭಾವ ದೊಡ್ಡದು. ಎಲ್ಲರಿಗೂ ಯಾವುದೇ ಸಂದರ್ಭದಲ್ಲಿಯೂ ಸಹಾಯಕ್ಕೆ ನಿಲ್ಲುತ್ತಾರೆ’ ಎಂದು ಬೂಮ್ರಾ ಹೇಳಿದ್ದಾರೆ.
ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) ಕ್ರಿಕೆಟ್ ಟೂರ್ನಿಯಲ್ಲಿ ಪುಣೆ ಸೂಪರ್ ಜೈಂಟ್ಸ್ ತಂಡದಲ್ಲಿ ಧೋನಿಯೊಂದಿಗೆ ಆಡುತ್ತಿದ್ದ  ಇಂಗ್ಲೆಂಡ್ ಆಲ್‌ರೌಂಡರ್ ಬೆನ್ ಸ್ಟೋಕ್ಸ್ ಕೂಡ ತಮ್ಮ ಅಭಿಪ್ರಾಯವ್ಯಕ್ತಪಡಿಸಿದ್ದಾರೆ. ‘ಕ್ರಿಕೆಟ್‌ನ ಶ್ರೇಷ್ಠ  ಆಟಗಾರರಲ್ಲಿ ಧೋನಿ ಪ್ರಮುಖರು. ಅಪ್ರತಿಮ ವಿಕೆಟ್‌ಕೀಪರ್. ಅವರನ್ನು ಮೀರಿಸುವವರು ಇನ್ನೊಬ್ಬರು ಇಲ್ಲ’ ಎಂದಿದ್ದಾರೆ.
‘ಧೋನಿ ಮಿಸ್ಟರ್ ಕೂಲ್. ನಾನು ವಿಕೆಟ್‌ಕೀಪಿಂಗ್ ಮಾಡಲು ಅವರೇ ಪ್ರೇರಣೆ. ಆಟದಂಗದಲ್ಲಿ ಅವರ ವ್ಯಕ್ತಿತ್ವವನ್ನು ನಾನು ಪ್ರೀತಿಸುತ್ತೇನೆ. ಮಿಂಚಿನ ವೇಗದ ಅವರ ಕೈಚಲನೆಯ ಸ್ಟಂಪಿಂಗ್, ಬ್ಯಾಟಿಂಗ್ ಮಾಡುವಾಗ ಅವರ ತನ್ಮಯತೆ ಮತ್ತು ಶಾಂತಚಿತ್ತತೆ ಅದ್ಬುತ. ಕ್ರಿಕೆಟ್ ಅಟದ ಅತಿ ಶ್ರೇಷ್ಠ ರಾಯಭಾರಿಯಾಗಿದ್ದಾರೆ’ ಎಂದು ಇಂಗ್ಲೆಂಡ್ ತಂಡದ ವಿಕೆಟ್‌ಕೀಪರ್ ಜೋಸ್ ಬಟ್ಲರ್ ಶ್ಲಾಘಿಸಿದ್ದಾರೆ.


ಆ್ಯಪಲ್ ಸಾಂಗ್ ಬಂತು
Team Udayavani,  Oct 8, 2018, 11:28 AM IST
ಅ
ಅ
ಅ
ಚಿತ್ರಕ್ಕೆ ಶೀರ್ಷಿಕೆ ಮುಖ್ಯವೋ, ಕಥೆ ಮುಖ್ಯವೋ? ಸಹಜವಾಗಿಯೇ ಕಾಡುವ ಪ್ರಶ್ನೆ ಇದು. ಹಾಗೆ ಹೇಳುವುದಾದರೆ, ಒಂದು ಚಿತ್ರಕ್ಕೆ ಕಥೆ ಎಷ್ಟು ಮುಖ್ಯವಾಗುತ್ತೋ, ಶೀರ್ಷಿಕೆ ಕೂಡ ಅಷ್ಟೇ ಮುಖ್ಯವಾಗುತ್ತೆ. ಕನ್ನಡದಲ್ಲಿ ತರಹೇವಾರಿ ಶೀರ್ಷಿಕೆವುಳ್ಳ ಚಿತ್ರಗಳು ಬಂದಿವೆ. ಹಾಗಂತ, ವಿಭಿನ್ನ ಶೀರ್ಷಿಕೆ ಇಟ್ಟುಕೊಂಡು ಬಂದ ಚಿತ್ರಗಳೆಲ್ಲವೂ ಯಶಸ್ಸು ಪಡೆದಿವೆ ಎಂಬರ್ಥವಲ್ಲ. ಶೀರ್ಷಿಕೆ ಆಕರ್ಷಣೆಯಾಗಿದ್ದರೂ, ಕಥೆ ಆವರಿಸಿಕೊಳ್ಳುವುದು ಕಷ್ಟ.
ಹಾಗಾಗಿ, ಇಲ್ಲಿ ಶೀರ್ಷಿಕೆಯ ಜೊತೆಗೆ ಕಥೆಯೂ ಮುಖ್ಯವಾಗುತ್ತೆ. ಇಲ್ಲೀಗ ಹೇಳುತ್ತಿರುವುದು ಕೂಡ ಅಂಥದ್ದೇ ಶೀರ್ಷಿಕೆವುಳ್ಳ ಚಿತ್ರದ ಬಗ್ಗೆ. ಅದರ ಹೆಸರು “ಆ್ಯಪಲ್ ಕೇಕ್’ ಈಗಾಗಲೇ ಸದ್ದಿಲ್ಲದೆಯೇ ಚಿತ್ರೀಕರಣ ಮುಗಿಸಿ, ಪ್ರೇಕ್ಷಕರ ಮುಂದೆ ಬರಲು ಸಜ್ಜಾಗಿದೆ. ಕನ್ನಡ ಮಾತ್ರವಲ್ಲ, ತೆಲುಗು ಮತ್ತು ತಮಿಳು ಭಾಷೆಯಲ್ಲೂ “ಆ್ಯಪಲ್ ಕೇಕ್’ ಬಿಡುಗಡೆಯಾಗಲಿದೆ. ಇತ್ತೀಚೆಗೆ ಚಿತ್ರದ ಹಾಡುಗಳು ಹೊರಬಂದಿವೆ.
ಮ್ಯೂಸಿಕ್ ಬಜಾರ್ ಮೂಲಕ ಹಾಡುಗಳನ್ನು ಹೊರತಂದ ಚಿತ್ರತಂಡ, ಒಂದು ಯೂಥ್ ಕಥೆ ಇಟ್ಟುಕೊಂಡು ಈ ಚಿತ್ರ ಮಾಡಿದೆ. ಲೈಫ‌ಲ್ಲಿ ಕೆಲವರು ಒಂದಲ್ಲ, ಒಂದು ಕಾರಣಕ್ಕೆ ಬೇಡವಾಗಿಬಿಡುತ್ತಾರೆ. ಅಂತಹ ವ್ಯಕ್ತಿಗಳೆಲ್ಲ ಒಂದು ಕಡೆ ಸೇರಿ, ಮುಂದೊಂದು ದಿನ ಎಲ್ಲರೂ ತಿರುಗಿ ನೋಡುವಂತಹ ಸಾಧನೆ ಮಾಡಬೇಕು ಎಂದು ಹಠದಿಂದ ಹೊರಡುತ್ತಾರೆ. ಆಮೇಲೆ ಅವರು ಸಾಧನೆ ಮಾಡುತ್ತಾರೋ ಇಲ್ಲವೋ ಅನ್ನುವುದು ಕಥೆ.
ಅಂದಹಾಗೆ, ರಂಜಿತ್ ಕುಮಾರ್ ಗೌಡ ಈ ಚಿತ್ರದ ನಿರ್ದೇಶಕರು. ಅರವಿಂದ್ ಕುಮಾರ್ ಗೌಡ ಈ ಚಿತ್ರದ ನಾಯಕರಷ್ಟೇ ಅಲ್ಲ, ನಿರ್ಮಾಣದ ಜವಾಬ್ದಾರಿಯನ್ನೂ ಹೊತ್ತಿದ್ದಾರೆ. “ದಾನಮ್ಮ ದೇವಿ’ ಅವರ ಮೊದಲ ಚಿತ್ರ. ಈ ಕಥೆ ಕೇಳಿದ ನಂತರ ನಿರ್ಮಾಪಕರಿಗೆ ಒಳ್ಳೆಯ ಚಿತ್ರವಾಗುತ್ತೆ ಎಂಬ ನಂಬಿಕೆ ಬಂದಿದೆ. ಮೊದಲು ಐವರು ಸ್ನೇಹಿತರು ಸೇರಿ ಒಂದು ಬ್ಯಾನರ್ ಶುರು ಮಾಡಿ, ಈ ಚಿತ್ರ ಮಾಡಿದ್ದಾರೆ. ಶ್ರೀಧರ್ ಹಾಡು ಕಟ್ಟಿಕೊಟ್ಟಿದ್ದಾರೆ. ಚಿತ್ರದಲ್ಲಿ ವಿಜಯ್ ಶಂಕರ್, ಅರವಿಂದ್ ಕುಮಾರ್, ರಂಜಿತ್, ಶುಭರಕ್ಷ, ಚೈತ್ರಾ ಶೆಟ್ಟಿ, ಕೃಷ್ಣ ಹನಗಿ ಇತರರು ನಟಿಸಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ವಿರಾಟ್ ದಾಖಲೆಯನ್ನು ಹಿಂದಿಕ್ಕಿದ ಬಾಬರ್…!
  27-11-2018 2:35PM IST    /     No Comments    /     Posted In: Latest News , Sports
ದುಬೈನಲ್ಲಿ ನ್ಯೂಜಿಲೆಂಡ್ ವಿರುದ್ಧ ನಡೆಯುತ್ತಿರುವ ಟೆಸ್ಟ್ ಪಂದ್ಯದಲ್ಲಿ ಚೊಚ್ಚಲ ಶತಕ ಹೊಡೆದಿರುವ ಪಾಕಿಸ್ತಾನದ ಬಾಬರ್ ಅಝಮ್ ಇದೀಗ ಅತ್ಯಂತ ಉಲ್ಲಸಿತನಾಗಿದ್ದಾನೆ. ಕಾರಣ ಆತ ಟೆಸ್ಟ್ ಕ್ರಿಕೆಟ್ ಬ್ಯಾಟಿಂಗ್ ಸರಾಸರಿಯಲ್ಲಿ ಭಾರತದ ಕ್ರಿಕೆಟ್ ಐಕಾನ್ ವಿರಾಟ್ ಕೊಹ್ಲಿಯನ್ನು ಹಿಂದಿಕ್ಕಿರುವುದು.
24ರ ಹರೆಯದ ಈ ಬ್ಯಾಟ್ಸ್ ಮನ್ ಇದೀಗ ಸ್ಥಿರ ಪ್ರದರ್ಶನವನ್ನು ಕಾಯ್ದುಕೊಳ್ಳುವಲ್ಲಿ ಯಶಸ್ವಿಯಾಗಿದ್ದು, ಕಳೆದ ನಾಲ್ಕು ಇನ್ನಿಂಗ್ಸ್ ಗಳಲ್ಲಿ ಕ್ರಮವಾಗಿ 92, 62, 13 ಮತ್ತು ಇದೀಗ ಅಜೇಯ 127 ರನ್ ಹೊಡೆದಿದ್ದಾನೆ. ವಿರಾಟ್ ಕೊಹ್ಲಿ 2018ರ ಕ್ಯಾಲೆಂಡರ್ ವರ್ಷದಲ್ಲಿ ಟೆಸ್ಟ್ ಕ್ರಿಕೆಟ್ ನಲ್ಲಿ 59.05 ಸರಾಸರಿ ಕಾಯ್ದುಕೊಂಡಿದ್ದರೆ ಬಾಬರ್ 67.71 ಸರಾಸರಿಯಲ್ಲಿ ಮುನ್ನಡೆಯುತ್ತಿದ್ದಾನೆ.
ಈ ಬಗ್ಗೆ ಮಾಧ್ಯಮಗಳೊಂದಿಗೆ ಮಾತನಾಡಿರುವ ಬಾಬರ್ ಅಝಮ್, ಒಂದುವೇಳೆ ನಾನು ಶತಕ ಹೊಡೆಯದಿರುತ್ತಿದ್ದರೂ ನನ್ನ ಪರಿಸ್ಥಿತಿ ನೆಟ್ಟಗಿರುತ್ತಿತ್ತು ಎಂದು ಹೇಳಿದರೆ ಅದು ಸುಳ್ಳಾಗುತ್ತದೆ. ನಾನು ಇಂದಿನ ಕೆಲಸವನ್ನು ಅಚ್ಚುಕಟ್ಟಾಗಿ ಮುಗಿಸಿದೆ ಎಂದನ್ನಿಸುತ್ತಿದೆ. ಈ ಹಿಂದೆ ಅರ್ಧ ಶತಕ ಹೊಡೆಯುವಲ್ಲಷ್ಟೇ ಸಫಲನಾಗಿದ್ದೆ. ಆದರೆ ಟೆಸ್ಟ್ ಸೆಂಚುರಿ ಎಂಬುದು ಯಾವತ್ತೂ ಸ್ಪೆಷಲ್ ಎಂಬುದು ನನಗೆ ಇವತ್ತು ಅನುಭವಕ್ಕೆ ಬಂತು. ಇದು ನನಗೆ ಬಹಳ ಆತ್ಮವಿಶ್ವಾಸ ತಂದುಕೊಟ್ಟಿದೆ ಎಂದು ಹೇಳಿದ್ದಾನೆ.
ಇದೇ ವೇಳೆ ವಿರಾಟ್ ಕೊಹ್ಲಿ ಆಸ್ಟ್ರೇಲಿಯಾ ಪ್ರವಾಸದಲ್ಲಿದ್ದು, ಡಿಸೆಂಬರ್ ನಲ್ಲಿ ಟೆಸ್ಟ್ ಸರಣಿ ನಡೆಯಲಿದೆ. ಹೀಗಾಗಿ ಟೀಂ ಇಂಡಿಯಾ ನಾಯಕನಿಗೆ ಈ ಕ್ಯಾಲೆಂಡರ್ ವರ್ಷದಲ್ಲಿ ಮತ್ತೆ ಸರಾಸರಿಯನ್ನು ಉತ್ತಮಪಡಿಸಿಕೊಳ್ಳುವ ಅವಕಾಶ ಇದ್ದೇ ಇದೆ.


Bengaluru, First Published 7, Aug 2018, 11:07 AM IST
Highlights
ನಾಲ್ಕು ವರ್ಷಗಳಿಂದ ಈ ಹೆಸರು ನನ್ನ ಬ್ಯಾನರ್‌ನಲ್ಲಿದೆ. ಆದರೂ ಬೇರೊಬ್ಬ ನಿರ್ದೇಶಕ ಅದೇ ಹೆಸರು ಹೇಳಿಕೊಂಡು ಸುದ್ದಿ ಮಾಡುತ್ತಾರೆ. ವಾಣಿಜ್ಯ ಮಂಡಳಿ ಇರೋದು ಏನಕ್ಕೆ?
- ಹೀಗೆ ಸಿಟ್ಟಿನಲ್ಲಿ ಮಾತನಾಡಿದ್ದು ನಿರ್ದೇಶಕ ಪ್ರದೀಪ್ ರಾಜ್. ಇವರ ಈ ಸಿಟ್ಟಿನ ಮಾತುಗಳು ಹೊರ ಬಂದಿದ್ದು ‘ಕಿರಾತಕ 2’ ಹೆಸರಿನ ಬಗ್ಗೆ. ಇವರು ಬೇರ‌್ಯಾರೂ ಅಲ್ಲ, ನಟ ಯಶ್ ಅಭಿನಯದ ‘ಕಿರಾತಕ’  ಚಿತ್ರವನ್ನು ನಿರ್ದೇಶಿಸಿದವರು. ಈಗ ಅದೇ ಹೆಸರಿನಲ್ಲಿ ಸೀಕ್ವೆಲ್ ಮಾಡುತ್ತಿದ್ದಾರೆ. ಸದ್ದಿಲ್ಲದೆ ಚಿತ್ರೀಕರಣ ಕೂಡ ಆರಂಭಿಸಿದ್ದಾರೆ. ಆದರೆ, ಇದ್ದಕ್ಕಿದಂತೆ ಇದೇ ‘ಕಿರಾತಕ ೨’ ಹೆಸರಿನಲ್ಲಿ ‘ರಾಂಬೋ 2’ ನಿರ್ದೇಶಕ ಅನಿಲ್ ಸಿನಿಮಾ ಮಾಡಲಿದ್ದಾರೆ. ಇಲ್ಲೂ ಯಶ್ ನಾಯಕನಾಗಿ ನಟಿಸಲಿದ್ದಾರೆ. ಈ ಸಿನಿಮಾ ವರಮಹಾಲಕ್ಷ್ಮೀ ಹಬ್ಬಕ್ಕೆ ಸೆಟ್ಟೇರಲಿದೆಎನ್ನುವ ಸುದ್ದಿ ನೋಡಿಯೇ ಪ್ರದೀಪ್ ರಾಜ್ ಕೆಂಡಾಮಂಡಲರಾಗಿದ್ದಾರೆ. ಹಾಗಾದರೆ ‘ಕಿರಾತಕ 2’ ಚಿತ್ರ ಯಾರ ಮಡಿಲಿಗೆ? ಈಗಾಗಲೇ ಇದೇ ಹೆಸರಿನಲ್ಲಿ ನಿರ್ದೇಶಕ ಅನಿಲ್, ಯಶ್ ಅವರಿಗೆ ಕತೆ ಹೇಳಿ ಒಪ್ಪಿಸಿದ್ದಾರೆ. ತಮಗೆ ಬ್ರೇಕ್ ನೀಡಿದ ಚಿತ್ರದ ಹೆಸರಿನಲ್ಲೇ ಸಿನಿಮಾ ಮಾಡುವುದಕ್ಕೆ ಯಶ್ ಕೂಡ ಮನಸ್ಸು ಮಾಡಿದ್ದಾರೆ. ಆದರೆ, ಸದ್ದಿಲ್ಲದೆ ಇದೇ ಹೆಸರಿನಲ್ಲಿ ಈಗಾಗಲೇ ಚಿತ್ರೀಕರಣ ಆರಂಭಿಸಿರುವ ನಿರ್ದೇಶಕ ಪ್ರದೀಪ್ ರಾಜ್ ವಾಣಿಜ್ಯ ಮಂಡಳಿ ಮೆಟ್ಟಿಲೇರುವ ಮೂಲಕ ‘ಕಿರಾತಕ 2’ ಟೈಟಲ್ ಹೊಸ ವಿವಾದಕ್ಕೆ ಸಿಕ್ಕಿಕೊಂಡಿದೆ. ರಾಕಿಂಗ್ ಸ್ಟಾರ್ ನಟನೆಯ ಚಿತ್ರವೊಂದು ಸೆಟ್ಟೇರುವ ಮುನ್ನವೇ ವಿವಾದಕ್ಕೆ ಒಳಗಾಗಿದೆ. ‘ನಾನು ಕಿರಾತಕ ೨ ಹೆಸರಿಗೆ ತಕ್ಕಂತೆಯೇ ಕತೆ ಮಾಡಿಕೊಂಡಿದ್ದಾರೆ. ನಿಮಗೇ  ಗೊತ್ತಿರುವಂತೆ ಕಿರಾತಕ ಸಿನಿಮಾ ಮಾಡಿದ್ದೂ ನಾನೇ. ಪಾರ್ಟ್ ೧ನಲ್ಲಿ ಚಿತ್ರದ ನಾಯಕ ಮಂಡ್ಯ ಬಳಿಯ ಹಳ್ಳಿಯಲ್ಲಿರುತ್ತಾನೆ.
ಅದೇ ಕಿರಾತಕ ನಗರಕ್ಕೆ ಬಂದರೆ ಅಥವಾ ಕಿರಾತಕನಂತಹ ಕ್ಯಾರೆಕ್ಟರ್ ನಗರದಲ್ಲಿದ್ದರೆ ಏನಾಗುತ್ತದೆ ಎಂಬುದನ್ನು ಕಿರಾತಕ 2 ಮೂಲಕ ಹೇಳುವುದಕ್ಕೆ ಹೊರಟಿದ್ದೇನೆ. ಹೀಗಾಗಿ ಇದು ಪಕ್ಕಾ ‘ಕಿರಾತಕ’ ಚಿತ್ರದ ಮುಂದುವರಿದ ಭಾಗ. ಈ ಕಾರಣಕ್ಕೆ ಟೈಟಲ್ ಬಿಟ್ಟು ಕೊಡುವ ಪ್ರಶ್ನೆಯೇ ಇಲ್ಲ. ಈ ಬಗ್ಗೆ ನಾನು ಈಗಾಗಲೇ ವಾಣಿಜ್ಯ ಮಂಡಳಿಗೆ ದೂರು ನೀಡಿದ್ದೇನೆ’ ಎನ್ನುತ್ತಾರೆ ಪ್ರದೀಪ್ ರಾಜ್.
Last Updated 7, Aug 2018, 11:08 AM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಒಲಿಂಪಿಕ್ಸ್ ಹೀರೋಗಳ ಪದಕ ವಿತರಣೆ ಸಮಾರಂಭದಲ್ಲಿ ನೂಕುನುಗ್ಗಲು
ಲಂಡನ್ ಒಲಿಂಪಿಕ್ಸ್‌ನಲ್ಲಿ ಪದಕ ಗೆದ್ದು ದೇಶಕ್ಕೆ ಕೀರ್ತಿ ತಂದ ಅಥ್ಲೀಟ್‌ಗಳಿಗೆ  ಇಲ್ಲಿನ ಮೇಜರ್ ಧ್ಯಾನ್‌ಚಂದ್ ರಾಷ್ಟ್ರೀಯ ಕ್ರೀಡಾಂಗಣದಲ್ಲಿ ಏರ್ಪಡಿಸಿದ್ದ ಅಭಿನಂದನಾ  ಸಮಾರಂಭವು ಗುರುವಾರ ಕೇಂದ್ರ ಕ್ರೀಡಾ ಸಚಿವಾಲಯದ ಅಸಮರ್ಪಕ ನಿರ್ವಹಣೆಯಿಂದಾಗಿ ಗೊಂದಲ  ಗೂಡಾಗಿ ಪರಿಣಮಿಸಿತು.
ಏಜೆನ್ಸೀಸ್ | Updated:
Aug 17, 2012, 04:19AM IST
ಹೊಸದಿಲ್ಲಿ: ಲಂಡನ್ ಒಲಿಂಪಿಕ್ಸ್‌ನಲ್ಲಿ ಪದಕ ಗೆದ್ದು ದೇಶಕ್ಕೆ ಕೀರ್ತಿ ತಂದ ಅಥ್ಲೀಟ್‌ಗಳಿಗೆ ಇಲ್ಲಿನ ಮೇಜರ್ ಧ್ಯಾನ್‌ಚಂದ್ ರಾಷ್ಟ್ರೀಯ ಕ್ರೀಡಾಂಗಣದಲ್ಲಿ ಏರ್ಪಡಿಸಿದ್ದ ಅಭಿನಂದನಾ ಸಮಾರಂಭವು ಗುರುವಾರ ಕೇಂದ್ರ ಕ್ರೀಡಾ ಸಚಿವಾಲಯದ ಅಸಮರ್ಪಕ ನಿರ್ವಹಣೆಯಿಂದಾಗಿ ಗೊಂದಲ ಗೂಡಾಗಿ ಪರಿಣಮಿಸಿತು.
ಪದಕ ವಿಜೇತರಿಗೆ ನಗದು ಬಹುಮಾನ ನೀಡುವ ಸಂದರ್ಭ ನೆಚ್ಚಿನ ಕ್ರೀಡಾತಾರೆಗಳನ್ನು ಹತ್ತಿರದಿಂದ ನೋಡುವ ಸಲುವಾಗಿ ಕ್ರೀಡಾಂಗಣದಲ್ಲಿ ಸೇರಿದ್ದ ನೂರಾರು ಮಂದಿ ಅಭಿಮಾನಿಗಳು ಒಟ್ಟಿಗೆ ವೇದಿಕೆಯತ್ತ ಧಾವಿಸಿದ್ದರಿಂದ ಕೆಲ ಕಾಲ ಕಾಲ್ತುಳಿತದ ಭೀತಿ ಉಂಟಾಗಿತ್ತು.
ಪದಕ ವಿಜೇತ ಕುಸ್ತಿ ಪಟುಗಳಾದ ಸುಶೀಲ್ ಕುಮಾರ್, ಯೋಗೇಶ್ವರ್ ದತ್, ಶೂಟರ್‌ಗಳಾದ ವಿಜಯ್ ಕುಮಾರ್ ಮತ್ತು ಗಗನ್ ನಾರಂಗ್, ಶಟಲ್ ಬ್ಯಾಡ್ಮಿಂಟನ್ ಪಟು ಸೈನಾ ನೆಹವಾಲ್ ಹಾಗೂ ಮಹಿಳಾ ಬಾಕ್ಸಿಂಗ್ ಮಿಂಚು ಮೇರಿ ಕೋಮ್ ಅವರಿಗೆ ಸರಕಾರದ ವತಿಯಿಂದ ನಗದು ಬಹುಮಾನ ನೀಡಿ ಗೌರವಿಸುವ ಕಾರ‌್ಯಕ್ರಮ ಇಲ್ಲಿನ ಕ್ರೀಡಾಂಗಣದಲ್ಲಿ ಏರ್ಪಾಡಾಗಿತ್ತು.
ಆದರೆ, ಹಾಕಿ ಕ್ರೀಡಾಂಗಣದ ಹೊರಗೆ ಬಯಲು ಪ್ರದೇಶದಲ್ಲಿ ಸಮಾರಂಭ ಏರ್ಪಡಿಸಿದ್ದರಿಂದ ಯಾವುದೇ ಸೂಕ್ತ ಪೊಲೀಸ್ ಭದ್ರತೆ ಒದಗಿಸಿರಲಿಲ್ಲ. ಹೀಗಾಗಿ, ನೆಚ್ಚಿನ ಕ್ರೀಡಾ ತಾರೆಗಳನ್ನು ನೋಡಿ ಕಣ್ತುಂಬಿಕೊಳ್ಳಲೆಂದು ಅದರಲ್ಲೂ ಮುಖ್ಯವಾಗಿ ಶಾಲಾ ಮಕ್ಕಳು ಮುಗಿ ಬಿದ್ದರು.


Bengaluru, First Published 3, Oct 2018, 6:41 PM IST
Highlights
ಭಾರತ ತಂಡ ಕ್ರಿಕೆಟ್ ಪಂದ್ಯ ಗೆದ್ದಾಗ ತನ್ನ ಹಾಟ್ ಫೋಟೋಗಳ ಮೂಲಕ ಸುದ್ದಿ ಮಾಡುತ್ತಿದ್ಗ ಪೂನಂ ಪಾಂಡೆ ಮತ್ತೆ ಸುದ್ದಿಯಲ್ಲಿದ್ದಾರೆ.  ಹಾಟ್ ಬೆಡಗಿ ಪೂನಂ ಪಾಂಡೆ ಅಭಿನಯದ  ‘ದಿ ಜರ್ನಿ ಆಫ್ ಕರ್ಮಾ' ಚಿತ್ರದ ಟ್ರೈಲರ್ ರಿಲೀಸ್ ಆಗಿದ್ದು ಒಂದು ಕಡೆ ಯುವಕರಲ್ಲಿ ಹುಚ್ಚೆಬ್ಬಿಸಿದ್ದರೆ ಟ್ರೋಲ್ ಗೂ ಗುರಿಯಾಗುತ್ತಿದೆ.
ಮುಂಬೈ[ಅ.3] ಹಾಟ್ ಬೆಡಗಿ ಪೂನಂ ಪಾಂಡೆ ಅಭಿನಯದ  ‘ದಿ ಜರ್ನಿ ಆಫ್ ಕರ್ಮಾ' ಚಿತ್ರದ ಟ್ರೈಲರ್ ರಿಲೀಸ್ ಆಗಿದೆ. ಇಡೀ ಟ್ರೈಲರ್ ಪೂನಂ ಮಯವಾಗಿದ್ದು  1.43 ನಿಮಿಷದ ಈ ಟ್ರೈಲರ್  ಹುಡುಗರ ಮೈ ಬಿಸಿ ಮಾಡುತ್ತದೆ.
ಪೂನಂ ಜೋಡಿಯಾಗಿ ಹಿರಿಯ ನಟ ಶಕ್ತಿ ಕಪೂರ್ ನಟಿಸಿದ್ದಾರೆ. ಜಗ್‍ಬೀರ್ ದಹಿಯಾ ನಿರ್ದೇಶನದ ಜೊತೆಗೆ ನಿರ್ಮಾಣವನ್ನು ಮಾಡಿದ್ದಾರೆ. ಅಕ್ಷಯ್ ಕಲೇಡಿ ಸಂಕಲನ, ದನೀಶ್ ಅಲ್ಫಾಜ್, ನಿಶಾಂತ್ ಸಲೀಲ್, ಓಂಕಾರ್ ಮಿನ್ಹಾಸ್ ಸಂಗೀತ ಚಿತ್ರಕ್ಕಿದೆ. ಚಿತ್ರ ಅಕ್ಟೋಬರ್ 26ರಂದು ತೆರೆಗೆ ಬರಲಿದೆ.
Last Updated 3, Oct 2018, 6:41 PM IST


ಸೆಕ್ಸ್ ಬಗ್ಗೆ ಇಲ್ಲಿದೆ ಕುತೂಹಲಕಾರಿ ಸಂಗತಿ
  27-03-2018 3:31PM IST    /     No Comments    /     Posted In: Latest News , Special
ಸೆಕ್ಸ್ ಗೆ ಸಂಬಂಧಿಸಿದಂತೆ ಅನೇಕ ಸಂಶೋಧನೆಗಳು ಆಗಾಗ ನಡೆಯುತ್ತಿರುತ್ತವೆ. ಸಂಶೋಧನೆ, ಸಮೀಕ್ಷೆ ವೇಳೆ ಕುತೂಹಲಕಾರಿ ವಿಷ್ಯಗಳು ಹೊರ ಬೀಳುತ್ತವೆ. ಇದೆಲ್ಲ ನಿಜ ಎನ್ನಲು ಸಾಧ್ಯವಿಲ್ಲ. ಆದ್ರೆ ಆಸಕ್ತಿದಾಯಕ ವಿಷ್ಯವಂತೂ ಹೌದು.
ಸಮೀಕ್ಷೆ ಪ್ರಕಾರ ಅನೇಕ ಸ್ತ್ರೀ ಜೊತೆ ಸಂಬಂಧ ಬೆಳೆಸುವ ಪುರುಷ ಸಂಭೋಗಕ್ಕೆ ಬಹಳ ಮಹತ್ವದ ಸ್ಥಾನ ನೀಡ್ತಾನೆ. ಆದ್ರೆ ಸಂಪೂರ್ಣ ತೃಪ್ತನಾಗಿರುವುದಿಲ್ಲವಂತೆ.
ಸಾಮಾನ್ಯವಾಗಿ ಗರ್ಭಿಣಿಯರಲ್ಲಿ ಲೈಂಗಿಕ ಆಸಕ್ತಿ ಕಡಿಮೆಯಾಗುತ್ತದೆ ಎಂದು ನಂಬಲಾಗಿದೆ. ಆದ್ರೆ ಇದು ಸುಳ್ಳು. ಗರ್ಭಿಣಿಯರಲ್ಲಿ ಲೈಂಗಿಕ ಆಸಕ್ತಿ ಹಿಂದಿನಂತೆ ಇರುತ್ತದೆ ಇಲ್ಲವೆ ಹೆಚ್ಚಾಗುತ್ತದೆ.
ಮನೋವೈಜ್ಞಾನಿಗಳ ಸಂಶೋಧನೆ ಪ್ರಕಾರ, ಬೇರೆ ಬಣ್ಣಕ್ಕಿಂತ ಕೆಂಪು ಬಣ್ಣದಲ್ಲಿ ಮಹಿಳೆಯರು ಹೆಚ್ಚು ಪುರುಷರನ್ನು ಆಕರ್ಷಿಸುತ್ತಾರಂತೆ.
ಒಂದು ಅಧ್ಯಯನದ ಪ್ರಕಾರ ಯಾವ ಮಹಿಳೆ ತನ್ನ ಅವಶ್ಯಕತೆ ಜೊತೆಗೆ ನೆರೆ ಹೊರೆಯವರ ಅವಶ್ಯಕತೆ, ಅಗತ್ಯತೆ, ಭಾವನೆಗಳನ್ನು ಅರ್ಥ ಮಾಡಿಕೊಳ್ಳುತ್ತಾಳೋ ಆಕೆ ಲೈಂಗಿಕ ಜೀವನದಲ್ಲಿ ಕೂಡ ಉತ್ತಮ ಪಾಲುದಾರಳಾಗಿರುತ್ತಾಳಂತೆ.
ವಾರದಲ್ಲಿ ಎರಡರಿಂದ ಮೂರು ಬಾರಿ ಶಾರೀರಿಕ ಸಂಬಂಧ ಬೆಳೆಸುವುದ್ರಿಂದ ರೋಗ ನಿರೋಧಕ ಶಕ್ತಿ ಹೆಚ್ಚಾಗುತ್ತದೆ.
ರೋಮ್ಯಾಂಟಿಕ್ ವಿಷ್ಯಗಳನ್ನು ಓದುವ ಮಹಿಳೆಯರು ಅದನ್ನು ಓದದ ಮಹಿಳೆಯರಿಗಿಂತ ಹೆಚ್ಚು ಸೆಕ್ಸ್ ನಲ್ಲಿ ಆನಂದ ಪಡೆಯುತ್ತಾರೆ.
ಲೈಂಗಿಕ ಆಸಕ್ತಿ ಹೆಚ್ಚಿಸಲು ವ್ಯಾಯಾಮ ಉತ್ತಮ. ಸೆಕ್ಸ್ ನಲ್ಲಿ ಆಸಕ್ತಿ ಕಳೆದುಕೊಂಡವರು ವ್ಯಾಯಾಮ ಮಾಡಿ ಮತ್ತೆ ಆಸಕ್ತಿ ಬೆಳೆಸಿಕೊಳ್ಳಬಹುದು.


ಮೇ 26ರಿಂದ ಪಟಾಕಿ ಸದ್ದು
Team Udayavani,  May 1, 2017, 12:06 PM IST
ಅ
ಅ
ಅ
ಗಣೇಶ್ ಅಭಿನಯದ “ಪಟಾಕಿ’ ಚಿತ್ರ ಯಾವಾಗ ಬಿಡುಗಡೆಯಾಗುತ್ತದೆ ಎಂಬ ಕುತೂಹಲಕ್ಕೆ ಈಗ ಉತ್ತರ ಸಿಕ್ಕಿದೆ. ಅದು ಮೇ 26. ಮೇ 26 ರಂದು ರಾಜ್ಯಾದ್ಯಂತ “ಪಟಾಕಿ’ ಸಿಡಿಯಲಿದೆ. ನಿರ್ಮಾಪಕ ಎಸ್.ವಿ.ಬಾಬು ಅವರು ಈ ಬಾರಿ ನಿರ್ಮಾಣದ ಜೊತೆಗೆ ವಿತರಣೆಗೂ ಇಳಿದಿದ್ದಾರೆ.

ಹೌದು, “ಪಟಾಕಿ’ ಸಿನಿಮಾವನ್ನು ನಿರ್ಮಿಸಿರುವ ಎಸ್.ವಿ. ಬಾಬು ಅವರೇ ಈಗ ಸಿನಿಮಾದ ವಿತರಣೆಯನ್ನು ಮಾಡುತ್ತಿದ್ದಾರೆ. ಈ ಮೂಲಕ ವಿತರಣಾ ಕ್ಷೇತ್ರಕ್ಕೂ ಬಾಬು ಕೈ ಹಾಕಿದ್ದಾರೆ. ಕೆ.ಜಿ.ರಸ್ತೆಯಲ್ಲಿ ಎಸ್.ವಿ. ಲಂಸ್‌ನ  ಡಿಸ್ಟ್ರಿಬ್ಯೂಶನ್ ಕಚೇರಿಯನ್ನು ಕೂಡಾ ಬಾಬು ಅವರು ಭಾನುವಾರ  ಆರಂಭಿಸಿದ್ದು, ಮೊದಲ ಸಿನಿಮಾವಾಗಿ ತಮ್ಮದೇ ನಿರ್ಮಾಣದ “ಪಟಾಕಿ’ಯನ್ನು ವಿತರಣೆ ಮಾಡಲಿದ್ದಾರೆ. ಮುಂದಿನ ದಿನಗಳಲ್ಲಿ ಬೇರೆ ಬೇರೆ ಸಿನಿಮಾಗಳನ್ನು ವಿತರಣೆ ಮಾಡುವ ಆಲೋಚನೆ ಕೂಡಾ ಬಾಬು ಅವರಿಗಿದೆ.
ಬಾಬು ಅವರು ಈಗಾಗಲೇ “ಪಟಾಕಿ’ ಸಿನಿಮಾ ನೋಡಿ ಖುಷಿಯಾಗಿದ್ದಾರೆ. ಈ ಸಿನಿಮಾ ದೊಡ್ಡ ಯಶಸ್ಸು ತಂದುಕೊಡುತ್ತದೆ ಎಂಬ ವಿಶ್ವಾಸ ಕೂಡಾ ಅವರಿಗಿದೆ. ಇತ್ತೀಚೆಗೆ ಸಿನಿಮಾ ನೋಡಿದ ಎಸ್.ವಿ.ಬಾಬು ಅವರು ಗಣೇಶ್ ಅಭಿನಯ ನೋಡಿ ಥ್ರಿಲ್
ಆಗಿದ್ದಾರೆ. ಎಷ್ಟರ ಮಟ್ಟಿಗೆ ಥ್ರಿಲ್ ಆಗಿದ್ದಾರೆಂದರೆ ಮಧ್ಯರಾತ್ರಿ ಗಣೇಶ್‌ಗೆ ಫೋನ್ ಮಾಡಿದ್ದಾರೆ. ನಿದ್ದೆಯಲ್ಲಿದ್ದ ಗಣೇಶ್ ಮೊದಲ ಸಲ ಫೋನ್ ರಿಸೀವ್ ಮಾಡದೇ ಇದ್ದಾಗಲೂ ಬಿಡದೇ ಪದೇ  ಪದೇ ಫೋನ್ ಮಾಡಿ ಎಬ್ಬಿಸಿ ಗಣೇಶ್ ಅವರಲ್ಲಿ ಸಿನಿಮಾದ ಖುಷಿಯನ್ನು ಎಸ್.ವಿ.ಬಾಬು ಅವರು ಹಂಚಿಕೊಂಡಿದ್ದಾರೆ.
ಗಣೇಶ್ ಅವರು ಈ ಸಿನಿಮಾದಲ್ಲಿ ತುಂಬಾ ಅದ್ಭುತವಾಗಿ ನಟಿಸಿದ್ದಾರೆ. ಅವರ ನಟನೆ ನೋಡಿ ನಾನು ದಾ ಆದೆ. ಆ ಖುಷಿಯನ್ನು ಹಂಚಿಕೊಳ್ಳಲು ಮಧ್ಯರಾತ್ರಿ ಫೋನ್ ಮಾಡಿ ಅವರನ್ನು ಎಬ್ಬಿಸಿದೆ. ಖಂಡಿತಾ ಈ ಸಿನಿಮಾ ದೊಡ್ಡ ಹಿಟ್ ಆಗುತ್ತದೆ ಎಂಬ ವಿಶ್ವಾಸವಿದೆ’ ಎಂದು ಹೇಳಿಕೊಂಡರು ಎಸ್.ವಿ.ಬಾಬು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


Bengaluru, First Published 12, Sep 2018, 3:30 PM IST
Highlights
9/11 ಭಯೋತ್ಪಾದಕ ದಾಳಿಗೆ 17 ವರ್ಷ! 3 ಸಾವಿರ ಜನರನ್ನು ಬಲಿ ಪಡೆದಿದ್ದ ವೈಮಾನಿಕ ದಾಳಿ! ದಾಳಿಯ 17ನೇ ವರ್ಷಾಚರಣೆ ವೇಳೆ ಕಂಬನಿ ಮಿಡಿದ ಅಮೆರಿಕ! ಅಮೆರಿಕ ಎಂದೂ ವೀರರನ್ನು ಮರೆಯಲ್ಲ ಎಂದ ಅಧ್ಯಕ್ಷ ಟ್ರಂಪ್! ದಾಳಿ ಬಳಿಕದ ಅಮೆರಿಕ ಹೇಗಿದೆ? ಎಲ್ಲವೂ ಸರಿಯಾಗಿದೆಯಾ?

ವಾಷಿಂಗ್ಟನ್(ಸೆ.12): ಅಮೆರಿಕದ ಪಾಲಿಗೆ ಗುಣವಾಗದ ಗಾಯದಂತಿರುವ 2001 ಸೆಪ್ಟೆಂಬರ್ 09ರ, ವಿಶ್ವ ವಾಣಿಜ್ಯ ಕೇಂದ್ರ(ಡಬ್ಲ್ಯೂಟಿಸಿ)ದ ಮೇಲೆ ಅಲ್ಖೈದಾ ಉಗ್ರರು ನಡೆಸಿರೋ ದಾಳಿಗೆ 17 ವರ್ಷಗಳು ಸಂದಿವೆ. ಅಂದಿನ ಭಯಾನಕ, ಭಿಭತ್ಸ ಭಯೋತ್ಪಾದಕ ಘಟನೆಯನ್ನು ಅಮೆರಿಕ ಏನೂ ಇಡೀ ಜಗತ್ತೇ ಇಂದಿಗೂ ಮರೆತಿಲ್ಲ.
ಅದರಂತೆ ಅಮೆರಿಕದಲ್ಲಿ ಈ ಭಯಾನಕ ಭಯೋತ್ಪಾದಕ ದಾಳಿಯ 17ನೇ ವರ್ಷಾಚರಣೆಯನ್ನು ಆಚರಿಸಲಾಯಿತು. ಅಮೆರಿಕ ಅಧ್ಯಕ್ಷ ಡೋನಾಲ್ಡ್ ಟ್ರಂಪ್ ಅಧ್ಯಕ್ಷತೆಯಲ್ಲಿ ಶ್ರದ್ಧಾಂಜಲಿ ಸಭೆ ನಡೆಸಲಾಯಿತು. ಮತ್ತು ದಾಳಿಯಲ್ಲಿ ಬಲಿಯಾದ ವರ ಕುಟುಂಬಸ್ಥರು ಮೃತರ ಆತ್ಮಕ್ಕೆ ಶಾಂತಿ ಕೋರಿ ಒಂದು ನಿಮಿಷದ ಮೌನಾಚರಣೆ ಆಚರಿಸಿದರು.
ಈ ವೇಳೆ ಮಾತನಾಡಿದ ಅಧ್ಯಕ್ಷ ಟ್ರಂಪ್, ಅಮೆರಿಕದ ಮೇಲಿನ ಭಯೋತ್ಪಾದಕರ ದಾಳಿ ಹೇಡಿತನದ ಪರಮಾವಧಿ ಎಂದು ಜರೆದರು. ಅಲ್ಲದೇ ಈ ದಾಳಿಯಲ್ಲಿ ಮೃತಪಟ್ಟ ವೀರರನ್ನು ಅಮೆರಿಕ ಎಂದಿಗೂ ಮರೆಯುವದಿಲ್ಲ ಎಂದು ಟ್ರಂಪ್ ಹೇಳಿದರು. ಈ ಜಗತ್ತಿನಿಂದ ಭಯೋತ್ಪಾದನೆಯನ್ನು ತೊಲಗಿಸುವವರೆಗೂ ಅಮೆರಿಕಕ್ಕೆ ವಿಶ್ರಾಂತಿ ಇಲ್ಲ ಎಂದೂ ಟ್ರಂಪ್ ಈ ವೇಳೆ ಗುಡುಗಿದರು.
ಅಂದು ಸೆ.11:
ನ್ಯೂಯಾರ್ಕ್ನ ವಿಶ್ವ ವಾಣಿಜ್ಯ ಕೇಂದ್ರದ ಅವಳಿ ಕಟ್ಟಡಗಳನ್ನು ಒಸಾಮ ಬಿನ್ ಲಾಡೆನ್ ನೇತೃತ್ವದ ಆಲ್ಖೈದಾ ಉಗ್ರರು ವೈಮಾನಿಕ ದಾಳಿ ಮೂಲಕ ಹೊಡೆದುರುಳಿಸಿದ್ದರು. ಏಕಾಏಕಿ ವಾಣಿಜ್ಯ ಕಟ್ಟಡಗಳತ್ತ ಹಾರಿ ಬಂದ ಮೂರು ಪ್ರಯಾಣಿಕ ವಿಮಾನಗಳು ನೋಡ ನೋಡುತ್ತಿದ್ದಂತೆ ಕಟ್ಟಡಕ್ಕೆ ಡಿಕ್ಕಿ ಹೊಡೆದಿದ್ದವು.
ಪರಿಣಾಮ ಸಾವಿರಾರು ಅಮಾಯಕರು ಈ ದಾಳಿಯಲ್ಲಿ ಬಲಿಯಾದರೆ, ಹಲವಾರು ಮಂದಿ ಗಾಯಗೊಂಡರು. ಈ ದಾಳಿಯಿಂದ ಗಾಯಗೊಂಡ ಹಲವು ಕುಟುಂಬಗಳು ಈಗಲೂ ಹಲವಾರು ದೈಹಿಕ ಖಾಯಿಲೆಗಳಿಂದ ಬಳಲುತ್ತಿವೆ.
ಉಗ್ರ ದಾಳಿಯಿಂದ ಕೆಲ ನಿಮಿಷಗಳಲ್ಲೇ ನೆಲಸಮಗೊಂಡ ವಾಣಿಜ್ಯ ಕೇಂದ್ರದ ಎರಡು ಕಟ್ಟಡಗಳ ಸುಮಾರು 750 ಮಿಲಿಯನ್ ಡಾಲರ್ ವೆಚ್ಚದ, 1.8 ಮಿಲಿಯನ್ ಟನ್ನಷ್ಟು ಅವಶೇಷಗಳನ್ನು ಸ್ವಚ್ಛಗೊಳಿಸಲು ರಕ್ಷಣಾ ಸಿಬ್ಬಂದಿಗಳಿಗೆ ಸುಮಾರು 3.1 ಮಿಲಿಯನ್ ಗಂಟೆಗಳು ಬೇಕಾದವು.
ಒಸಾಮ ಬಿನ್ ಲ್ಯಾಡ್ನ್ನ ಉಗ್ರ ಗ್ಯಾಂಗ್ ಈ ಭಯೋತ್ಪಾದನಾ ದಾಳಿ ನಡೆಸಲು ಸುಮಾರು 5,00,000 ಡಾಲರ್ ವ್ಯಯಿಸಿದರೆ, ದಾಳಿ ನಡೆದ ಬಳಿಕ ತಿಂಗಳೊಳಗೆ ಅಮೆರಿಕ ವ್ಯಯಿಸಿದ ಹಣ ಬರೋಬ್ಬರಿ 123 ಬಿಲಿಯನ್ ಡಾಲರ್.
ಇನ್ನು ಕಟ್ಟಡಗಳು ನೆಲಸಮಗೊಂಡ ಸ್ಥಳವನ್ನು ಸಂಪೂರ್ಣವಾಗಿ ಸ್ವಚ್ಛಗೊಳಿಸಲು ಯುಎಸ್ಎಗೆ ಸುಮಾರು ಒಂದೂವರೆ ವರ್ಷಗಳೇ ಬೇಕಾದವು. ಇನ್ನು ವೈಮಾನಿಕ ದಾಳಿಯಿಂದ ಕಟ್ಟಡದಲ್ಲಿ ಆವರಿಸಿದ ಬೆಂಕಿ ಹಾಗೂ ಹೊಗೆ ಹೋಗಲಾಡಿಸಲು ಅಗ್ನಿಶಾಮಕ ಅಧಿಕಾರಿಗಳು ಸುಮಾರು 99 ದಿನಗಳನ್ನು ತೆಗೆದುಕೊಂಡಿದ್ದಾರೆ ಎನ್ನಲಾಗಿದೆ.
ಜಗತ್ತಿನ ದೊಡ್ಡ ಡೆಡ್ಲಿ ಅಟ್ಯಾಕ್:
ಈ ಭಯೋತ್ಪಾದನಾ ದಾಳಿಯನ್ನು ಜಗತ್ತಿನ ಡೆಡ್ಲಿಯೆಸ್ಟ್ ಅಟ್ಯಾಕ್ ಎಂದೇ ಕರೆಯಲಾಗಿದೆ. ಸುಮಾರು 3000ಕ್ಕೂ ಅಧಿಕ ಜನರು ಈ ದಾಳಿಯಲ್ಲಿ ತಮ್ಮ ಪ್ರಾಣ ಕಳೆದುಕೊಂಡರು. ಸುಮಾರು 10000ಕ್ಕೂ ಅಧಿಕ ಮಂದಿ ಗಂಭೀರ ಗಾಯಗೊಂಡರು. 11 ಗರ್ಭಿಣಿಯರು ಆಗಿನ್ನೂ ಜಗತ್ತನ್ನೇ ನೋಡದ ಮಕ್ಕಳೊಂದಿಗೆ ಬಲಿಯಾಗಿದ್ದರು.
ಇಲ್ಲಿ ಗಮನಿಸಬೇಕಾದ ಮತ್ತೊಂದು ಅಂಶವೇನೆಂದರೆ ದಾಳಿ ನಡೆದ ದಿನದಂದು ಸಾವನ್ನಪ್ಪಿದವರ ಸಂಖ್ಯೆಗಿಂತ, ದಾಳಿ ನಡೆದ ನಂತರದ ರಕ್ಷಾಣಾ ಕಾರ್ಯಾಚರಣೆಯ ವೇಳೆ ಸತ್ತವರ ಸಂಖ್ಯೆಯೇ ಹೆಚ್ಚು. ಸಾವಿರಾರು ಪೊಲೀಸರು, ಅಗ್ನಿ ಶಾಮಕ ದಳದ ಸಿಬ್ಬಂದಿಗಳು, ರಕ್ಷಾಣಾ ತಂಡದವರು ಉಸಿರಾಟದ ಸಮಸ್ಯೆ, ಕ್ಯಾನ್ಸರ್, ಮಾನಸಿಕ ಆರೋಗ್ಯ ಮತ್ತು ಜಠರದ ತೊಂದರೆಯಿಂದ ಸತ್ತಿದ್ದಾರೆ.
ಇನ್ನು ಕೆಲ ವರದಿಗಳ ಪ್ರಕಾರ ಸಾವನ್ನಪ್ಪಿದವರಲ್ಲಿ 1113 ಜನರ ಗುರುತು ಇನ್ನೂ ಪತ್ತೆಯಾಗಿಲ್ಲ. ಇನ್ನೊಂದು ಆಘಾತಕಾರಿ ವಿಷಯವೇನೆಂದರೆ 3050ಕ್ಕೂ ಹೆಚ್ಚು ಮಕ್ಕಳು ತಮ್ಮ ತಂದೆ -ತಾಯಿಯರನ್ನು ಕಳೆದುಕೊಂಡು ಅನಾಥರಾದರು.
Last Updated 19, Sep 2018, 9:24 AM IST


ವಾದ-ವಿವಾದಕ್ಕೆ ಕಾರಣವಾಯ್ತು ಫೇಸ್ಬುಕ್ ನಲ್ಲಿ ಮಹಿಳೆ ಕೇಳಿದ ಪ್ರಶ್ನೆ
  02-03-2016 9:13AM IST    /     No Comments    /     Posted In: Featured News , Special
ಎಲ್ಲ ವಿಷಯಗಳನ್ನು ಖುಲ್ಲಂಖುಲ್ಲಾ ಚರ್ಚಿಸುವ ವೇದಿಕೆಯಾಗಿದೆ ಸಾಮಾಜಿಕ ಜಾಲತಾಣ. ಆದ್ರೆ ಇದೇ ಸಾಮಾಜಿಕ ಜಾಲತಾಣ ಫೇಸ್ಬುಕ್ ನಲ್ಲಿ ಮಹಿಳೆಯೊಬ್ಬಳು ಕೇಳಿದ ಪ್ರಶ್ನೆ ಆಕೆಯನ್ನು ಕಷ್ಟಕ್ಕೆ ಸಿಲುಕಿಸಿದೆ. ತಾನು ಗರ್ಭಿಣಿ. ತನಗೆ ಹುಟ್ಟುವ ಮಗು ಬಿಳಿ ಬಣ್ಣದಲ್ಲಿರಬೇಕೆಂದ್ರೆ ನಾನೇನು ಮಾಡಬೇಕು ಎಂದು ಆಕೆ ಪ್ರಶ್ನೆ ಇಟ್ಟಿದ್ದಾಳೆ.
ವಾಸ್ತವವಾಗಿ ಮಹಿಳೆ ತಾನು ಏನು ತಿನ್ನಬೇಕು ಎನ್ನುವ ವಿಷಯವನ್ನು ಈ ರೀತಿ ಕೇಳಿದ್ದಾಳೆ. ಆದ್ರೆ ಜನರು ಇದನ್ನು ತಪ್ಪು ತಿಳಿದಿದ್ದಾರೆ. ವರ್ಣಬೇಧ ಮಾಡ್ತಿದ್ದಾಳೆಂದು ಆರೋಪಿಸಿದ್ದಾರೆ. ಆಕೆ ಪ್ರಶ್ನೆಯನ್ನು ಕೆಲವರು ಗಂಭೀರವಾಗಿ ತೆಗೆದುಕೊಂಡ್ರೆ ಮತ್ತೆ ಕೆಲವರು ಜೋಕ್ ಆಗಿ ಉತ್ತರಿಸಿದ್ದಾರೆ.
ಬಿಳಿ ಬಣ್ಣದ ವ್ಯಕ್ತಿಯನ್ನು ಮದುವೆಯಾಗಬೇಕಿತ್ತು ಅಂತಾ ಒಬ್ಬರು ಹೇಳಿದ್ರೆ, ಫೇರ್ ಆಗುವ ಕ್ರೀಂ ತಿನ್ನಿ ಎಂತಾ ಇನ್ನೊಬ್ಬರು ಹೇಳಿದ್ದಾರೆ. ಮತ್ತೊಬ್ಬ ವ್ಯಕ್ತಿ ಹಸಿರು ತರಕಾರಿ ತಿಂದ್ರೆ ಹುಟ್ಟುವ ಮಗು ಹಸಿರು ಬಣ್ಣದಲ್ಲಿ ಹುಟ್ಟುತ್ತಾ ಎಂದಿದ್ದಾನೆ. ಇದಕ್ಕೆ ಮಹಿಳೆ ಸಮರ್ಥನೆ ನೀಡಿದ್ದಾಳೆ. ಒಂದು ಸುಂದರ ಹಾಗೂ ಆರೋಗ್ಯಪೂರ್ಣ ಮಗು ಪಡೆಯಲು ಬಯಸುತ್ತಿದ್ದು, ತಾಯಿಯಾದವಳು ಇದನ್ನು ಬಯಸುವುದು ತಪ್ಪಾ ಎಂದು ಕೇಳಿದ್ದಾಳೆ.


ಹೀರೋ ಆದ್ರು ಮಂಜು ಮಾಂಡವ್ಯ
Team Udayavani,  Jan 17, 2018, 10:45 AM IST
ಅ
ಅ
ಅ
ಮಂಜು ಮಾಂಡವ್ಯ ಹೊಸ ಚಿತ್ರವೊಂದನ್ನು ನಿರ್ದೇಶಿಸುತ್ತಿರುವುದು ಗೊತ್ತಿರಬಹುದು. ಕೆಲವು ದಿನಗಳ ಹಿಂದೆಯೇ, ಚಿತ್ರವೊಂದನ್ನು ನಿರ್ದೇಶಿಸುವುದಾಗಿ ಘೋಷಿಸಿದ್ದ ಮಂಜು, ಚಿತ್ರದ ಹಾಡುಗಳ ರಾಗ ಸಂಯೋಜನೆಗೆ ಚಾಲನೆ ಕೊಟ್ಟಿದ್ದರು. ಆದರೆ, ಮಂಜು ಮಾಂಡವ್ಯ ಅವರ ಹೊಸ ಚಿತ್ರಕ್ಕೆ ನಾಯಕ ಯಾರು, ನಾಯಕಿ ಯಾರೆಲ್ಲಾ, ಯಾರೆಲ್ಲಾ ಚಿತ್ರದಲ್ಲಿ ನಟಿಸುತ್ತಿದ್ದಾರೆ.
ಕ್ಯಾಮೆರಾ ಯಾರು ಹಿಡಿಯುತ್ತಿದ್ದಾರೆ ಎಂಬಿತ್ಯಾದಿ ಪ್ರಶ್ನೆಗಳಿಗೆ ಮಂಜು ಉತ್ತರಿಸುವುದಕ್ಕೆ ಹೋಗಿರಲಿಲ್ಲ. “ಚಿತ್ರಕ್ಕೆ ಶೀರ್ಷಿಕೆಯೂ ಪಕ್ಕಾ ಆಗಿಲ್ಲ. ಈಗಷ್ಟೇ ಸಂಗೀತದ ಕೆಲಸ ಶುರುವಾಗಿದ್ದು ಬಿಟ್ಟರೆ, ಬೇರೇನೂ ಅಂತಿಮವಾಗಿಲ್ಲ ಎಂಬುದು ಮಂಜು ಮಾಂಡವ್ಯ ಹೇಳಿಕೊಂಡಿದ್ದರು. ಈಗ ಕೊನೆಗೂ ಮಂಜು ತಮ್ಮ ಹೊಸ ಚಿತ್ರದ ಕುರಿತು ಹಲವು ರಹಸ್ಯಗಳನ್ನು ಬಿಚ್ಚಿಟ್ಟಿದ್ದಾರೆ.
ಅಂದಹಾಗೆ, ಮಂಜು ಹೊಸ ಚಿತ್ರಕ್ಕೆ “ಶೀ ಭರತ ಬಾಹುಬಲಿ’ ಎಂಬ ಹೆಸರನ್ನು ಇಡಲಾಗಿದೆ. ಚಿತ್ರಕ್ಕೆ ಕಥೆ, ಚಿತ್ರಕಥೆ, ಸಂಭಾಷಣೆ ಬರೆದು ನಿರ್ದೇಶನದ ಜವಾಬ್ದಾರಿ ಹೊತ್ತಿರುವ ಮಂಜು ಮಾಂಡವ್ಯ, ಐಶ್ವರ್ಯ ಫಿಲ್ಮ್ ಪ್ರೊಡಕ್ಷನ್‌ನಲ್ಲಿ ಚಿತ್ರ ಮಾಡುತ್ತಿದ್ದಾರೆ. ಇದೊಂದು ಎಲ್ಲಾ ಪ್ಯಾಕೇಜ್ ಇರುವಂತಹ ಅಪ್ಪಟ ಮನರಂಜನೆಯ ಚಿತ್ರ ಆಗಿರುತ್ತೆ ಎಂದು ಮಂಜು ಹೇಳುತ್ತಾರೆ.
ಈ ಚಿತ್ರದಲ್ಲಿ ಅವರೇ ನಾಯಕನಾಗಿ ನಟಿಸುತ್ತಿದ್ದು, ಜೊತೆಗೆ ಚಿಕ್ಕಣ್ಣ ಸಹ ಒಂದು ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ಚಿತ್ರಕ್ಕೆ ಮಣಿಕಾಂತ್ ಕದ್ರಿ ಅವರ ಸಂಗೀತ, ಕೆ.ಎಂ. ಪ್ರಕಾಶ್ ಅವರ ಸಂಕಲನವಿದೆ. “ಐಶ್ವರ್ಯ ಫಿಲ್ಮ್ ಪ್ರೊಡಕ್ಷನ್ಸ್ ಅಡಿಯಲ್ಲಿ ತಯಾರಾಗುತ್ತಿರುವ ನನ್ನ ನಿರ್ದೇಶನದ ಹೊಸ ಚಿತ್ರದಲ್ಲಿ ಮುಖ್ಯ ಪಾತ್ರಧಾರಿಯಾಗಿ ಅಭಿನಯಿಸುತ್ತಿದ್ದೇನೆ. ಜೊತೆಗೆ ನನ್ನ ಕುಚುಕು ಗೆಳೆಯ ಚಿಕ್ಕಣ್ಣ ಸಾಥ್ ನೀಡಲಿದ್ದಾರೆ’ ಎಂದು ಮಂಜು ಮಾಂಡವ್ಯ ಹೇಳಿಕೊಂಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


Bengaluru, First Published 25, Oct 2018, 8:27 PM IST
Highlights
2017 ನೇ ಸಾಲಿನ ರಾಜ್ಯ ಚಲನಚಿತ್ರ ಪ್ರಶಸ್ತಿ ಪ್ರಕಟ | ಇಲ್ಲಿದೆ ಅದರ ಸಂಪೂರ್ಣ ವಿವರ
ಬೆಂಗಳೂರು (ಅ. 15): 2017 ನೇ ಸಾಲಿನ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳಿಗೆ ಎನ್.ಎಸ್  ಶಂಕರ್ ಅಧ್ಯಕ್ಷತೆಯ ಸಮಿತಿಯು ತನ್ನ ಶಿಫಾರಸನ್ನು ಇಂದು ಮುಖ್ಯಮಂತ್ರಿಗಳಿಗೆ ಸಲ್ಲಿಸಿತು.  ಸಮಿತಿಯ ಶಿಫಾರಸನ್ನು ಸರ್ಕಾರವು ಅಂಗೀಕರಿಸಿದ್ದು ಪ್ರಶಸ್ತಿಗೆ ಆಯ್ಕೆಯಾದವರ ವಿವರ ಪ್ರಕಟಿಸಿದೆ.
ಮೊದಲನೇಯ ಅತ್ಯುತ್ತಮ ಚಿತ್ರ - ಶುದ್ಧಿ.
ಎರಡನೆಯ ಅತ್ಯುತ್ತಮ ಚಿತ್ರ - ಮಾರ್ಚ್ 22.
ಮೂರನೇ ಅತ್ಯುತ್ತಮ ಚಿತ್ರ - ಪಡ್ಡಾಯಿ.
ವಿಶೇಷ ಸಾಮಾಜಿಕ ಕಾಳಜಿಯ ಚಿತ್ರ - ಹೆಬ್ಬೆಟ್ಟು ರಾಮಕ್ಕ.
ಅತ್ಯುತ್ತಮ ಜನಪ್ರಿಯ ಮನರಂಜನಾ ಚಿತ್ರ - ರಾಜಕುಮಾರ.
ಅತ್ಯುತ್ತಮ ಮಕ್ಕಳ ಚಿತ್ರ - ಎಳೆಯರು ನಾವು ಗೆಳೆಯರು.
ನಿರ್ದೇಶಕರ ಪ್ರಥಮ ನಿರ್ದೇಶನದ ಚಿತ್ರ - ಅಯನ.
ಅತ್ಯುತ್ತಮ ಕರ್ನಾಟಕ ಪ್ರಾದೇಶಿಕ ಭಾಷಾ ಚಿತ್ರ - ಸೋಫಿಯಾ ( ಕೊಂಕಣಿ )
ಅತ್ಯುತ್ತಮ ನಟ - ವಿಶೃತ್ ನಾಯ್ಕ ( ಚಿತ್ರ - ಮಂಜರಿ )
ಅತ್ಯುತ್ತಮ ನಟಿ - ತಾರಾ ಅನುರಾಧ ( ಚಿತ್ರ - ಹೆಬ್ಬೆಟ್ಟು ರಾಮಕ್ಕ)
ಅತ್ಯುತ್ತಮ ಪೋಷಕ ನಟ - ಮಂಜುನಾಥ ಹೆಗಡೆ , ( ಚಿತ್ರ- ಲಕ್ಷ್ಮಿ ನಾರಾಯಣರ ಪ್ರಪಂಚಾನೇ ಬೇರೆ ).
ಅತ್ಯುತ್ತಮ ಪೋಷಕ ನಟಿ - ರೇಖಾ ( ಚಿತ್ರ - ಮೂಕ ನಾಯಕ )
ಅತ್ಯುತ್ತಮ ಕಥೆ - ಹನುಮಂತ ಬಿ ಹಾಲಿಗೇರಿ. ( ಚಿತ್ರ - ಕೆಂಗುಲಾಬಿ )
ಅಮರೇಶ ನುಗಡೋಣಿ ( ಚಿತ್ರ - ನೀರು ತಂದವರು )
ಅತ್ಯುತ್ತಮ ಚಿತ್ರಕಥೆ - ವೆಂಕಟ ಭಾರದ್ವಾಜ್ ( ಚಿತ್ರ - ಕೆಂಪಿರ್ವೆ )
ಅತ್ಯುತ್ತಮ ಸಂಭಾಷಣೆ - ಪ್ರೋ ಎಸ್ ಜಿ. ಸಿದ್ದರಾಮಯ್ಯ ( ಚಿತ್ರ - ಹೆಬ್ಬೆಟ್ಟು ರಾಮಕ್ಕ )
ಅತ್ಯುತ್ತಮ ಛಾಯಾಗ್ರಹಣ. -ಸಂತೋಶ್ ರೈ ಪತಾಜೆ, ( ಚಿತ್ರ - ಚಮಕ್ )
ಅತ್ಯುತ್ತಮ ಸಂಗೀತ ನಿರ್ದೇಶನ-ವಿ.ಹರಿಕೃಷ್ಣ, ( ಚಿತ್ರ -  ರಾಜಕುಮಾರ)
ಅತ್ಯುತ್ತಮ ಸಂಕಲನ- ಹರೀಶ್ ಕೊಮ್ಮೆ ( ಚಿತ್ರ - ಮಫ್ತಿ )
ಅತ್ಯುತ್ತಮ ಬಾಲನಟ - ಮಾಸ್ಟರ್ ಕಾರ್ತಿಕ್ ( ಚಿತ್ರ - ರಾಮರಾಜ್ಯ)
ಅತ್ಯುತ್ತಮ ಬಾಲನಟಿ - ಶ್ಲಘ ಸಾಲಿಗ್ರಾಮ ( ಚಿತ್ರ - ಕಟಕ )


ಸಿನಿಮಾದಲ್ಲಿ ಮೂವರು ‘ರತ್ನಮಂಜರಿ’ಯರು!
ಸಿನಿಮಾದಲ್ಲಿ ಮೂವರು ‘ರತ್ನಮಂಜರಿ’ಯರು!
ಪ್ರಜಾವಾಣಿ ವಾರ್ತೆ
Published:
28 ಆಗಸ್ಟ್ 2018, 19:12  IST
Updated:
28 ಆಗಸ್ಟ್ 2018, 19:12  IST
ಅಕ್ಷರ ಗಾತ್ರ :
ಆ
ಆ
ಸತ್ಯಘಟನೆ ಆಧರಿಸಿ ರೂಪುಗೊಂಡಿರುವ ಸಿನಿಮಾ ‘ರತ್ನಮಂಜರಿ’. ಇದರ ಚಿತ್ರೀಕರಣ ಈಗ ಭಾಗಶಃ ಪೂರ್ಣಗೊಂಡಿದೆ. ಈ ಬಗ್ಗೆ ಮಾಹಿತಿ ನೀಡಲು ಚಿತ್ರತಂಡ ಸುದ್ದಿಗೋಷ್ಠಿ ಕರೆದಿತ್ತು. ನಿರ್ಮಾಪಕ, ನಿರ್ದೇಶಕರಾದಿಯಾಗಿ ಎಲ್ಲರೂ ಅಲ್ಲಿದ್ದರು.
ಚಿತ್ರದ ಒಂದು ಭಾಗದ ಚಿತ್ರೀಕರಣ ಮಡಿಕೇರಿಯಲ್ಲಿ ಮೂವತ್ತು ದಿನಗಳ ಅವಧಿಯಲ್ಲಿ ನಡೆದಿದೆ. ‘ಹಾಲಿವುಡ್‌ನ ಗುಣಮಟ್ಟಕ್ಕೆ ಸರಿಸಾಟಿಯಾಗುವಂತೆ ಸಿನಿಮಾ ಮಾಡುವುದು ನಮ್ಮ ಗುರಿ. ಈ ಚಿತ್ರದಲ್ಲಿ ಇರುವುದು ಥ್ರಿಲ್ಲರ್ ಕಥೆ’ ಎಂದು ತಂಡ ಹೇಳಿದೆ. ಅಮೆರಿಕದಲ್ಲಿ ನಡೆಯಲಿರುವ ‘ಅಕ್ಕ’ ಸಮ್ಮೇಳನದಲ್ಲಿ ಚಿತ್ರದ ಹಾಡುಗಳ ಬಿಡುಗಡೆ ನಡೆಯಲಿದೆ. ಅದಾದ ನಂತರ, ಅಮೆರಿಕದಲ್ಲಿ ಇಪ್ಪತ್ತು ದಿನ ಚಿತ್ರೀಕರಣ ನಡೆಯಲಿದೆಯಂತೆ.
ಈ ಚಿತ್ರದ ನಾಯಕ ರಾಜ್ ಚರಣ್. ‘ಸಿದ್ಧಾಂತ್ ಎನ್ನುವ ಪಾತ್ರ ನನಗೆ ಸಿಕ್ಕಿದೆ. ಕೊಡಗಿನಲ್ಲಿ ಬಹಳ ಕಷ್ಟದ ಸಂದರ್ಭದಲ್ಲೂ ಚಿತ್ರೀಕರಣ ನಡೆಸಿದೆವು. ಅಲ್ಲಿ ಮಳೆ ಎಡೆಬಿಡದೆ ಸುರಿಯುತ್ತಿತ್ತು’ ಎಂದು ಚಿತ್ರೀಕರಣದ ದಿನಗಳನ್ನು ನೆನಪಿಸಿಕೊಂಡರು. ಕೊಡಗಿನಲ್ಲಿ ಅತಿವೃಷ್ಟಿಯಿಂದ ಆದ ದುರಂತದ ಛಾಯೆಗಳು ಅವರ ಮಾತುಗಳಲ್ಲಿ ಇದ್ದವು. ‘ಈ ಚಿತ್ರದಲ್ಲಿ ಮೂವರು ನಾಯಕಿಯರು ಇದ್ದಾರೆ. ಅವರಿಂದ ನಾನು ಸಾಕಷ್ಟು ಕಲಿತುಕೊಂಡೆ’ ಎಂದರು ರಾಜ್ ಚರಣ್.
ಮಡಿಕೇರಿ ಮೂಲದವರಾದ ಅಖಿಲಾ ಪ್ರಕಾಶ್ ಈ ಚಿತ್ರದ ನಾಯಕಿಯರಲ್ಲಿ ಒಬ್ಬರು. ಗೌರಿ ಎಂಬ ಹೆಸರಿನ ಫ್ಯಾಷನ್ ಡಿಸೈನರ್ ಪಾತ್ರ ಇವರದ್ದು. ಇನ್ನೊಬ್ಬಳು ನಾಯಕಿ ಪಲ್ಲವಿ ರಾಜು, ‘ಕಮಲಿ’ ಎನ್ನುವ ಕೆಲಸದ ಹುಡುಗಿಯ ಪಾತ್ರ ನಿಭಾಯಿಸುತ್ತಿದ್ದಾರೆ. ಈಕೆ ಕೆಲಸದ ಹುಡುಗಿಯಾದರೂ, ಸಖತ್ ಗ್ಲಾಮರಸ್ ಆಗಿ ಕಾಣಿಸಿಕೊಳ್ಳಲಿದ್ದಾರೆ!
ಈ ಚಿತ್ರದ ಆರಂಭದಲ್ಲಿ, ‘ಸಿನಿಮಾ ಪಾತ್ರಗಳ ವಿಚಾರದಲ್ಲಿ ರಿಸ್ಕ್ ತೆಗೆದುಕೊಳ್ಳುವುದು ಬೇಡ. ಚಿತ್ರದಲ್ಲಿ ಹೆಸರಾಂತ ಕಲಾವಿದರೇ ಇರಲಿ’ ಎನ್ನುವ ಸಲಹೆಗಳು ನಿರ್ದೇಶಕ ಪ್ರಸಿದ್ಧ್ ಅವರಿಗೆ ಬಂದಿದ್ದವಂತೆ. ‘ಆದರೆ, ನನಗೆ ನನ್ನ ತಂಡದ ಸದಸ್ಯರ ಮೇಲೆ ನಂಬಿಕೆ ಇತ್ತು. ಚಿತ್ರದ ಮುಂದಿನ ಕೆಲವು ಭಾಗಗಳು ಅಮೆರಿಕದ ನ್ಯೂಯಾರ್ಕ್ ಮತ್ತು ಟೆಕ್ಸಾಸ್‌ನಲ್ಲಿ ಚಿತ್ರೀಕರಣ ಆಗಲಿವೆ’ ಎಂದರು ಪ್ರಸಿದ್ಧ್.
‘ಅಮೆರಿಕದ ಒಂದು ಭಾಗದಲ್ಲಿ ನಡೆದ ಘಟನೆಯಿಂದ ಒಂದು ಎಳೆಯನ್ನು ಎತ್ತಿಕೊಂಡು ಈ ಕಥೆ ರೂಪಿಸಿದ್ದೇನೆ’ ಎಂದರು. ಇದರ ಜೊತೆಯಲ್ಲೇ ತುಂಟ ನಗುವಿನೊಂದಿಗೆ ಇನ್ನೂ ಒಂದು ಮಾಹಿತಿ ನೀಡಿದರು. ‘ನಾನು ಚಿತ್ರದ ಮೂವರೂ ನಾಯಕಿಯರ ಬಳಿ ನೀನೇ ರತ್ನಮಂಜರಿ ಎಂದು ಹೇಳಿದ್ದೇನೆ’ ಎಂಬುದನ್ನು ಬಹಿರಂಗಪಡಿಸಿದರು. ಚಿತ್ರದ ಇನ್ನೊಬ್ಬಳು ನಾಯಕಿ ಶ್ರದ್ಧಾ ಸಾಲಿಯಾನ್ ಇದರಲ್ಲಿ ಗ್ಲಾಮರಸ್ ಆಗಿ ಕಾಣಿಸಿಕೊಂಡಿದ್ದಾರಂತೆ.
‘ಇದೊಂದು ಮರ್ಡರ್ ಮಿಸ್ಟರಿ. ದೇವರು- ದೆವ್ವ- ಅಪರಾಧ ಈ ಮೂರು ಅಂಶಗಳ ಸುತ್ತ ಕಥೆ ಹೆಣೆದಿದ್ದೇವೆ’ ಎಂದು ಚಿತ್ರತಂಡ ಈ ಹಿಂದೆ ತಿಳಿಸಿತ್ತು. ಹರ್ಷವರ್ಧನ್ ರಾಜ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಪ್ರೀತಮ್ ತೆಗ್ಗಿನಮನೆ ಛಾಯಾಗ್ರಹಣ ಚಿತ್ರಕ್ಕಿದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
21ನೇ ಶತಮಾನದ ಶ್ರೇಷ್ಠ ಬ್ಯಾಟ್ಸ್‌ಮನ್ ಎಂಬುದನ್ನು ನಿರೂಪಿಸಿದ ಸ್ಟೀವ್ ಸ್ಮಿತ್
ಇಂಗ್ಲೆಂಡ್ ವಿರುದ್ಧದ 2019ನೇ ಸಾಲಿನ ಆ್ಯಶಸ್ ಟೆಸ್ಟ್ ಸರಣಿಯಲ್ಲಿ ಬರೋಬ್ಬರಿ 774 ರನ್ ಕಲೆ ಹಾಕಿರುವ ಆಸ್ಟ್ರೇಲಿಯಾದ ಸ್ಟೀವ್ ಸ್ಮಿತ್ ಅನೇಕ ದಾಖಲೆಗಳನ್ನು ಹೊಡೆದುರುಳಿಸಿದ್ದಾರೆ.
ವಿಜಯ ಕರ್ನಾಟಕ | Updated:
Sep 16, 2019, 10:29AM IST
ಲಂಡನ್: ಸಾಂಪ್ರಾದಾಯಿಕ ಬದ್ಧ ವೈರಿ ಇಂಗ್ಲೆಂಡ್ ವಿರುದ್ಧದ ಪ್ರತಿಷ್ಠಿತ ಆ್ಯಶಸ್ ಟೆಸ್ಟ್ ಸರಣಿಗೂ ಮುನ್ನ ಆಸ್ಟ್ರೇಲಿಯಾದ ಕಮ್‌ಬ್ಯಾಕ್ ಹೀರೊ ಸ್ಟೀವ್ ಸ್ಮಿತ್ ಬಗ್ಗೆ ಯಾರೂ ಕೂಡಾ ಅಷ್ಟೊಂದು ಗಮನ ವಹಿಸಿರಲಿಲ್ಲ.
ಬಾಲ್ ಟ್ಯಾಂಪರಿಂಗ್ ಪ್ರಕರಣದಲ್ಲಿ ಸಿಕ್ಕಿ ಬಿದ್ದು ಒಂದು ವರ್ಷದ ನಿಷೇಧ ಶಿಕ್ಷೆಯನ್ನು ಎದುರಿಸಿರುವ ಸ್ಟೀವ್ ಸ್ಮಿತ್, 16 ತಿಂಗಳುಗಳ ವನವಾಸದ ಬಳಿಕ ಇಂಗ್ಲೆಂಡ್ ವಿರುದ್ಧ ಆ್ಯಶಸ್ ಸರಣಿಯ ಮೂಲಕ ಅಂತಾರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌ಗೆ ಪುನರಾಗಮನ ಮಾಡಿದ್ದರು.
ಕೊನೆಯ ಟೆಸ್ಟ್‌ನಲ್ಲಿ ಇಂಗ್ಲೆಂಡ್ ಜಯಭೇರಿ; ಆ್ಯಶಸ್ ಉಳಿಸಿಕೊಂಡ ಆಸೀಸ್
ಆದರೆ ಅಲ್ಲಿಂದ ಬಳಿಕ ನಡೆದಿದ್ದು ಅಕ್ಷರಶ: ಒನ್ ಮ್ಯಾನ್ ಶೋ. ಕ್ರಿಕೆಟ್‌ನ ಸಾರ್ವಕಾಲಿಕ ಶ್ರೇಷ್ಠ ಬ್ಯಾಟ್ಸ್‌ಮನ್‌ಗಳ ಸಾಲಿಗೆ ಸೇರಿರುವ ಸ್ಟೀವ್ ಸ್ಮಿತ್ ಹಲವು ದಾಖಲೆಗಳನ್ನು ಹೊಡೆದುರಳಿಸಿದ್ದಾರೆ.
As Tim Paine recounted the position from which Australia's Test team had come as recently as 11 months ago in the U… https://t.co/KCMRdrJwHd
— cricket.com.au (@cricketcomau) 1568591025000
ಸರ್ ಡಾನ್ ಬ್ರಾಡ್ಮನ್ ಸಾಲಿಗೆ ಸೇರಿರುವ ಸ್ಟೀವ್ ಸ್ಮಿತ್ ಆ್ಯಶಸ್ ಸರಣಿಯನ್ನು ಸ್ಮರಣೀಯವಾಗಿಸಿದ್ದಾರೆ. ಅಷ್ಟೇ ಯಾಕೆ 21ನೇ ಶತಮಾನದಲ್ಲಿ ಟೆಸ್ಟ್ ಸರಣಿಯೊಂದರಲ್ಲಿ ಅತಿ ಹೆಚ್ಚು ರನ್ ಗಳಿಸಿದ ಬ್ಯಾಟ್ಸ್‌ಮನ್ (774) ಎಂಬ ಹಿರಿಮೆಗೆ ಪಾತ್ರವಾಗಿದ್ದಾರೆ.
ಇಲ್ಲಿ 30ರ ಹರೆಯದ ಸ್ಮಿತ್ ತಮ್ಮದೇ ದಾಖಲೆಯನ್ನು ಉತ್ತಮಪಡಿಸಿಕೊಂಡಿದ್ದಾರೆ. ಈ ಹಿಂದೆ 2014/15ರಲ್ಲಿ ಭಾರತ ವಿರುದ್ಧ ನಡೆದ ಬಾರ್ಡರ್ ಗವಾಸ್ಕರ್ ಟ್ರೋಫಿಯಲ್ಲಿ ಸ್ಮಿತ್ 769 ರನ್ ಕಲೆ ಹಾಕಿದ್ದರು.
ಏಳು ಎಸೆತಗಳಲ್ಲಿ ಏಳು ಸಿಕ್ಸರ್; ರೋಚಕ ವೀಡಿಯೋ ನೋಡಲು ಮರೆಯದಿರಿ
ಗಾಯದಿಂದಾಗಿ ಮೂರನೇ ಟೆಸ್ಟ್ ಪಂದ್ಯಕ್ಕೆ ಅಲಭ್ಯವಾಗಿರುವ ಸ್ಮಿತ್ ತಾವು ಆಡಿದ ನಾಲ್ಕು ಪಂದ್ಯಗಳಲ್ಲೇ 110.57ರ ಸರಾಸರಿಯಲ್ಲಿ 774 ರನ್ ಕಲೆ ಹಾಕಿದ್ದರು. ಒಟ್ಟಾರೆಯಾಗಿ ಟೆಸ್ಟ್ ಸರಣಿಯೊಂದರಲ್ಲಿ ಬ್ಯಾಟ್ಸ್‌ಮನ್‌ರಿಂದ ದಾಖಲಾದ 12ನೇ ಗರಿಷ್ಠ ಮೊತ್ತ ಇದಾಗಿದೆ. ಹಾಗೆಯೇ ಐದು ಪಂದ್ಯಗಳ ಟೆಸ್ಟ್ ಸರಣಿಯಲ್ಲಿ ದಾಖಲಾದ ಎರಡನೇ ಗರಿಷ್ಠ ಮೊತ್ತವಾಗಿದೆ. 1994ರಲ್ಲಿ ಇಂಗ್ಲೆಂಡ್ ವಿರುದ್ಧವೇ ವೆಸ್ಟ್‌ಇಂಡೀಸ್‌ನ ಬ್ರ್ಯಾನ್ ಲಾರಾ 768 ರನ್ ಗಳಿಸಿದ್ದರು.
Series drawn, but Ashes retained. Here's your full recap from one last action-packed day of #Ashes cricket:… https://t.co/JISzCRvzPL
— cricket.com.au (@cricketcomau) 1568580542000
ಆ್ಯಶಸ್ ಟೆಸ್ಟ್ ಸರಣಿಯಲ್ಲಿ ಅತಿ ಹೆಚ್ಚು ರನ್ ಗಳಿಸಿದ ಬ್ಯಾಟ್ಸ್‌ಮನ್‌ಗಳ ಪಟ್ಟಿ:
ಡಾನ್ ಬ್ರಾಡ್ಮನ್ 974 (1930)
ವ್ಯಾಲಿ ಹಮ್ಮಾಂಡ್ 905 (1928/29)
ಮಾರ್ಕ್ ಟೇಲರ್ 839 (1989)
ಡಾನ್ ಬ್ರಾಡ್ಮನ್ 810 (1936/37)
ಸ್ಟೀವ್ ಸ್ಮಿತ್ 774 (2019)
ಆ್ಯಶಸ್ 2019 ಸರಣಿಯಲ್ಲಿ ಸ್ಟೀವ್ ಸ್ಮಿತ್ ಸಾಧನೆ:
ಪಂದ್ಯ: 4,


ಮನೆಯ ಕೈತೋಟಕ್ಕೆ ಸರಳ ಸೂತ್ರಗಳು
  24-10-2018 1:02PM IST    /     No Comments    /     Posted In: Latest News , Special
ಇತ್ತೀಚಿನ ದಿನಗಳಲ್ಲಿ ನಗರ ಪ್ರದೇಶಗಳಲ್ಲಿ ಸಹ ಕೈತೋಟದ ಟ್ರೆಂಡ್ ಹೆಚ್ಚಾಗುತ್ತಿದೆ. ಸೂಕ್ತ ಸ್ಥಳಾವಕಾಶ ಇರುವ ಮನೆಯ ಯಾವುದೇ ತೆರೆದ ಜಾಗದಲ್ಲಿ ತರಕಾರಿ, ಹೂಗಳನ್ನು ಬೆಳಸಬಹುದು. ಮನೆಯಲ್ಲಿ ಬೆಳೆದ ಸಾವಯವ ತರಕಾರಿಗಳನ್ನು ತಿನ್ನುವುದಷ್ಟೇ ಅಲ್ಲದೆ ಹಣ ಸಹ ಉಳಿಸಬಹುದು.
ಮಡಕೆ ಅಥವಾ ಪಾಟ್ ಇರಿಸಿಕೊಳ್ಳಲು ಮನೆಯಲ್ಲಿ ಯಾವುದೇ ಜಾಗವಿರದಿದ್ದಲ್ಲಿ, ಬಾಲ್ಕನಿಯಲ್ಲಿ ಬಿಸಿಲು ಚೆನ್ನಾಗಿ ಬರುವಂತಹ ಸ್ಥಳವನ್ನು ಕೈತೋಟಕ್ಕೆ ಆಯ್ಕೆ ಮಾಡಿಕೊಳ್ಳಿ.
ನಿಮ್ಮ ಮನೆ ನೆಲ ಅಂತಸ್ತಿನಲ್ಲಿದ್ದು, ಮಣ್ಣು ತೇವಾಂಶದಿಂದ ಕೂಡಿದ್ದರೆ ಅಲ್ಲಿಯೇ ಸುಂದರ ಕೈತೋಟವನ್ನು ಮಾಡಿ.
ಟೆರೇಸ್ ನಲ್ಲಿ ಚಿಕ್ಕದಾದ ತೋಟವನ್ನು ನಿರ್ಮಿಸಬೇಕಾದರೆ ಮೊದಲು ಪಾಲಿಥಿನ್  ಹಾಕಿ. ಅದರಲ್ಲಿ ಚಿಕ್ಕ ರಂಧ್ರಗಳನ್ನು ಮಾಡಿ, ಇದರಿಂದ ಮಳೆಗಾಲದಲ್ಲಿ ಹೆಚ್ಚಾದ ನೀರು ಹೊರಹೋಗುತ್ತದೆ.
ಯಾವಾಗಲೂ ಪಾಟ್ ಗಳು  ಮಣ್ಣಿನದ್ದೇ ಆಗಿರಲಿ. ಏಕೆಂದರೆ ಸಸ್ಯಗಳು ಪ್ಲಾಸ್ಟಿಕ್ ಗಿಂತ ಮಣ್ಣಿನ ಮಡಿಕೆಯಲ್ಲಿ ಹೆಚ್ಚು ಬೆಳವಣಿಗೆ ಹೊಂದುತ್ತವೆ.
ಗಿಡ ನೆಡುವಾಗ ಮಣ್ಣಿಗೆ ಬೇವಿನ ಎಲೆಗಳನ್ನು ಸೇರಿಸಿ ಹಾಕಿದಾಗ, ಕೀಟಗಳ ತೊಂದರೆ ತಪ್ಪಿಸಬಹುದು.
ಸಾಧ್ಯವಾದಷ್ಟು ನೀರು ಹಾಕಿ, ಗಿಡದ ಪೌಷ್ಠಿಕಾಂಶಕ್ಕೆ  ಮನೆಯ ಹಸಿ ತ್ಯಾಜ್ಯಗಳು ಉತ್ತಮ. ಬೆಳಗ್ಗೆ ಅಥವಾ ಸಂಜೆ ಸಸ್ಯಗಳಿಗೆ ನೀರು ಹಾಕಿ.
ಸಸ್ಯಗಳಿಗೆ ಸರಿಯಾದ ಸೂರ್ಯನ ಬೆಳಕು ಅಗತ್ಯ. ಇಲ್ಲವಾದರೆ ಸಸ್ಯಗಳು ಸತ್ತು ಹೋಗುತ್ತವೆ. ದಿನಕ್ಕೆ 3-4 ಗಂಟೆಗಳ ಸೂರ್ಯನ ಬೆಳಕು ಸಾಕು. ಬೇಸಿಗೆಯಲ್ಲಿ ಉರಿಬಿಸಿಲಿನಿಂದ ಸಸ್ಯಗಳನ್ನು ಉಳಿಸಿ. ಬಿಸಿಲಿನಲ್ಲಿ ಎಂದೂ ಗಿಡಕ್ಕೆ ನೀರು ಹಾಕಬೇಡಿ.


ಕಿಡ್ನಿಯಲ್ಲಿ ಕಲ್ಲು ಸಮಸ್ಯೆ ಇರುವವರು, ಇಂತಹ ಆಹಾರಗಳಿಂದ ದೂರವಿರಿ
Wellness
|
Updated: Wednesday, June 20, 2018, 10:38 [IST]
ಇಂದು ವಿಶ್ವದೆಲ್ಲೆಡೆಯಲ್ಲಿ ಕಿಡ್ನಿ ಸಮಸ್ಯೆಯಿಂದ ಬಳಲುತ್ತಿರುವವರ ಸಂಖ್ಯೆಯು ಹೆಚ್ಚಾಗುತ್ತಿದೆ ಎಂದು ವಿಶ್ವ ಆರೋಗ್ಯ ಸಂಸ್ಥೆ ಕೂಡ ಕಳವಳ ವ್ಯಕ್ತಪಡಿಸಿದೆ. ದೇಹದ ಪ್ರಮುಖ ಅಂಗವಾಗಿರುವ ಕಿಡ್ನಿಯು ದೇಹದಲ್ಲಿರುವ ಕಲ್ಮಶ ಹಾಗೂ ವಿಷಕಾರಿ ಅಂಶಗಳನ್ನು ಹೊರಹಾಕುವಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುತ್ತದೆ. ಆದರೆ ಇಂದಿನ ದಿನಗಳಲ್ಲಿ ಹೆಚ್ಚಿನವರಿಗೆ ಕಿಡ್ನಿಯಲ್ಲಿ ಕಲ್ಲು ಕಾಣಿಸುತ್ತಿದೆ. ಈ ಸಮಸ್ಯೆಯು ತುಂಬಾ ನೋವು ಉಂಟು ಮಾಡುವುದು ಮತ್ತು ಮೂತ್ರನಾಳದಲ್ಲಿ ಸಿಲುಕಿ ಮೂತ್ರ ಹೊರಹೋಗದಂತೆ ತಡೆಯುವುದು. ಕಿಡ್ನಿಯ ಕಲ್ಲುಗಳನ್ನು ಕ್ಯಾಲ್ಸಿಯಂ ಫಾಸ್ಪೇಟ್, ಸಿಸ್ಟೀನ್, ಕ್ಯಾಲ್ಸಿಯಂ ಆಕ್ಸಲೇಟ್ ಮತ್ತು ಯೂರಿಕ್ ಅಮ್ಲ ಎಂದು ವಿಂಗಡಿಸಲಾಗಿದೆ.
ಇವುಗಳಲ್ಲಿ ಕ್ಯಾಲ್ಸಿಯಂ ಆಕ್ಸಲೇಟ್ ಮನುಷ್ಯರಲ್ಲಿ ಹೆಚ್ಚಾಗಿ ಕಂಡುಬರುವುದು. ನಿಮಗೆ ಹಿಂದೆ ಯಾವತ್ತಾದರೂ ಕಿಡ್ನಿ ಸಮಸ್ಯೆ ಕಾಣಿಸಿಕೊಂಡು ಅದರಿಂದ ಬಳಲಿದ್ದರೆ ಆಗ ನೀವು ಕೆಲವೊಂದು ಆಹಾರಗಳನ್ನು ಖಂಡಿತವಾಗಿಯೂ ಕಡೆಗಣಿಸಬೇಕು. ಕೆಲವೊಂದು ಆಹಾರ ಸೇವನೆಯಿಂದಾಗಿ ಕಿಡ್ನಿಯಲ್ಲಿ ಕಲ್ಲುಗಳು ಮತ್ತೆ ಕಾಣಿಸಿಕೊಳ್ಳಬಹುದು. ತರಕಾರಿಗಳು, ಹಣ್ಣುಗಳು, ಧಾನ್ಯಗಳು, ಕಡಿಮೆ ಕೊಬ್ಬಿರುವ ಹಾಲಿನ ಉತ್ಪನ್ನಗಳು, ಕೋಳಿ, ಬೀಜಗಳು, ಮೀನು ಮತ್ತು ಕಾಳುಗಳನ್ನು ಸೇವಿಸಬಹುದು. ನಿಮ್ಮ ಆಹಾರ ಕ್ರಮದಲ್ಲಿ ಸಕ್ಕರೆ ಮತ್ತು ಉಪ್ಪಿನ ಪ್ರಮಾಣ ಕಡಿಮೆಯಿರಬೇಕು. ಮತ್ತೆ ಕಿಡ್ನಿ ಕಲ್ಲುಗಳು ಮರಳದಂತೆ ಯಾವ್ಯಾವ ಆಹಾರಗಳನ್ನು ಕಡೆಗಣಿಸಬೇಕು ಎನ್ನುವುದನ್ನು ನೀವು ಇಲ್ಲಿ ತಿಳಿಯಿರಿ.
ಸೋಡಾ/ ಕೆಫಿನ್
ಕಿಡ್ನಿ ಕಲ್ಲಿನಿಂದ ಬಳಲುತ್ತಾ ಇದ್ದರೆ ಸಾಕಷ್ಟು ದ್ರವಾಹಾರ ಸೇವನೆ ಮಾಡುವುದು ಅತೀ ಅಗತ್ಯ. ಆದರೆ ಕೆಫಿನ್ ಸೇವನೆ ಮಾತ್ರ ಕಡೆಗಣಿಸಬೇಕು. ಎರಡು ಕಪ್(200-250 ಮಿ.ಲೀ.)ಗಿಂತ ಹೆಚ್ಚಿನ ಕಾಫಿ, ಚಹಾ ಮತ್ತು ತಂಪು ಪಾನೀಯಗಳನ್ನು ಕುಡಿಯಬಾರದು. ಹೆಚ್ಚು ಕೆಫಿನ್ ಸೇವನೆ ಮಾಡಿದರೆ ಅದರಿಂದ ದೇಹದಲ್ಲಿ ನಿರ್ಜಲೀಕರಣವಾಗಬಹುದು.
ಸೋಡಿಯಂ ಅಧಿಕವಾಗಿರುವ ಆಹಾರ
ಸೋಡಿಯಂ ಕಡಿಮೆ ಸೇವಿಸಿ. ಸಂಸ್ಕರಿತ ಮತ್ತು ಪ್ಯಾಕ್ ಮಾಡಲ್ಪಟ್ಟಿರುವ ಆಹಾರ ಸೇವಿಸಬೇಡಿ. ಇದರಲ್ಲಿ ಹೆಚ್ಚಿನ ಮಟ್ಟದ ಉಪ್ಪು ಇರುವುದು. ಇದರ ಬದಲಿಗೆ ಕಡಿಮೆ ಉಪ್ಪು ಸೇವಿಸಿ.
ಪ್ರೋಟೀನ್ ಆಹಾರ ಅತಿಯಾಗಿ ಸೇವನೆ
ಮಾಂಸ ಮತ್ತು ಮೀನಿನಂತಹ ಪ್ರೋಟೀನ್ ಅಧಿಕವಾಗಿರುವ ಆಹಾರವನ್ನು ಮಿತ ಪ್ರಮಾಣದಲ್ಲಿ ಸೇವಿಸಬೇಕು. ಕೋಳಿ ಮಾಂಸ ತಿನ್ನಬೇಕು. ಇದನ್ನು ತುಂಬಾ ಕಡಿಮೆ ಎಣ್ಣೆ ಬಳಸಿ ತಯಾರಿಸಿ ಅಥವಾ ಕೇವಲ ಬೇಯಿಸಿ ತಿನ್ನಿ. ಖಾರ ಪದಾರ್ಥ ಸೇವಿಸಬೇಡಿ.
ಅತಿಯಾಗಿ ಕೊಬ್ಬು ಇರುವ ಆಹಾರ
ನಿಮ್ಮ ಆಹಾರ ಕ್ರಮದಲ್ಲಿ ಅತಿಯಾಗಿ ಕೊಬ್ಬು ಇರುವಂತಹ ಚೀಸ್ ನಂತಹ ಆಹಾರ ಸೇರಿಸಬೇಡಿ. ಕಡಿಮೆ ಕೊಬ್ಬು ಇರುವ ಹಾಲಿನ ಉತ್ಪನ್ನಗಳನ್ನು ಸೇವಿಸಿ. ಉಪಾಹಾರಕ್ಕೆ ಕೆನೆ ತೆಗೆದಿರುವ ಹಾಲು ಸೇವಿಸಬಹುದು. ಅತಿಯಾಗಿ ಕೊಬ್ಬು ಇರುವ ಆಹಾರ ಸೇವನೆ ಮಾಡಬೇಡಿ. ಕೊಬ್ಬು ದೇಹದಲ್ಲಿ ಜಮೆಯಾಗಿ ಅಪಾಯ ಹೆಚ್ಚಿಸುವುದು.
ಕ್ಯಾಲ್ಸಿಯಂ ಆಹಾರಗಳು
ಕ್ಯಾಲ್ಸಿಯಂ ಮತ್ತು ವಿಟಮಿನ್ ಡಿ ಇರುವಂತಹ ಆಹಾರಗಳನ್ನು ಕಡೆಗಣಿಸಲೇಬೇಕು. ಇದೇ ವೇಳೆ ನೀವು ಪ್ರತ್ಯಾಮ್ಲಗಳನ್ನು ಪರೀಕ್ಷೆ ಮಾಡಿಸಿಕೊಳ್ಳಿ. ಇದರಲ್ಲಿ ಹೆಚ್ಚಿನ ಮಟ್ಟದ ಕ್ಯಾಲ್ಸಿಯಂ ಇರುವುದು. ಕ್ಯಾಲ್ಸಿಯಂ ಇರುವ ಆಹಾರವನ್ನು ತುಂಬಾ ಕಡಿಮೆ ಪ್ರಮಾಣದಲ್ಲಿ ಸೇವಿಸಿ. ನಿಮಗೆ ಕಿಡ್ನಿಯಲ್ಲಿ ಕಲ್ಲು ಇದ್ದರೆ ಮೀನಿನ ಎಣ್ಣೆ ಅಥವಾ ವಿಟಮಿನ್ ಡಿ ಸೇವಿಸುವ ಬಗ್ಗೆ ವೈದ್ಯರ ಸಲಹೆ ಪಡೆಯಿರಿ.
ಆಕ್ಸಲೇಟ್ ಅಧಿಕವಾಗಿರುವ ಆಹಾರಗಳು
ನೀವು ಕ್ಯಾಲ್ಸಿಯಂ ಆಕ್ಸಲೇಟ್ ನಿಂದಾಗಿ ಕಿಡ್ನಿಯಲ್ಲಿ ಕಲ್ಲಿನ ಸಮಸ್ಯೆ ಅನುಭವಿಸುತ್ತಾ ಇದ್ದರೆ ಆಗ ನೀವು ಆಕ್ಸಲೇಟ್ ಅಧಿಕವಾಗಿರುವಂತಹ ಆಹಾರದ ಸೇವನೆ ಮಾಡಬಾರದು. ಚಹಾ, ಕಾಫಿ, ಬೀಟ್ ರೂಟ್, ಸಿಹಿಗೆಣಸು, ಟೊಮೆಟೋ ಸೂಪ್, ಡಬ್ಬದಲ್ಲಿರುವ ಹಣ್ಣಿನ ಸಲಾಡ್, ಸ್ಟ್ರಾಬೆರಿ, ಪಾಲಕ ಇತ್ಯಾದಿಗಳನ್ನು ಸೇವಿಸಬಾರದು. ಚಾಕಲೇಟ್, ತೊಫು, ಬೀಜಗಳನ್ನು ಕೂಡ ಸೇವಿಸಬಾರದು. ಇನ್ನು ಯೂರಿಕ್ ಆಮ್ಲದಿಂದಾಗಿ ಕಲ್ಲು ನಿರ್ಮಾಣವಾಗಿದೆ ಎಂದಾದರೆ ಆಗ ನೀವು ಈ ಆಹಾರಗಳನ್ನು ಸೇವಿಸಬಾರದು.
ಆಲ್ಕೋಹಾಲ್
ಕಿಡ್ನಿ ನಿರ್ಮಾಣಕ್ಕೆ ಆಲ್ಕೋಹಾಲ್ ನ ನೇರ ಸಂಬಂಧವಿಲ್ಲ. ಆದರೆ ಆಲ್ಕೋಹಾಲ್ ನಿಂದಾಗಿ ಕಿಡ್ನಿಯಲ್ಲಿ ಕಲ್ಲು ಉಂಟಾಗುವ ಅಪಾಯವಿದೆ. ಇದರಲ್ಲಿ ಇರುವಂತಹ ಪ್ಯೂರಿನ್ ಎನ್ನುವ ಅಂಶವು ಯೂರಿಕ್ ಆಮ್ಲದ ಕಲ್ಲು ನಿರ್ಮಾಣ ಮಾಡುವುದು. ಇದರಿಂದ ಕಲ್ಲು ನಿರ್ಮಾಣವಾಗಿ ಕಿಡ್ನಿಯ ಕ್ರಿಯೆಗಳಿಗೆ ಕೂಡ ಹಾನಿಯುಂಟು ಮಾಡಬಹುದು.
ಉಪ್ಪಿನ ಮೀನುಗಳು
ಉಪ್ಪಿನ ಮೀನುಗಳಲ್ಲಿ ಕೊಬ್ಬಿನಾಂಶವು ಹೆಚ್ಚಾಗಿರುವುದು. ಇದು ತಿನ್ನಲು ತುಂಬಾ ರುಚಿಯಾಗಿರುವುದು. ಆದರೆ ಇದರಿಂದ ಕಿಡ್ನಿಯಲ್ಲಿ ಕಲ್ಲು ನಿರ್ಮಾಣವಾಗುವುದು. ಕಿಡ್ನಿ ಕಲ್ಲಿನಿಂದ ಬಳಲುತ್ತಾ ಇರುವ ವ್ಯಕ್ತಿಗಳು ಈ ಮೀನುಗಳನ್ನು ಕಡೆಗಣಿಸಬೇಕು.
ಆಸ್ಪಾರಗಸ್
ಮೂತ್ರವರ್ಧಕವಾಗಿ ಬಳಸಲ್ಪಡುವಂತಹ ಇದನ್ನು ಕಿಡ್ನಿಯಲ್ಲಿ ಕಲ್ಲು ಇರುವಂತಹ ವ್ಯಕ್ತಿಗಳು ಕಡೆಗಣಿಸಲೇಬೇಕು.
ಅಡುಗೆ ಸೋಡಾ
ಯೂರಿಕ್ ಆಮ್ಲದಿಂದಾಗಿ ಕಲ್ಲು ಉಂಟಾಗಿದ್ದರೆ ಆಗ ನೀವು ಅಡುಗೆ ಸೋಡಾ ಕಡೆಗಣಿಸಲೇಬೇಕು. ಯಾಕೆಂದರೆ ಇದರಲ್ಲಿ ಪ್ಯೂರಿನ್ ಅಂಶವಿದೆ. ಇದನ್ನು ಹೊರತಾಗಿ ಹೂಕೋಸು, ಮಾಂಸದ ಅಂಗಾಂಗಗಳಾದ ಯಕೃತ್ ಮತ್ತು ಕಿಡ್ನಿ, ಅಣಬೆ, ಆಲಿವ್ ತೈಲ, ದ್ವಿದಳ ಧಾನ್ಯಗಳು ಇತ್ಯಾದಿಗಳನ್ನು ಸೇವಿಸಬಾರದು.
ಗಮನದಲ್ಲಿಟ್ಟುಕೊಳ್ಳಬೇಕಾದ ಕೆಲವೊಂದು ಪ್ರಮುಖ ಅಂಶಗಳು
ನೀವು ಆಹಾರ ಕ್ರಮದಲ್ಲಿ 85ಗ್ರಾಂಕ್ಕಿಂತ ಹೆಚ್ಚಿನ ಮಾಂಸ ಸೇವನೆ ಮಾಡಬಾರದು.
ಐಸ್ ಕ್ರೀಮ್, ಕರಿದ ಆಹಾರ ಮತ್ತು ಉಪ್ಪಿನಾಂಶ ಹೆಚ್ಚಿರುವ ಆಹಾರದ ಆಸೆ ಬಿಡಿ.
ಆದಷ್ಟು ಪ್ರಮಾಣದಲ್ಲಿ ನೀರು ಸೇವನೆ ಮಾಡಿ.
ಸಾಕಷ್ಟು ಪ್ರಮಾಣದಲ್ಲಿ ಕಾರ್ಬ್ರೋಹೈಡ್ರೇಟ್ಸ್, ಕಿತ್ತಳೆ, ಲಿಂಬೆ ಸೇವನೆ ಮಾಡಿದರೆ ಕಿಡ್ನಿ ಕಲ್ಲು ತಡೆಯಬಹುದು.
ನಿಯಮಿತವಾಗಿ ವೈದ್ಯರಿಂದ ಪರೀಕ್ಷೆ ಮಾಡಿಸಿಕೊಳ್ಳಿ ಮತ್ತು ಕಿಡ್ನಿ ಕಲ್ಲಿನಿಂದ ಬಳಲುತ್ತಿದ್ದರೆ ಔಷಧ ಸೇವಿಸಲು ಮರೆಯಬೇಡಿ.


Bengaluru, First Published 24, Sep 2018, 6:01 PM IST
Highlights
ದುನಿಯಾ ವಿಜಯ್ ಅವರಿಗೆ ಒಂದಲ್ಲ, ಒಂದು ಸಂಕಟ ಎದುರಾಗುತ್ತಿದೆ. ಈ ನಟನ ಬಾಳಲ್ಲಿ ಮೂರನೇಯವರ ಪ್ರವೇಶದಿಂದ ಪತ್ನಿಯೊಂದಿಗಿನ ಸಂಬಂಧ ಹಳಸಿತ್ತು. ಪತ್ನಿಯೊಂದಿಗೆ ಮೂಡಿದ ವಿರಸದಿಂದ ಕೋರ್ಟ್ ಮೆಟ್ಟಿಲೇರಿದ್ದರು. ಆದರೆ, ಎಲ್ಲವೂ ಸರಿ ಹೋದಂತೆ ಕಾಣಿಸುತ್ತಿತ್ತು. ಇದೀಗ ಹಲ್ಲೆ ಪ್ರಕರಣದಲ್ಲಿ ಕಂಬಿ ಎಣಿಸುತ್ತಿದ್ದು, ದಾಂಪತ್ಯದ ಬಿರುಕುಗಳೂ ಬಟಾ ಬಯಲಾಗುತ್ತಿವೆ. ಈ ಸಂದರ್ಭದಲ್ಲಿ ಬಾಳ ಗೆಳತಿ ಎರಡು ವರ್ಷಗಳ ಹಿಂದೆ ದುನಿಯಾ ವಿಜಯ್ ಬಗ್ಗೆ ಹೇಳಿದ್ದೇನು?ನೋಡಿ ವೀಡಿಯೋ.
ಬೆಂಗಳೂರು: ಸದ್ಯಕ್ಕೆ ದುನಿಯಾ ವಿಜಯ್ ಅವರ ಬಂಧನವಾಗಿದೆ. ಹಲ್ಲೆ ಹಾಗೂ ಅಪಹರಣ ಪ್ರಕರಣದಲ್ಲಿ ಕನ್ನಡದ ಈ ನಟ ಜೈಲಿನ ಕಂಬಿ ಎಣಿಸುತ್ತಿದ್ದಾರೆ. ಅಷ್ಟೇ ಅಲ್ಲ ಪತ್ನಿ ನಾಗರತ್ನ ಹಾಗೂ ಜೀವದ ಗೆಳತಿ ಕೀರ್ತಿ ನಡುವಿನ ವೈಷಮ್ಯವೂ ತಾರಕಕ್ಕೇರಿದ್ದು, ಇದೇ ಸಂದರ್ಭದಲ್ಲಿಯೇ ಒಬ್ಬರಿಗೊಬ್ಬರು ಆರೋಪ, ಪ್ರತ್ಯಾರೋಪ ಮಾಡುತ್ತಿದ್ದಾರೆ.
ದುನಿಯಾ ವಿಜಯ್, ಪತ್ನಿ ನಾಗರತ್ನ ಹಾಗೂ ಜೀವದ ಗೆಳತಿ ಕೀರ್ತಿ ಗೌಡ ಮೂವರ ನಡುವಿನ ವೈಮನಸ್ಸೂ ಈ ಸಂದರ್ಭದಲ್ಲಿ ಹೊರ ಬರುತ್ತಿದ್ದು, ಇದು ವಿಜಯ್ ಅವರಿಗೆ ಮತ್ತೊಂದು ಸಂಕಟವನ್ನು ತಂದಿದೆ. ಅವರು ಜೈಲು ಪಾಲಾಗಿದ್ದಕ್ಕಿಂತಲೂ ಪತ್ನಿಯರ ಜಗಳದಿಂದ ಹೆಚ್ಚು ಆತಂಕಗೊಂಡಿದ್ದಾರಂತೆ.
ಎರಡು ವರ್ಷಗಳ ಹಿಂದೆ ಕೀರ್ತಿ ಹಾಗೂ ವಿಜಯ್ ಅವರ ಸಂಬಂಧ ಬೆಳಕಿಗೆ ಬಂದಿದ್ದು, ಆಗ ಕೀರ್ತಿ ವಿಜಯ್ ಬಗ್ಗೆ ಹೇಳಿದ್ದೇನು? ನೋಡಿ ವೀಡಿಯೋ.
Last Updated 24, Sep 2018, 6:10 PM IST


ರಾಜ ಲವ್ಸ್ ರಾಧೆ ಒಂದು ವಾರ ಮುಂದಕ್ಕೆ
Team Udayavani,  May 18, 2018, 11:14 AM IST
ಅ
ಅ
ಅ
ವಿಜಯ್ ರಾಘವೇಂದ್ರ ಅಭಿನಯದ “ರಾಜ ಲವ್ಸ್ ರಾಧೆ’ ಚಿತ್ರ ಎಲ್ಲವೂ ಅಂದುಕೊಂಡಂತೆ ಆಗಿದ್ದರೆ, ಮೇ.18 ರಂದು (ನಾಳೆ) ತೆರೆಗೆ ಬರಬೇಕಿತ್ತು. ಆದರೆ, ಕಾರಣಾಂತರದಿಂದ ಚಿತ್ರ ಮುಂದಕ್ಕೆ ಹೋಗಿದೆ. ಈ ವಾರ ಚಿತ್ರ ತೆರೆಗೆ ಬರಲಿದೆ ಎಂದು ಇತ್ತೀಚೆಗಷ್ಟೇ ಚಿತ್ರತಂಡ ಪತ್ರಿಕಾಗೋಷ್ಠಿ ನಡೆಸಿ ವಿಷಯ ತಿಳಿಸಿತ್ತು. ಅಲ್ಲದೆ, ಪ್ರಚಾರ ಕಾರ್ಯವನ್ನೂ ಶುರುವಿಟ್ಟುಕೊಂಡಿತ್ತು. ಆದರೆ, ಮೇ.18 ರಂದು ತೆರೆಗೆ ಬರದಿರಲು ಬಲವಾದ ಕಾರಣ, ಚಿತ್ರಮಂದಿರಗಳು.
ಈ ಕುರಿತು ಮಾತನಾಡುವ ನಿರ್ಮಾಪಕ ಎಚ್.ಎಲ್.ಎನ್.ರಾಜ್, “ಕಳೆದ ಐದಾರು ತಿಂಗಳಿನಿಂದಲೂ ಚಿತ್ರ ಬಿಡುಗಡೆಗೆ ಸಜ್ಜಾಗಿದ್ದೆವು. ಒಳ್ಳೆಯ ಚಿತ್ರಮಂದಿರಗಳನ್ನು ಆಯ್ಕೆ ಮಾಡಬೇಕೆಂಬ ಕಾರಣಕ್ಕೆ, ಚಿತ್ರ ತಡವಾಗುತ್ತ ಬಂತು. ಕೊನೆಗೆ ಚುನಾವಣೆ ಅನೌನ್ಸ್ ಆಗಿದ್ದರಿಂದ ಚಿತ್ರವನ್ನು ಚುನಾವಣೆ ಬಳಿಕ ಬಿಡುಗಡೆ ಮಾಡುವ ನಿರ್ಧಾರ ಮಾಡಿ, ಮೇ.18 ರಂದೇ ಚಿತ್ರವನ್ನು ಬಿಡುಗಡೆ ಮಾಡುವುದಾಗಿ ಘೋಷಿಸಿದ್ದೆ.
ಆದರೆ, ಅಂದು ಬೇರೆ ಚಿತ್ರಗಳೂ ತೆರೆ ಕಾಣುತ್ತಿವೆ. ನಾವು ಸೆಟ್ ಮಾಡಿದ ಕೆಲ ಚಿತ್ರಮಂದಿರಗಳು ಕೈ ತಪ್ಪಿದವು. “ರಾಜ ಲವ್ಸ್ ರಾಧೆ’ ಚಿತ್ರವನ್ನು ಸುಮಾರು 120 ಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡಲು ಎಲ್ಲಾ ತಯಾರಿ ಮಾಡಿಕೊಳ್ಳಲಾಗಿತ್ತು. ಆದರೆ, ಬೇರೆ ಚಿತ್ರ ಬಿಡುಗಡೆಯ ದಿನಾಂಕ ಘೋಷಿಸಿ ಬಂದಿದ್ದರಿಂದ ಕೆಲ ಚಿತ್ರಮಂದಿರಗಳ ಸಂಖ್ಯೆ ಕುಂಠಿತವಾಯ್ತು. ಕೊನೆಗೆ, ಒದ್ದಾಡಿಕೊಂಡು ಬರುವುದು ಬೇಡ.
ಆ ಬಳಿಕ ನಾವು ಇನ್ನಷ್ಟು ಚಿತ್ರಮಂದಿರಗಳ ಆಯ್ಕೆ ಮಾಡಿಕೊಂಡು ಆ ನಂತರ ರಾಜ್ಯಾದ್ಯಂತ ಬಿಡುಗಡೆ ಮಾಡಲು ನಿರ್ಧರಿಸಿದ್ದೇನೆ. ಚಿತ್ರದ ಬಿಡುಗಡೆಯನ್ನು ಒಂದು ವಾರಕ್ಕೆ ಮುಂದಕ್ಕೆ ಹಾಕಿದ್ದು, ಇನ್ನಷ್ಟು ಪ್ರಚಾರಕ್ಕೆ ಅವಕಾಶವೂ ಸಿಕ್ಕಂತಾಗಿದೆ. ಎಲ್ಲೆಡೆ ಪ್ರಚಾರ ಮಾಡಿದ ಬಳಿಕ ನಾವು ಅಂದುಕೊಂಡಷ್ಟೇ ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡುವುದಾಗಿ’ ಹೇಳುತ್ತಾರೆ ನಿರ್ಮಾಪಕ ಎಚ್.ಎಲ್.ಎನ್.ರಾಜ್.
“ರಾಜ ಲವ್ಸ್ ರಾಧೆ’ ಚಿತ್ರವನ್ನು ರಾಜಶೇಖರ್ ನಿರ್ದೇಶಿಸಿದ್ದು, ಚಿತ್ರಕ್ಕೆ ಅವರೇ ಕಥೆ ಹಾಗೂ ಚಿತ್ರಕಥೆಯನ್ನು ರಚಿಸಿದ್ದಾರೆ. ಈ ಚಿತ್ರದಲ್ಲಿ ವಿಜಯ್ ರಾಘವೇಂದ್ರ, ರಾಧಿಕಾ ಪ್ರೀತಿ, ರವಿಶಂಕರ್, ಕುರಿ ಪ್ರತಾಪ್, ಡ್ಯಾನಿ ಕುಟ್ಟಪ್ಪ ಮುಂತಾದವರು ನಟಿಸಿದ್ದು, ವೀರ್ ಸಮರ್ಥ್ ಅವರ ಸಂಗೀತ, ಚಿದಾನಂದ್ ಅವರ ಛಾಯಾಗ್ರಹಣ ಇದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಚೆನ್ನೈ ಗೆಲುವಿನ ಹಿಂದೆ ಧೋನಿ ಮಾಸ್ಟರ್ ಮೈಂಡ್!
ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) 2018ನೇ ಆವೃತ್ತಿಯ ಟ್ವೆಂಟಿ-20 ಕ್ರಿಕೆಟ್ ಚಾಂಪಿಯನ್‌ಶಿಪ್‌ನಲ್ಲಿ ಚೆನ್ನೈ ಸೂಪರ್ ಕಿಂಗ್ಸ್ ದಾಖಲೆಯ ಏಳನೇ ಬಾರಿಗೆ ಫೈನಲ್‌ಗೇರಿದ ಸಾಧನೆ ಮಾಡಿದೆ.
ವಿಜಯ ಕರ್ನಾಟಕ | Updated:
May 23, 2018, 04:50PM IST
ಮುಂಬಯಿ: ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) 2018ನೇ ಆವೃತ್ತಿಯ ಟ್ವೆಂಟಿ-20 ಕ್ರಿಕೆಟ್ ಚಾಂಪಿಯನ್‌ಶಿಪ್‌ನಲ್ಲಿ ಚೆನ್ನೈ ಸೂಪರ್ ಕಿಂಗ್ಸ್ ದಾಖಲೆಯ ಏಳನೇ ಬಾರಿಗೆ ಫೈನಲ್‌ಗೇರಿದ ಸಾಧನೆ ಮಾಡಿದೆ.
ಮಂಗಳವಾರ ನಡೆದ ಕ್ವಾಲಿಫೈಯರ್ 1 ಮುಖಾಮುಖಿಯಲ್ಲಿ ಪ್ರಬಲ ಸನ್‌ರೈಸರ್ಸ್ ಹೈದರಾಬಾದ್ ವಿರುದ್ಧ ಎರಡು ವಿಕೆಟುಗಳ ಅಂತರದ ರೋಚಕ ಗೆಲುವು ದಾಖಲಿಸಿರುವ ಚೆನ್ನೈ ಫೈನಲ್‌ಗೆ ಎಂಟ್ರಿ ಕೊಟ್ಟಿತ್ತು.
ಚೆನ್ನೈ ಗೆಲುವಿನಲ್ಲಿ ನಿರ್ಣಾಯಕ ಪಾತ್ರವಹಿಸಿದವರು ಆರಂಭಿಕ ಬ್ಯಾಟ್ಸ್‌ಮನ್ ಫಾಫ್ ಡು ಪ್ಲೆಸಿಸ್ . ಏಕಾಂಕಿ ಹೋರಾಟ ನೀಡಿದ ಪ್ಲೆಸಿಸ್ ಕೇವಲ 42 ಎಸೆತಗಳಲ್ಲಿ ಐದು ಬೌಂಡರಿ ಹಾಗೂ ನಾಲ್ಕು ಅಮೋಘ ಸಿಕ್ಸರ್‌ಗಳ ನೆರವಿನಿಂದ 67 ರನ್ ಗಳಿಸಿ ಅಜೇಯರಾಗುಳಿದಿದ್ದರು. ಈ ಮೂಲಕ ತಂಡದ ಗೆಲುವನ್ನು ಖಾತ್ರಪಡಿಸಿದ್ದರು.
ಇಲ್ಲಿ ಸತತ ವೈಫಲ್ಯಗಳ ಹೊರತಾಗಿಯೂ ಪ್ಲೆಸಿಸ್ ಮೇಲೆ ನಾಯಕ ಮಹೇಂದ್ರ ಸಿಂಗ್ ಧೋನಿ ಇಟ್ಟಿರುವ ನಂಬಿಕೆಯು ಪಂದ್ಯದ ಫಲಿತಾಂಶವನ್ನೇ ಬದಲಾಯಿಸಲು ನೆರವಾಗಿದೆ.
ಇದನ್ನೇ ಪಂದ್ಯದ ಬಳಿಕ ಉಲ್ಲೇಖಿಸಿರುವ ನಾಯಕ ಧೋನಿ, ಇಂತಹ ಅತಿ ಒತ್ತಡದ ಪರಿಸ್ಥಿತಿಯಲ್ಲಿ ಅನುಭವ ಲೆಕ್ಕಾಚಾರಕ್ಕೆ ಬರುತ್ತದೆ. ಇದನ್ನೀಗ ಡು ಪ್ಲೆಸಿಸ್ ಸಾಬೀತು ಮಾಡಿದ್ದಾರೆ ಎಂದು ಹೇಳಿದ್ದಾರೆ.
The @ChennaiIPL have beaten #SRH by 2 wickets and are through to the #IPLFinal for the 7th time. On Sunday, they wi… https://t.co/d3n15zGYRL
— IndianPremierLeague (@IPL) 1527009957000
ದಕ್ಷಿಣ ಆಫ್ರಿಕಾ ತಂಡ ಯಕರೂ ಆಗಿರುವ ಪ್ಲಿಸಿಸ್ ಲೀಗ್ ಹಂತದಲ್ಲಿ ನಾಲ್ಕು ಪಂದ್ಯದಲ್ಲಷ್ಟೇ ಚೆನ್ನೈ ತಂಡವನ್ನು ಪ್ರತಿನಿಧಿಸಿದ್ದರು. ಅಲ್ಲದೆ ಕೇವಲ 82 ರನ್ ಮಾತ್ರ ಗಳಿಸಿದ್ದರು. ಆದರೆ ನಿರ್ಣಾಯಕ ಪಂದ್ಯದಲ್ಲಿ ಸಮಯೋಚಿತ ಆಟವನ್ನು ಆಡುವ ಮೂಲಕ ಅಜೇಯ 67 ರನ್ ಗಳಿಸಿದ್ದರಲ್ಲದೆ ಅರ್ಹ ಗೆಲುವನ್ನು ಒದಗಿಸಿಕೊಟ್ಟಿದ್ದರು.


ಅನೇಕ ಸಮಸ್ಯೆಗಳಿಗೆ ಮದ್ದು ಕರ್ಪೂರ
  11-06-2019 5:24PM IST    /     No Comments    /     Posted In: Latest News , Health
ಕರ್ಪೂರವನ್ನು ಪೂಜೆಗೆ ಮಾತ್ರ ಬಳಸುವುದಿಲ್ಲ. ಕರ್ಪೂರದಿಂದ ಅನೇಕ ಲಾಭಗಳಿವೆ. ಕರ್ಪೂರ ನಿಮ್ಮ ಯಶಸ್ಸಿನ ಮಂತ್ರವಾಗಬಲ್ಲದು.
ಕರ್ಪೂರದ ಸುವಾಸನೆ ಮನಸ್ಸಿಗೆ ನೆಮ್ಮದಿ ನೀಡುತ್ತದೆ. ಒತ್ತಡದಲ್ಲಿರುವ ವ್ಯಕ್ತಿ ಕರ್ಪೂರದ ಹೊಗೆ ಪಡೆಯುತ್ತಿದ್ದಂತೆ ರಿಲ್ಯಾಕ್ಸ್ ಆಗುತ್ತಾನೆ. ಎಣ್ಣೆಗೆ ಕರ್ಪೂರ ಸೇರಿಸಿ ಮಸಾಜ್ ಮಾಡುವಂತೆಯೂ ಸಲಹೆ ನೀಡಲಾಗುತ್ತದೆ.
ಆಯುರ್ವೇದದಲ್ಲೂ ಕರ್ಪೂರಕ್ಕೆ ಸಾಕಷ್ಟು ಮಹತ್ವ ನೀಡಲಾಗಿದೆ. ಅನೇಕ ದಿನಗಳಿಂದ ಕಫ ಸಮಸ್ಯೆಯಿಂದ ಬಳಲುವ ವ್ಯಕ್ತಿಗೆ ಇದು ಮದ್ದು. ಆಯುರ್ವೇದ ಔಷಧಿಯಲ್ಲಿ ಇದನ್ನು ಬಳಸಲಾಗುತ್ತದೆ.
ಮನೆಯಲ್ಲಿ ಕರ್ಪೂರ ಹಚ್ಚುವುದ್ರಿಂದ ಕೆಟ್ಟ ಜೀವಾಣುಗಳ ನಾಶವಾಗುತ್ತದೆ. ಸುತ್ತಲಿನ ವಾತಾವರಣ ಶುದ್ಧವಾಗುತ್ತದೆ. ಮನೆಯೊಳಗೆ ಯಾವುದೇ ಕೀಟಾಣು ಪ್ರವೇಶ ಮಾಡುವುದಿಲ್ಲ.
ಚರ್ಮ ಸಮಸ್ಯೆಯನ್ನು ಕರ್ಪೂರ ದೂರ ಮಾಡುತ್ತದೆ. ಮೊಡವೆ ಸಮಸ್ಯೆಯಿಂದ ನೀವು ಬಳಲುತ್ತಿದ್ದರೆ ತೆಂಗಿನ ಎಣ್ಣೆಗೆ ಕರ್ಪೂರ ಹಾಕಿ ಹಚ್ಚಿಕೊಳ್ಳಿ.
ಕೂದಲಿನ ಸೌಂದರ್ಯ ವೃದ್ಧಿಗೂ ಕರ್ಪೂರ ಬಳಸಲಾಗುತ್ತದೆ. ಕೂದಲು ಉದುರುತ್ತಿದ್ದರೆ ತೆಂಗಿನ ಎಣ್ಣೆಗೆ ಕರ್ಪೂರ ಬಳಸಿ ಹಚ್ಚಬಹುದು.


ಪುರುಷರಿಗೆ ಶಿಶ್ನದಲ್ಲಿ ಕಾಣಿಸಿಕೊಳ್ಳುವ ಸಮಸ್ಯೆಗಳಿವು, ಯಾವುದೇ ಕಾರಣಕ್ಕೂ ನಿರ್ಲಕ್ಷಿಸಬೇಡಿ
Wellness
|
Updated: Friday, November  2, 2018, 14:03 [IST]
ಮನುಷ್ಯನ ದೇಹದ ಆರೋಗ್ಯ ಮಾತ್ರವಲ್ಲದೆ ಲೈಂಗಿಕ ಆರೋಗ್ಯವು ಮುಖ್ಯವಾಗಿರುವುದು. ಇವೆರಡು ಇದ್ದರೆ ಆಗ ಪರಿಪೂರ್ಣ ಜೀವನ ಸಾಗಿಸಬಹುದು. ನಮ್ಮ ಆರೋಗ್ಯದೊಂದಿಗೆ ಜನನೇಂದ್ರಿಯಗಳ ಆರೋಗ್ಯವು ಅತೀ ಅಗತ್ಯ. ಇದನ್ನು ಕಾಪಾಡಿಕೊಂಡು ಹೋದರೆ ಮಾತ್ರ ನಮಗೆ ಲೈಂಗಿಕ ಜೀವನದಲ್ಲಿ ಸರಿಯಾದ ತೃಪ್ತಿ ಪ್ರಾಪ್ತಿಯಾಗುವುದು. ನಿಮಿರುವಿಕೆ, ಸ್ಖಲನ ಮತ್ತು ಸಂತಾನೋತ್ಪತ್ತಿಯು ಇದರಲ್ಲಿ ಪ್ರಮುಖವಾಗಿರುವಂತದ್ದಾಗಿದೆ.
ಈ ಮೂರರಲ್ಲಿ ಒಂದರ ಕೊರತೆಯಿದ್ದರೆ ಆಗ ಶಿಶ್ನದ ಆರೋಗ್ಯವು ಸರಿಯಿಲ್ಲವೆಂದು ಹೇಳಬಹುದು. ಶಿಶ್ನದ ಸಮಸ್ಯೆಯು ನಿಮ್ಮ ದೇಹದ ಯಾವುದೇ ರೀತಿಯ ಅನಾರೋಗ್ಯದ ಕಾರಣವಾಗಿರಬಹುದು. ಶಿಶ್ನದ ಮೇಲೆ ಬೀರುವಂತಹ ಪರಿಣಾಮವು ಜೀವನದ ಮೇಲೂ ಪರಿಣಾಮ ಬೀರಬಹುದು. ಇದರಿಂದಾಗಿ ನಿಮಗೆ ಖಿನ್ನತೆ ಕಾಡಬಹುದು, ಸಂಬಂಧದಲ್ಲಿ ಬಿರುಕು ಮತ್ತು ಆತ್ಮವಿಶ್ವಾಸದ ಕೊರತೆ ಕಾಣಿಸಿಕೊಳ್ಳಬಹುದು. ಶಿಶ್ನದ ಸಮಸ್ಯೆಯ ಕೆಲವೊಂದು ಲಕ್ಷಣಗಳು ಹಾಗೂ ಚಿಹ್ನೆಗಳನ್ನು ತಿಳಿದುಕೊಂಡು ಅದನ್ನು ರಕ್ಷಿಸುವುದು ಹೇಗೆ ಎಂದು ನೀವು ಈ ಲೇಖನದ ಮೂಲಕ ತಿಳಿಯಿರಿ..
ಶಿಶ್ನದ ಆರೋಗ್ಯದ ಮೇಲೆ ಯಾವುದು ಪರಿಣಾಮ ಬೀರುವುದು?
ವಿವಿಧ ರೀತಿಯ ಅಂಶಗಳು ಶಿಶ್ನದ ಆರೋಗ್ಯದ ಮೇಲೆ ಪರಿಣಾಮ ಬೀರುವುದು. ಇದರಲ್ಲಿ ಕೆಲವನ್ನು ಸರಿಪಡಿಸಬಹುದು ಮತ್ತು ಇನ್ನು ಕೆಲವು ಸರಿಪಡಿಸಲಾಗದು.
ಉದಾಹರಣೆಗೆ ಅಸುರಕ್ಷಿತ ಲೈಂಗಿಕ ಕ್ರಿಯೆ: ನೀವು ಲೈಂಗಿಕ ಕ್ರಿಯೆ ನಡೆಸುವ ವೇಳೆ ಯಾವುದೇ ರೀತಿಯ ಸುರಕ್ಷತೆ ಬಳಸದೆ ಇದ್ದರೆ ಆಗ ಲೈಂಗಿಕ ರೋಗಗಳು ಬರುವುದು.
*ಹೃದಯಕಾಯಿಲೆ ಮತ್ತು ಮಧುಮೇಹ: ಹೃದಯದ ಕಾಯಿಲೆಗೆ ಮಧುಮೇಹ ಮತ್ತು ಅಧಿಕರಕ್ತದೊತ್ತಡವು ಪ್ರಮುಖ ಕಾರಣವಾಗಿದೆ. ಇದು ನಿಮಿರು ದೌರ್ಬಲ್ಯವನ್ನು ಉಂಟು ಮಾಡಬಹುದು.
ಶಿಶ್ನದ ಆರೋಗ್ಯದ ಮೇಲೆ ಯಾವುದು ಪರಿಣಾಮ ಬೀರುವುದು?
*ಕೆಲವೊಂದು ಔಷಧಿಗಳು ಹಾಗೂ ಚಿಕಿತ್ಸೆಗಳು: ಕೆಲವೊಂದು ರೀತಿಯ ಔಷಧಿಗಳು ಹಾಗೂ ಚಿಕಿತ್ಸೆಗಳು ನಿಮ್ಮ ಶಿಶ್ನದ ಆರೋಗ್ಯದ ಮೇಲೆ ಪರಿಣಾಮ ಬೀರುವುದು. ಉದಾಹರಣೆಗೆ ಪ್ರೊಸ್ಟೇಟ್ ಕ್ಯಾನ್ಸರ್ ಬಂದ ವೇಳೆ ಜನನೇಂದ್ರೀಯದ ಗ್ರಂಥಿ ಅಥವಾ ಅದರ ಸುತ್ತಲಿನ ಅಂಗಾಂಶಗಳನ್ನು ತೆಗೆಯುವ ಪರಿಣಾಮ ತಡೆಯದೆ ಬರುವ ಮೂತ್ರ ಮತ್ತು ನಿಮಿರುವಿಕೆ ಸಮಸ್ಯೆಯಾಗಬಹುದು.
*ಧೂಮಪಾನ: ಹೃದಯದ ಅಪಾಯದೊಂದಿಗೆ ಧೂಮಪಾನ ಕೂಡ ನಿಮಿರು ದೌರ್ಬಲ್ಯವನ್ನು ಹೆಚ್ಚಿಸುವುದು.
*ಹಾರ್ಮೊನು ಅಸಮತೋಲನ: ಹಾರ್ಮೋನು ಅಸಮತೋಲವೆಂದರೆ ಪ್ರಮುಖವಾಗಿ ಟೆಸ್ಟೋಸ್ಟೆರಾನ್ ಮಟ್ಟವು ಕುಸಿಯುವುದು ನಿಮಿರು ದೌರ್ಬಲ್ಯಕ್ಕೆ ಪ್ರಮುಖ ಕಾರಣವಾಗಿದೆ. ಬೊಜ್ಜಿನಿಂದಾಗಿ ಟೆಸ್ಟೋಸ್ಟೆರಾನ್ ಮಟ್ಟವು ಕಡಿಮೆಯಾಗುವುದು.
ಮಾನಸಿಕ ಸಮಸ್ಯೆ
ನಿಮಗೆ ನಿಮಿರು ದೌರ್ಬಲ್ಯದ ಸಮಸ್ಯೆ ಕಾಡಿದ್ದರೆ ಆಗ ನೀವು ಮತ್ತೆ ಇದು ಬರುವುದು ಎಂದು ಆತಂಕ ಹಾಗೂ ಖಿನ್ನತೆಗೆ ಒಳಗಾಗುವಿರಿ. ಇದರಿಂದಾಗಿ ನಿಮಿರುವಿಕೆಯಲ್ಲಿ ಮತ್ತಷ್ಟು ಸಮಸ್ಯೆ ಉಂಟು ಮಾಡುವುದು.
Most Read: ಪುರುಷರು ತಮ್ಮ ಶಿಶ್ನಗಳ ಗಾತ್ರವನ್ನು ಹೆಚ್ಚಿಸಿಕೊಳ್ಳಲು ನೈಸರ್ಗಿಕ ಪರಿಹಾರ ಸೂತ್ರಗಳು
ನರ ವೈಜ್ಞಾನಿಕ ಪರಿಸ್ಥಿತಿ
ಪಾರ್ಶ್ವವಾಯು, ಬೆನ್ನುಹುರಿ ಮತ್ತು ಬೆನ್ನಿಗೆ ಆಗಿರುವ ಗಾಯ, ಬಹು ಸ್ಕ್ಲೆರೋಸಿಸ್, ಮತ್ತು ಬುದ್ಧಿಮಾಂದ್ಯತೆಯು ನರ ಸಂವಹನವನ್ನು ಮೆದುಳಿನಿಂದ ಶಿಶ್ನಕ್ಕೆ ತಲುಪಿಸಲು ವಿಫಲವಾಗುವುದು. ಇದರಿಂದಾಗಿ ನಿಮಿರು ದೌರ್ಬಲ್ಯ ಕಾಡುವುದು.
ವಯಸ್ಸಾಗುವುದು
ಮನುಷ್ಯನಿಗೆ ವಯಸ್ಸಾಗುತ್ತಾ ಹೋದಂತೆ ನಿಮಿರು ದೌರ್ಬಲ್ಯ ಮತ್ತು ಇತರ ಕೆಲವೊಂದು ಲೈಂಗಿಕ ಅಸಮರ್ಥತೆಗಳು ಕಾಡುವುದು. ವಯಸ್ಸಾಗುತ್ತಾ ಹೋದಂತೆ ಟೆಸ್ಟೋಸ್ಟೆರಾನ್ ಮಟ್ಟವು ಕಡಿಯಾಗುತ್ತಾ ಹೋಗುವುದು.
ಚುಚ್ಚುವಿಕೆ
ಶಿಶ್ನಕ್ಕೆ ಚುಚ್ಚುವಿಕೆಯಿಂದಾಗಿ ಚರ್ಮದ ಸೋಂಕು ಬರಬಹುದು ಮತ್ತು ಮೂತ್ರವಿಸರ್ಜನೆಗೆ ಸಮಸ್ಯೆಯಾಗಬಹುದು. ಎಲ್ಲಿ ನೀವು ಆಭರಣ ಚುಚ್ಚಿಸಿಕೊಂಡಿದ್ದೀರಿ ಎನ್ನುವುದರ ಮೇಲೆ ಇದು ನಿಮಿರುವಿಕೆ ಮತ್ತು ಪರಾಕಾಷ್ಠೆ ತಲುಪಿಸುವಂತಹ ಸಾಧ್ಯತೆಯನ್ನು ಕುಗ್ಗಿಸುವುದು.
ಆಕ್ರಮಣಶೀಲ ಅಥವಾ ಚಮತ್ಕಾರಿಕ ಸೆಕ್ಸ್ ಅಥವಾ ಹಸ್ತಮೈಥುನ
ನಿಮಿರುವಿಕೆ ಉಂಟಾದಾಗ ನೀವು ಶಿಶ್ನವನ್ನು ಹಠಾತ್ ಆಗಿ ಬಾಗಿಸಿದರೆ ಅಥವಾ ಅದಕ್ಕೆ ಒತ್ತಡ ಹಾಕಿದರೆ ಆಗ ಇದರಿಂದ ಶಿಶ್ನ ಮುರಿತಕ್ಕೆ ಒಳಗಾಗಬಹುದು. ಇದು ನಿಮಗೆ ಶಾಶ್ವತ ಸಮಸ್ಯೆ ಉಂಟು ಮಾಡಬಹುದು. ಆದರೆ ಶಿಶ್ನವು ಮುರಿತಕ್ಕೊಳಗಾಗುವುದು ಕಡಿಮೆ.
ಶಿಶ್ನದ ಕೆಲವು ಸಾಮಾನ್ಯ ಸಮಸ್ಯೆಗಳು ಯಾವುದು?
ಶಿಶ್ನದಲ್ಲಿ ಕಂಡುಬರುವಂತಹ ಕೆಲವೊಂದು ಪರಿಸ್ಥಿತಿಗಳು ಹೀಗೆ ಇರುವುದು.....
ನಿಮಿರುವಿಕೆ ಮತ್ತು ಸ್ಖಲನದ ಸಮಸ್ಯೆ
ಸೆಕ್ಸ್ ಗೆ ಬೇಕಾಗಿರುವಂತಹ ನಿಮಿರುವಿಕೆ ಪಡೆಯಲು ಅಸಮರ್ಥವಾಗುವುದು ಅಥವಾ ಅದನ್ನು ಉಳಿಸಿಕೊಳ್ಳಲು ವಿಫಲವಾಗುವುದು. ಅಸಾಮಾನ್ಯವೆಂದರೆ ಲೈಂಗಿಕ ಉತ್ತೇಜನ ವೇಳೆ ನಿರಂತರ ಅಥವಾ ನೋವಿನಿಂದ ಕೂಡಿರುವಂತಹ ನಿಮಿರುವಿಕೆ ಉಂಟಾಗುವುದು. ಇತರ ಸಮಸ್ಯೆಯೆಂದರೆ ಸ್ಖಲನವಾಗದೆ ಇರುವುದು, ಶೀಘ್ರ ಸ್ಖಲನವಾಗುವುದು, ವಿಳಂಬವಾಗಿ ಸ್ಖಲನವಾಗುವುದು, ನೋವಿನಿಂದ ಕೂಡಿದ ಸ್ಖಲನ, ತಗ್ಗಿದ ಸ್ಖಲನ ಹಿಮ್ಮುಖ ಸ್ಖಲನವಾಗುವುದು. ಹಿಮ್ಮುಖ ಸ್ಖಲನ ವೇಳೆ ವೀರ್ಯವು ಶಿಶ್ನದ ಬದಲಿಗೆ ಮೂತ್ರನಾಳದೊಳಗೆ ಹೋಗುವುದು.
Most Read: ಬಲವಾದ ಆರೋಗ್ಯಕರ ನಿಮಿರುವಿಕೆ ಪಡೆಯುವುದು ಹೇಗೆ?
ಕಾಮಾಸಕ್ತಿಯಲ್ಲಿ ಬದಲಾವಣೆ
ಹಾರ್ಮೋನು ವೈಪರಿತ್ಯ, ಸಂಬಂಧದ ಸಮಸ್ಯೆ ಅಥವಾ ಖಿನ್ನತೆಯಿಂದಲೂ ಕಾಮಾಸಕ್ತಿಯು ಕುಂದುವುದು. ಪದೇ ಪದೇ ಮತ್ತು ಅತಿಯಾಗಿ ಕಾಮಾಸಕ್ತಿ, ಅದರಲ್ಲೂ ವಯಸ್ಸಾದ ವ್ಯಕ್ತಿಗಳಲ್ಲಿ ಕಂಡುಬರುವುದು. ಇದು ಕೆಲವೊಂದು ವಸ್ತುಗಳ ಬಳಕೆ ಅಥವಾ ಮೆದುಳಿನ ಪರಿಣಾಮವಾಗಿದೆ. ವೈದ್ಯರಲ್ಲಿ ನಿಮ್ಮ ಕಾಮಾಸಕ್ತಿ ಬದಲಾಗಿರುವುದರ ಬಗ್ಗೆ ಚರ್ಚಿಸಿ.
ಲೈಂಗಿಕ ರೋಗಗಳು
ವಿವಿಧ ರೀತಿಯ ಲೈಂಗಿಕ ರೋಗಗಳು ಶಿಶ್ನದ ಮೇಲೆ ಪರಿಣಾಮ ಬೀರುವುದು. ಇದರಲ್ಲಿ ಪ್ರಮುಖವಾಗಿ ಜನನಾಂಗದ ನರೂಲಿಗಳು, ಗೊನೊರಿಯಾ, ಕ್ಲಮೈಡಿಯ, ಸಿಫಿಲಿಸ್ ಮತ್ತು ಜನನಾಂಗದ ಹರ್ಪಿಸ್ ಇದೆ. ಇದರ ಪ್ರಮುಖ ಚಿಹ್ನೆಗಳು ಹಾಗೂ ಲಕ್ಷಣಗಳೆಂದರೆ ಅದು ನೋವಿನಿಂದ ಕೂಡಿರುವಂತಹ ಮೂತ್ರವಿಸರ್ಜನೆ, ಶಿಶ್ನದಿಂದ ವಿಸರ್ಜನೆ, ಶಿಶ್ನ ಅಥವಾ ಜನನಾಂಗದ ಭಾಗದಲ್ಲಿ ಹುಣ್ಣುಗಳು ಅಥವಾ ಗುಳ್ಳೆಗಳು.
ಮುಂದೊಗಲಿನ ಸಮಸ್ಯೆ
ಶಿಶ್ನದ ತಲೆಯಿಂದ ಮುಂದೊಗಲು ಹಿಂದಕ್ಕೆ ಬಾರದೆ ಇದ್ದಾಗ ಉಂಟಾಗುವಂತಹ ಸಮಸ್ಯೆಯನ್ನು ಫಿಮೊಸಿಸ್ ಎಂದು ಕರೆಯಲಾಗುತ್ತದೆ. ಇದರಿಂದಾಗಿ ಸೋಂಕು ಕಾಡಬಹುದು. ಮೂತ್ರವಿಸರ್ಜನೆ ವೇಳೆ ನೋವು ಮತ್ತು ನಿಮಿರುವಿಕೆ ವೇಳೆಯೂ ನೋವು ಕಂಡುಬರಬಹುದು.
Most Read: ಪುರುಷರ ಶಿಶ್ನದ ಆರೋಗ್ಯ ವೃದ್ಧಿಸುವ ಆಹಾರಗಳು
ಪ್ಯಾರಾಫಿಮೋಸಿಸ್
ಮುಂದೊಗಲು ಹಿಮ್ಮುಖಗೊಂಡ ಬಳಿಕ ಮತ್ತೆ ತನ್ನ ನೈಜಸ್ಥಾನಕ್ಕೆ ಮರಳದೆ ಇರುವಂತಹ ಪರಿಸ್ಥಿತಿಯನ್ನು ಪ್ಯಾರಾಫಿಮೋಸಿಸ್ ಎಂದು ಕರೆಯಲಾಗುತ್ತದೆ. ಇದು ತುಂಬಾ ನೋವಿನ ಸ್ಥಿತಿಯಾಗಿದ್ದು, ಶಿಶ್ನದ ಊತ ಮತ್ತು ರಕ್ತಸಂಚಾರಕ್ಕೆ ಸಮಸ್ಯೆಯಾಗಬಹುದು.
Most Read: ಶಿಶ್ನದಲ್ಲಿ ನೋವು ಬರಲು ಕಾರಣವೇನು? ಇದಕ್ಕೆ ಚಿಕಿತ್ಸೆ ಏನು?
ಇತರ ಕಾಯಿಲೆಗಳು ಮತ್ತು ಪರಿಸ್ಥಿತಿಗಳು
ಶಿಲೀಂಧ್ರ ಸೋಂಕು ಶಿಶ್ನದ ಮೇಲೆ ಕೆಂಪು ಅಥವಾ ಬಿಳಿ ಕಲೆ ಉಂಟು ಮಾಡಬಹುದು. ಶಿಶ್ನದ ತಲೆಯಲ್ಲಿನ ಸೋಂಕು ನೋವು ಉಂಟು ಮಾಡಬಹುದು ಮತ್ತು ವಿಸರ್ಜನೆ ಉಂಟಾಗಬಹುದು. ಪೆರೋನೀಸ್ ಎನ್ನುವ ಕಾಯಿಲೆಯಿಂದಾಗಿ ಶಿಶ್ನದ ಒಳಗಡೆ ಅಸಮಾನ್ಯವಾಗಿ ಅಂಗಾಂಶಗಳು ಬೆಳೆಯಬಹುದು, ಇದರಿಂದ ನಿಮಿರುವಿಕೆ ವೇಳೆ ನೋವು ಮತ್ತು ಬಾಗುವಿಕೆಗೆ ಸಮಸ್ಯೆಯಾಗಬಹುದು.
ಶಿಶ್ನದ ಕ್ಯಾನ್ಸರ್- ಇದು ಮುಂದೊಗಲು, ತಲೆ ಅಥವಾ ಶಿಶ್ನದ ಶಾಫ್ಟ್ ನಲ್ಲಿ ಗುಳ್ಳೆಗಳು ಕಂಡುಬರುವುದು. ಇದರಿಂದ ನೀರಿನಂತಹ ವಿಸರ್ಜನೆಯು ಆಗಬಹುದು. ಆದರೆ ಇದು ಬರುವುದು ತುಂಬಾ ಅಪರೂಪ.
ಶಿಶ್ನದ ಸಮಸ್ಯೆಗಳ ಚಿಹ್ನೆಗಳು ಮತ್ತು ಲಕ್ಷಣಗಳು
ನಿಮಗೆ ಈ ಕೆಳಗಿನ ಚಿಹ್ನೆಗಳು ಅಥವಾ ಲಕ್ಷಣಗಳು ಇದ್ದರೆ ತಕ್ಷಣ ವೈದ್ಯರನ್ನು ಭೇಟಿಯಾಗಿ.
• ಸ್ಖಲನದಲ್ಲಿ ಬದಲಾವಣೆಯಾಗುವುದು.
• ಮೂತ್ರವಿಸರ್ಜನೆ ಅಥವಾ ಸ್ಖಲನದ ವೇಳೆ ರಕ್ತಸ್ರಾವ
• ಗುಳ್ಳೆಗಳು, ಬೊಕ್ಕೆ ಅಥವಾ ಗಾಯ ಅಥವಾ ದದ್ದು ಶಿಶ್ನ ಅಥವಾ ಜನನೇಂದ್ರೀಯ ಭಾಗದಲ್ಲಿ
ಕಾಣಿಸುವುದು.
• ಶಿಶ್ನವು ಬಾಗಿದಾಗ ನೋವು ಉಂಟಾಗುವುದು ಮತ್ತು ಲೈಂಗಿಕ ಕ್ರಿಯೆಯಲ್ಲಿ ಸಮಸ್ಯೆಯಾಗುವುದು.
• ಮೂತ್ರವಿಸರ್ಜನೆ ವೇಳೆ ನಿಮಗೆ ಉರಿಯ ಭಾವನೆಯಾಗುವುದು.
• ಶಿಶ್ನದಿಂದ ವಿಸರ್ಜನೆ
• ಶಿಶ್ನಕ್ಕೆ ಗಾಯದ ಬಳಿಕ ತೀವ್ರ ನೋವು
• ಲೈಂಗಿಕ ಆಸಕ್ತಿಯು ಹೆಚ್ಚಳವಾಗುವುದು, ಅದರಲ್ಲೂ ವಯಸ್ಸಾದವರಲ್ಲಿ.
• ಲೈಂಗಿಕ ಆಸಕ್ತಿಯು ತೀವ್ರವಾಗಿ ಕುಸಿಯುವುದು.
ನಿಮ್ಮ ಶಿಶ್ನಗಳ ರಕ್ಷಣೆ ಮತ್ತು ಅದರ ಆರೋಗ್ಯಕ್ಕೆ ನೀವು ಪ್ರಮುಖವಾಗಿ ಕೆಲವೊಂದು ಕ್ರಮಗಳನ್ನು ತೆಗೆದುಕೊಳ್ಳಬೇಕು. ಈ ಬಗ್ಗೆ ಮುಂದೆ ಓದಿಕೊಳ್ಳಿ.
ಲೈಂಗಿಕ ಜವಾಬ್ದಾರಿಗಳು
ನೀವು ಲೈಂಗಿಕ ಕ್ರಿಯೆ ವೇಳೆ ಕಾಂಡೋಮ್ ಬಳಸಿ. ನೀವು ಯಾವುದೇ ಲೈಂಗಿಕ ರೋಗಗಳು ಇಲ್ಲವೆಂದು ಪರೀಕ್ಷಿಸಲ್ಪಟ್ಟ ಏಕ ಸಂಗಾತಿಯೊಂದಿಗೆ ಯಾವಾಗಲೂ ಲೈಂಗಿಕ ಕ್ರಿಯೆಯಲ್ಲಿ ತೊಡಗಿಕೊಳ್ಳಿ. ಇದರಿಂದ ಸೋಂಕು ಹರಡುವುದು ಕಡಿಮೆಯಾಗುವುದು.
ಲಸಿಕೆ ಹಾಕಿಸಿಕೊಳ್ಳಿ
ನಿಮ್ಮ ವಯಸ್ಸು 26 ಅಥವಾ ಅದಕ್ಕಿಂತ ಕಡಿಮೆ ಇದ್ದರೆ ಆಗ ನೀವು ಶಿಶ್ನದ ನರೂಲಿಗಳನ್ನು ತಡೆಯುವ ಸಲುವಾಗಿ ಹ್ಯೂಮನ್ ಪ್ಯಾಪಿಲೋಮವೈರಸ್(ಎಚ್ ಪಿವಿ) ಲಸಿಕೆ ಹಾಕಿಸಿಕೊಳ್ಳಿ.
ದೈಹಿಕವಾಗಿ ಚಟುವಟಿಕೆಯಿಂದ ಇರಿ
ಮಿತವಾಗಿ ನೀವು ದೈಹಿಕ ಚಟುವಟಿಕೆಗಳಲ್ಲಿ ತೊಡಗಿಕೊಳ್ಳುವುದರಿಮದ ನಿಮಿರು ದೌರ್ಬಲ್ಯದ ಸಮಸ್ಯೆಯನ್ನು ನಿವಾರಣೆ ಮಾಡಬಹುದು.
ಒಳ್ಳೆಯ ಸ್ವಚ್ಚತೆ ಕಾಪಾಡಿ
ಯಾವಾಗಲೂ ಮುಂದೊಗಲನ್ನು ಸೋಪ್ ಮತ್ತು ನೀರು ಹಾಕಿ ತೊಳೆಯುತ್ತಾ ಇರಿ. ಲೈಂಗಿಕ ಕ್ರಿಯೆ ಬಳಿಕ ಮುಂದೊಗಲು ಸಾಮಾನ್ಯ ಸ್ಥಿತಿಗೆ ಬರುವುದನ್ನು ದೃಢಪಡಿಸಿಕೊಳ್ಳಿ.
ಔಷಧೀಯ ಬಗ್ಗೆ ತಿಳಿಯಿರಿ
ನೀವು ಬಳಸುತ್ತಿರುವಂತಹ ಔಷಧಿ ಮತ್ತು ಅದರಿಂದ ಆಗುವಂತಹ ಅಡ್ಡಪರಿಣಾಮಗಳ ಬಗ್ಗೆ ನೀವು ವೈದ್ಯರೊಂದಿಗೆ ಮಾತನಾಡಿ.


Bengaluru, First Published 19, Nov 2018, 9:26 AM IST
Highlights
ಪ್ರೊ ಕಬಡ್ಡಿ ಲೀಗ್ ಟೂರ್ನಿಯಲ್ಲಿ ಬೆಂಗಳೂರು ಬುಲ್ಸ್ ಗೆಲುವಿನ ಓಟ ಮುಂದುವರಿಸಿದೆ. ಜೈಪುರ ವಿರುದ್ಧದ ರೋಚಕ ಹೋರಾಟದಲ್ಲಿ ಬೆಂಗಳೂರು ಗೆಲುವಿನ ನಗೆ ಬೀರಿದೆ. ಈ ಪಂದ್ಯದ ಹೈಲೈಟ್ಸ್ ಇಲ್ಲಿದೆ.
ಅಹಮ್ಮದಾಬಾದ್(ನ.19): ಯುವ ಪ್ರತಿಭೆ ಪವನ್‌ರ ಆಕ್ರಮಣಕಾರಿ ಆಟದ ನೆರವಿನಿಂದ ಬೆಂಗಳೂರು ಬುಲ್ಸ್ ಪ್ರೊ ಕಬಡ್ಡಿ 6ನೇ ಆವೃತ್ತಿಯ ಅಂತರ ವಲಯ ಚಾಲೆಂಜ್‌ನ ಪಂದ್ಯದಲ್ಲಿ ಜೈಪುರ ಪಿಂಕ್ ಪ್ಯಾಂಥರ್ಸ್ ವಿರುದ್ಧ 45-32 ಅಂಕಗಳ ಅಧಿಕಾರಯುತ ಜಯ ಸಾಧಿಸಿತು.
ಬುಲ್ಸ್‌ಗೆ ಲೀಗ್ ನಲ್ಲಿ ಇದು 7ನೇ ಜಯ. ಮೊದಲ ರೈಡ್‌ನಲ್ಲೇ ಔಟ್ ಆಗುವ ಮೂಲಕ ರೋಹಿತ್ ಕುಮಾರ್ ಬುಲ್ಸ್ ಅಭಿಮಾನಿಗಳಿಗೆ ಭಾರೀ ನಿರಾಸೆ ಮೂಡಿಸಿದರು. ಆದರೆ, ಮರು ರೈಡ್‌ನಲ್ಲಿ ಅಂಕಗಳಿಸುವ ಮೂಲಕ ಪವನ್, ಬುಲ್ಸ್ ಖಾತೆ ತೆರದರು. ಆದರೆ, ಬುಲ್ಸ್ ಆಟಗಾರರ ಮೇಲೆರಗಿದ ಜೈಪುರ ತಂಡ ಪಂದ್ಯದ 11ನೇ ನಿಮಿಷದಲ್ಲಿ
ಎದುರಾಳಿಗಳನ್ನು ಆಲೌಟ್ ಮಾಡುವ ಮೂಲಕ 11-5 ಅಂಕಗಳ ಭಾರೀ ಮುನ್ನಡೆ ಕಾಯ್ದುಕೊಂಡಿತು.
ಇದನ್ನೂ ಓದಿ:  ಯುವಕರ ಐಕಾನ್ ಕಬಡ್ಡಿ ಪಟು ಬೆಂಗಳೂರು ಬುಲ್ಸ್ ತಂಡದ ಪವನ್!
ಆದರೆ, ಧೃತಿಗೆಡದೆ ಕೆಚ್ಚದೆಯ ಆಟ ಪ್ರದರ್ಶಿಸಿದ ಬೆಂಗಳೂರು ಆಟಗಾರರು, ಜೈಪುರಕ್ಕೆ ತಿರುಗೇಟು ನೀಡಿದರು. ಅದರಲ್ಲೂ 13ನೇ ನಿಮಿಷದಲ್ಲಿ ಒಂದೇ ರೈಡ್‌ನಲ್ಲಿ 4 ಬಲಿ ಪಡೆದ ಕಾಶಿಲಿಂಗ ಅಡಕೆ ಅಂಕಗಳ ಹಿನ್ನಡೆಯನ್ನು 11-13ಕ್ಕೆ ಇಳಿಸಿದರು.17ನೇ ನಿಮಿಷದಲ್ಲಿ ಜೈಪುರವನ್ನು ಆಲೌಟ್ ಮಾಡಿ ತಮ್ಮ ಬಲ ಪ್ರದರ್ಶಿಸಿದರು. ಅಲ್ಲದೇ 16-15 ಮುನ್ನಡೆ ಸಾಧಿಸಿದರು.
ಇದನ್ನೂ ಓದಿ:  2019ರ ಐಪಿಎಲ್‌ನಲ್ಲಿ ಬದಲಾಗಲಿದೆ 3 ತಂಡದ ನಾಯಕತ್ವ !
ಆದರೆ, ಬೇಡದ ಟ್ಯಾಕಲ್‌ಗೆ ಕೈ ಹಾಕಿ ಎದುರಾಳಿಗೆ ಅಂಕ ನೀಡಿದ ಬುಲ್ಸ್ ಮೊದಲಾರ್ಧಕ್ಕೆ17-18 ರಿಂದ ಹಿನ್ನಡೆ ಅನುಭವಿಸಿತು. ದ್ವಿತೀಯಾರ್ಧದಲ್ಲಿ ಬುಲ್ಸ್ ಮತ್ತಷ್ಟು ಚುರುಕಿನ ಆಟಕ್ಕೆ ಮುಂದಾಯಿತು. ಪಂದ್ಯ ಮುಕ್ತಾಯಕ್ಕೆ 6 ನಿಮಿಷ ಇದ್ದಾಗ ಜೈಪುರವನ್ನು ಆಲೌಟ್ ಮಾಡಿದ ಬುಲ್ಸ್ 37-28ಕ್ಕೆ ಏರಿಸಿಕೊಂಡಿತು. ಇದೇ ಅಂತರ ಕಾಯ್ದುಕೊಂಡ ಬುಲ್ಸ್ 13 ಅಂಕಗಳ ಅಂತರದಲ್ಲಿ ಜಯಿಸಿತು.
ವಿನಯ್ ಕುಮಾರ್ ಡಿ.ಬಿ.
Last Updated 19, Nov 2018, 10:25 AM IST


ಬೆಂಗಳೂರಿನಲ್ಲಿ ಕೆಜಿಎಫ್ ಗಾಗಿ ನಿರ್ಮಾಣ ಆಯ್ತು ‘ನರಾಚಿ’
5, Jul 2019, 11:07 AM IST
ಬೆಂಗಳೂರಿನಲ್ಲಿ ಕೆಜಿಎಫ್ 2 ಶೂಟಿಂಗ್ ಶುರುವಾಗಿದೆ. ಮಿನರ್ವಾ ಮಿಲ್ ನಲ್ಲಿ ಬೃಹತ್ ಸೆಟ್ ನಿರ್ಮಾಣ ಆಗಿದೆ. ಕೆಜಿಎಫ್-2 ಬಹುತೇಕ ಶೂಟಿಂಗ್ ನರಾಚಿಯಲ್ಲಿ ನಡೆದಿದೆ. ಬೆಂಗಳೂರಿನಲ್ಲಿಯೂ ನರಾಚಿ ಸೆಟ್ ಹಾಕಲಾಗಿದೆ. ಕೆಜಿಎಫ್ ಗೆ ಕಲಾ ನಿರ್ದೇಶನ ಮಾಡಿರುವ ಶ್ರೀನಿವಾಸ್ ಅವರೇ ಕೆಜಿಎಫ್- 2 ಗೂ ಸೆಟ್ ಹಾಕಿದ್ದಾರೆ.


ಸಿದ್ಧಗಂಗಾ ಮಠದಲ್ಲಿ “ಟಗರು’ ಚಿತ್ರೀಕರಣ
Team Udayavani,  Mar 8, 2017, 11:27 AM IST
ಅ
ಅ
ಅ
ಶಿವರಾಜಕುಮಾರ್ ಅಭಿನಯದ “ಟಗರು’ ಚಿತ್ರತಂಡವು ಮಂಗಳವಾರ ತುಮಕೂರಿನಲ್ಲಿ ಬೀಡುಬಿಟ್ಟಿತ್ತು. ತುಮಕೂರಿನ ಸಿದ್ಧಗಂಗಾ ಮಠದಲ್ಲಿ “ಟಗರು’ ಚಿತ್ರದ ಚಿತ್ರೀಕರಣ ನಡೆಯಿತು. “ಟಗರು’ ಚಿತ್ರ ಶುರುವಾಗಿ ಹಲವು ದಿನಗಳಾದರೂ, ಶಿವರಾಜಕುಮಾರ್ ಅವರ ಪಾತ್ರದ ಬಗ್ಗೆ ರಹಸ್ಯ ಕಾದುಕೊಳ್ಳಲಾಗಿತ್ತು.
ಆದರೆ, ಮಠದಲ್ಲಿ ಶಿವರಾಜಕುಮಾರ್ ಅವರು ಪೊಲೀಸ್ ಸಮವಸ್ತ್ರದಲ್ಲಿ ಕಾಣಿಸಿಕೊಳ್ಳುವ ಮೂಲಕ, ಚಿತ್ರದಲ್ಲಿ ತಮ್ಮ ಪಾತ್ರವೇನು ಎಂಬುದನ್ನು ಸೂಚಿಸಿದರು. ಈ ಸಂದರ್ಭದಲ್ಲಿ ಅವರು ಶ್ರೀ ಶಿವಕುಮಾರ ಸ್ವಾಮೀಜಿ ಅವರ ಕಾಲಿಗೆ ನಮಸ್ಕರಿಸಿ, ಆಶೀರ್ವಾದ ಪಡೆಯುವ ದೃಶ್ಯವನ್ನು ಚಿತ್ರೀಕರಿಸಿಕೊಳ್ಳಲಾಯಿತು.
ಮಠಕ್ಕೆ ಬಂದಿದ್ದ ಶಿವರಾಜಕುಮಾರ್ ಅವರನ್ನು ಮಠದ ವತಿಯಿಂದ ಶಾಲು ಹೊದಿಸಿ ಸನ್ಮಾನಿಸಲಾಯಿತು. ಈ ಸಂದರ್ಭದಲ್ಲಿ ನಿರ್ದೇಶಕ “ದುನಿಯಾ’ ಸೂರಿ, ನಿರ್ಮಾಪಕ ಕೆ.ಪಿ. ಶ್ರೀಕಾಂತ್ ಸೇರಿದಂತೆ ಹಲವರು ಭಾಗವಹಿಸಿದ್ದರು. ಶಿವರಾಜಕುಮಾರ್ ಅವರನ್ನು ನೋಡುವುದಕ್ಕೆ ಮಠದ ಆವರಣದಲ್ಲಿ ಸಾಕಷ್ಟು ಜನ ಸೇರಿದ್ದು ವಿಶೇಷವಾಗಿತ್ತು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


‘ಬಿಗ್ ಬಾಸ್’ ಮನೆಯಲ್ಲಿ ಯುವಿ ಕುಟುಂಬದ ಖಾಸಗಿ ವಿಚಾರ ಬಹಿರಂಗ
  17-10-2016 2:05PM IST    /     No Comments    /     Posted In: Featured News , Sports
ಬಹು ನಿರೀಕ್ಷೆಯ ‘ಬಿಗ್ ಬಾಸ್ ಸೀಸನ್ 10’ ಭಾನುವಾರದಿಂದ ಆರಂಭವಾಗಿದೆ. ಎಂದಿನಂತೆ ಈ ಬಾರಿಯೂ ಖ್ಯಾತ ಬಾಲಿವುಡ್ ನಟ ಸಲ್ಮಾನ್ ಖಾನ್ ‘ಬಿಗ್ ಬಾಸ್’ ಕಾರ್ಯಕ್ರಮ ನಡೆಸಿಕೊಡುತ್ತಿದ್ದು, ಸೆಲೆಬ್ರಿಟಿಗಳ ಜೊತೆ ಶ್ರೀಸಾಮಾನ್ಯರೂ ‘ಬಿಗ್ ಬಾಸ್’ ಮನೆ ಪ್ರವೇಶಿಸಿದ್ದಾರೆ.
ಪೋಪಮುದ್ರಾ ರೌತ್, ವಿಜೆ ಬನಿ, ರಾಹುಲ್ ದೇವ್, ಕರಣ್ ಮೆಹ್ರಾ, ಗೌರವ್ ಛೋಪ್ರಾ, ರೋಹನ್ ಮೆಹ್ರಾ, ಓಂ ಸ್ವಾಮಿ, ಮನ್ವೀರ್ ಗುಜ್ರಾರ್, ನಿತಿಬಾ ಕೌಲ್, ಲೋಕೇಶ್ ಕುಮಾರಿ ಶರ್ಮಾ, ಅಕಾಂಕ್ಷಾ ಶರ್ಮಾ, ಪ್ರಿಯಾಂಕಾ ಜಗ್ಗಾ, ಮನು ಪಂಜಾಬಿ, ನವೀನ್ ಪ್ರಕಾಶ್ ಹಾಗೂ ಅಂತರಾ ಬಿಸ್ವಾಸ್ ‘ಬಿಗ್ ಬಾಸ್’ ಮನೆ ಪ್ರವೇಶಿಸಿದ್ದಾರೆ.
ಇಂಟರೆಸ್ಟಿಂಗ್ ಸಂಗತಿಯೆಂದರೆ ಅಕಾಂಕ್ಷಾ ಶರ್ಮಾ, ಖ್ಯಾತ ಕ್ರಿಕೆಟಿಗ ಯುವರಾಜ್ ಸಿಂಗ್ ಅವರ ಸಹೋದರ ಝೋರಾವರ್ ಸಿಂಗ್ ರ ಮಾಜಿ ಪತ್ನಿ, ಗುರ್ಗಾಂವ್ ಮೂಲದ ಅಕಾಂಕ್ಷಾ ಸಿಂಗ್ ರ ವಿವಾಹ ಝೋರಾವರ್ ಜೊತೆ 2014 ರಲ್ಲಿ ನೆರವೇರಿದ್ದು, ಕೆಲ ದಿನಗಳಲ್ಲೇ ಇಬ್ಬರ ಸಂಬಂಧದಲ್ಲಿ ಬಿರುಕು ಮೂಡಿದ್ದು, ವಿಚ್ಚೇದನದಲ್ಲಿ ಅಂತ್ಯಗೊಂಡಿದೆ. ‘ಬಿಗ್ ಬಾಸ್’ ಮನೆ ಪ್ರವೇಶಿಸಿರುವ ಅಕಾಂಕ್ಷಾ ಶರ್ಮಾ, ತನ್ನ ಮದುವೆ ಮುರಿದು ಬೀಳಲು ಪತಿಯ ತಾಯಿಯೇ ಕಾರಣವೆಂದು ಆರೋಪಿಸಿದ್ದಾರೆ. ಯುವರಾಜ್ ಸಿಂಗ್ ಕುರಿತು ಅಥವಾ ತಮ್ಮ ಪತಿ ಬಗ್ಗೆಯಾಗಲಿ ತಮಗೆ ಯಾವುದೇ ತಕರಾರುಗಳಿರಲಿಲ್ಲ. ಆದರೆ ಅತ್ತೆ ಶುಭನಮ್ ಅವರ ಜೊತೆ ಹೊಂದಾಣಿಕೆ ಸಾಧ್ಯವಾಗದೆ ವಿಚ್ಚೇದನ ಪಡೆಯಬೇಕಾಯಿತು ಎಂದಿದ್ದಾರೆ. ಈ ಕುರಿತು ಯುವಿ ಕುಟುಂಬ ಮಾತ್ರ ಯಾವುದೇ ಪ್ರತಿಕ್ರಿಯೆ ನೀಡಿಲ್ಲ.


ಮೊದಲ ಪಂದ್ಯದಲ್ಲೇ ಮುಗ್ಗರಿಸಿದ RCB; ಮತ್ತೆ ಸಿಡಿದ ನರೈನ್
Highlights
ಯುಜುವೇಂದ್ರ ಚಾಹಲ್ ಹಾಗೂ ವಾಷಿಂಗ್ಟನ್ ಸುಂದರ್ ದುಬಾರಿಯಾಗಿದ್ದು ಆರ್'ಸಿಬಿಗೆ ಹಿನ್ನಡೆಯಾಗಲು ಕಾರಣ. ಜತೆಗೆ ಆರಂಭದಲ್ಲೇ ನರೇನ್ ನಿಯಂತ್ರಿಸಲು ವಿಫಲವಾಗಿದ್ದು ಆರ್'ಸಿಬಿ ಪಾಲಿಗೆ ನುಂಗಲಾರದ ತುತ್ತಾಯಿತು.
ಕೋಲ್ಕತಾ(ಏ.08): ಪ್ರಶಸ್ತಿ ಗೆಲ್ಲುವ ನೆಚ್ಚಿನ ತಂಡವಾಗಿ ಗುರುತಿಸಿಕೊಂಡಿರುವ ಆರ್'ಸಿಬಿಗೆ ಮೊದಲ ಪಂದ್ಯದಲ್ಲೇ ಆಘಾತ ಎದುರಾಗಿದೆ. ಸುನಿಲ್ ನರೈನ್ ಹಾಗೂ ನಾಯಕ ದಿನೇಶ್ ಕಾರ್ತಿಕ್ ಸಮಯೋಚಿತ ಬ್ಯಾಟಿಂಗ್ ನೆರವಿನಿಂದ ಕೋಲ್ಕತಾ ನೈಟ್'ರೈಡರ್ಸ್ 4 ವಿಕೆಟ್'ಗಳ ಭರ್ಜರಿ ಜಯ ದಾಖಲಿಸಿದೆ.
ಕೋಲ್ಕತಾ ಆರಂಭಿಕ ಆಘಾತದ ಹೊರತಾಗಿಯೂ ಸುನಿಲ್ ನರೈನ್(19 ಎಸೆತ, 50) ಸಿಡಲಬ್ಬರದ ಬ್ಯಾಟಿಂಗ್ ಹಾಗೂ ಮಧ್ಯಮಕ್ರಮಾಂಕದಲ್ಲಿ ನಿತೀಶ್ ರಾಣಾ(34) ಹಾಗೂ ನಾಯಕ ಕಾರ್ತಿಕ್(35*) ಉಪಯುಕ್ತ ಬ್ಯಾಟಿಂಗ್ ನೆರವಿನಿಂದ ತವರು ನೆಲದಲ್ಲಿ ಶುಭಾರಂಭ ಮಾಡಿದೆ.
ಯುಜುವೇಂದ್ರ ಚಾಹಲ್ ಹಾಗೂ ವಾಷಿಂಗ್ಟನ್ ಸುಂದರ್ ದುಬಾರಿಯಾಗಿದ್ದು ಆರ್'ಸಿಬಿಗೆ ಹಿನ್ನಡೆಯಾಗಲು ಕಾರಣ. ಜತೆಗೆ ಆರಂಭದಲ್ಲೇ ನರೇನ್ ನಿಯಂತ್ರಿಸಲು ವಿಫಲವಾಗಿದ್ದು ಆರ್'ಸಿಬಿ ಪಾಲಿಗೆ ನುಂಗಲಾರದ ತುತ್ತಾಯಿತು.
ಇದಕ್ಕೂ ಮೊದಲು ಆರ್'ಸಿಬಿ 7 ವಿಕೆಟ್ ಕಳೆದುಕೊಂಡು 176 ರನ್ ಬಾರಿಸಿತ್ತು.
ಸಂಕ್ಷಿಪ್ತ ಸ್ಕೋರ್:


IPL 2018 ಸನ್’ರೈಸರ್ಸ್’ಗೆ ಶಾಕ್ ಕೊಟ್ಟು ಫೈನಲ್ ಪ್ರವೇಶಿಸಿದ ಸಿಎಸ್’ಕೆ
Highlights
ಐಪಿಎಲ್ ಆರಂಭಕ್ಕೂ ಮುನ್ನ ವೃದ್ಧರ ತಂಡವೆಂಬ ಟೀಕೆಯೊಂದಿಗೆ ಕಣಕ್ಕಿಳಿದಿದ್ದ ಧೋನಿ ನೇತೃತ್ವದ ಸಿಎಸ್’ಕೆ ತನ್ನ ಆಟದ ಮೂಲಕವೇ ಟೀಕಾಕಾರರ ಬಾಯಿ ಮುಚ್ಚಿಸಿದೆ. ದಕ್ಷಿಣ ಆಫ್ರಿಕಾದ ಫಾಪ್ ಡುಪ್ಲಸಿಸ್(67*) ಏಕಾಂಗಿ ಹೋರಾಟದ ನೆರವಿನಿಂದ ರೋಚಕ ಜಯ ದಾಖಲಿಸಿದೆ.
ಮುಂಬೈ[ಮೇ.22]: ಕೊನೆ ಓವರ್’ವರೆಗೂ ರೋಚಕತೆಯನ್ನು ಹಿಡಿದಿಟ್ಟುಕೊಂಡಿದ್ದ ಐಪಿಎಲ್ ಮೊದಲ ಕ್ವಾಲಿಫೈಯರ್ ಪಂದ್ಯದಲ್ಲಿ ಸನ್’ರೈಸರ್ಸ್ ಹೈದರಾಬಾದ್ ತಂಡವನ್ನು 2 ವಿಕೆಟ್’ಗಳಿಂದ ಮಣಿಸಿ ಚೆನ್ನೈ ಸೂಪರ್’ಕಿಂಗ್ಸ್ ಫೈನಲ್ ಪ್ರವೇಶಿಸಿದೆ. ಈ ಮೂಲಕ 11ನೇ ಆವೃತ್ತಿಯ ಐಪಿಎಲ್’ನಲ್ಲಿ ಪ್ರಶಸ್ತಿ ಸುತ್ತ ಪ್ರವೇಶಿಸಿದ ಮೊದಲ ತಂಡ ಎನ್ನುವ ಹಿರಿಮೆಯನ್ನು ಸಿಎಸ್’ಕೆ ತನ್ನದಾಗಿಸಿಕೊಂಡಿತು. ಇದರ ಜತೆಗೆ ಈ ಆವೃತ್ತಿಯಲ್ಲಿ ಸಿಎಸ್’ಕೆ ವಿರುದ್ಧ ಹ್ಯಾಟ್ರಿಕ್ ಸೋಲು ಕಂಡಿತು.
ಐಪಿಎಲ್ ಆರಂಭಕ್ಕೂ ಮುನ್ನ ವೃದ್ಧರ ತಂಡವೆಂಬ ಟೀಕೆಯೊಂದಿಗೆ ಕಣಕ್ಕಿಳಿದಿದ್ದ ಧೋನಿ ನೇತೃತ್ವದ ಸಿಎಸ್’ಕೆ ತನ್ನ ಆಟದ ಮೂಲಕವೇ ಟೀಕಾಕಾರರ ಬಾಯಿ ಮುಚ್ಚಿಸಿದೆ. ದಕ್ಷಿಣ ಆಫ್ರಿಕಾದ ಫಾಪ್ ಡುಪ್ಲಸಿಸ್(67*) ಏಕಾಂಗಿ ಹೋರಾಟದ ನೆರವಿನಿಂದ ರೋಚಕ ಜಯ ದಾಖಲಿಸಿದೆ.
ಸನ್’ರೈಸರ್ಸ್ ನೀಡಿದ್ದ ಸಾಧಾರಣ ಗುರಿ ಬೆನ್ನತ್ತಿದ ಚೆನ್ನೈ ಕೂಡಾ ಆರಂಭದಲ್ಲೇ ಆಘಾತ ಅನುಭವಿಸಿತು. ಟಿ20 ದಿಗ್ಗಜರಾದ ಶೇನ್ ವಾಟ್ಸನ್[0], ಅಂಬಟಿ ರಾಯುಡು[0], ಧೋನಿ[9] ಬ್ರಾವೋ[7], ಜಡೇಜಾ ಒಬ್ಬರ ಹಿಂದೆ ಮತ್ತೊಬ್ಬರು ಪೆವಿಲಿಯನ್ ಪರೇಡ್ ನಡೆಸಿದರು. ಒಂದು ಕಡೆ ನಿರಂತರ ವಿಕೆಟ್ ಬೀಳುತ್ತಿದ್ದರೂ ಮತ್ತೊಂದೆಡೆ ಜವಾಬ್ದಾರಿಯುತ ಬ್ಯಾಟಿಂಗ್ ನಡೆಸಿದ ಫಾಪ್ ಡುಪ್ಲಸಿಸ್ ಏಕಾಂಗಿಯಾಗಿ ತಂಡವನ್ನು ಜಯದ ದಡ ಸೇರಿಸಿದರು. ಡುಪ್ಲಸಿಸ್ 42 ಎಸೆತಗಳಲ್ಲಿ 5 ಬೌಂಡರಿ ಹಾಗೂ 4 ಸಿಕ್ಸರ್’ಗಳ ನೆರವಿನಿಂದ ಅಜೇಯ 67 ರನ್ ಸಿಡಿಸಿದರು. ಕೊನೆಯಲ್ಲಿ ಶಾರ್ದೂಲ್ ಠಾಕೂರ್ 5 ಎಸೆತಗಳಲ್ಲಿ 15 ರನ್ ಚಚ್ಚಿ ಸಿಎಸ್’ಕೆ ಗೆಲುವನ್ನು ಸುಲಭಗೊಳಿಸಿದರು.
ಸನ್’ರೈಸರ್ಸ್ ಪರ ರಶೀದ್ ಖಾನ್, ಸಿದ್ದಾರ್ಥ್ ಕೌಲ್, ಸಂದೀಪ್ ಶರ್ಮಾ ತಲಾ 2 ವಿಕೆಟ್ ಪಡೆದರೆ, ಭುವನೇಶ್ವರ್ ಕುಮಾರ್ 1 ವಿಕೆಟ್ ಪಡೆದರು.
ಇದಕ್ಕೂ ಮೊದಲು ಸನ್’ರೈಸರ್ಸ್ ಹೈದರಾಬಾದ್ ಕಾರ್ಲೋಸ್ ಬ್ರಾಥ್’ವೈಟ್ ಅವರ ಅಮೋಘ 43 ರನ್’ಗಳ ನೆರವಿನಿಂದ 139 ರನ್ ಕಲೆಹಾಕಿತ್ತು.
ಸನ್’ರೈಸರ್ಸ್’ಗೆ ಫೈನಲ್ ಪ್ರವೇಶಿಸಲು ಇನ್ನೊಂದು ಅವಕಾಶವಿದ್ದು, ಎಲಿಮಿನೇಟರ್ ಹಂತದಲ್ಲಿ ಗೆದ್ದ ತಂಡದೊಂದಿಗೆ ಇನ್ನೊಮ್ಮೆ ಕೇನ್ ವಿಲಿಯಮ್ಸನ್ ಪಡೆ ಸೆಣಸಲಿದೆ.
ಸಂಕ್ಷಿಪ್ತ ಸ್ಕೋರ್:
ಬ್ರಾಥ್’ವೈಟ್: 43*
ಬ್ರಾವೋ: 25/2
ಫಾಪ್ ಡುಪ್ಲಸಿಸ್: 67*
ರಶೀದ್ ಖಾನ್: 11/2
Last Updated 22, May 2018, 11:04 PM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಚೆಸ್ ಮಾಸ್ಟರ್ಸ್ ಫೈನಲ್: ಆನಂದ್ ಪಂದ್ಯ ಡ್ರಾ
ಐದನೇ ಚೆಸ್ ಮಾಸ್ಟರ್ಸ್ ಫೈನಲ್ ಪಂದ್ಯದಲ್ಲಿ ಸ್ಪೇನ್‌ನ ಫ್ರಾನ್ಸಿಸ್ಕೊ ವಲ್ಲೆಜೊ  ಪೋನ್ಸ್ ವಿರುದ್ಧ ಆಡುತ್ತಿರುವ ವಿಶ್ವಚಾಂಪಿಯನ್ ವಿಶ್ವನಾಥನ್ ಆನಂದ್ ಸಂದಿಗ್ಧ  ಪರಿಸ್ಥಿತಿಗೆ ಈಡಾಗಿ ಡ್ರಾಗೆ ತೃಪ್ತಿಗೊಂಡಿದ್ದಾರೆ.
| Updated:
Sep 26, 2012, 04:02AM IST
ಸವೊ ಪೌಲೊ (ಬ್ರೆಜಿಲ್): ಐದನೇ ಚೆಸ್ ಮಾಸ್ಟರ್ಸ್ ಫೈನಲ್ ಪಂದ್ಯದಲ್ಲಿ ಸ್ಪೇನ್‌ನ ಫ್ರಾನ್ಸಿಸ್ಕೊ ವಲ್ಲೆಜೊ ಪೋನ್ಸ್ ವಿರುದ್ಧ ಆಡುತ್ತಿರುವ ವಿಶ್ವಚಾಂಪಿಯನ್ ವಿಶ್ವನಾಥನ್ ಆನಂದ್ ಸಂದಿಗ್ಧ ಪರಿಸ್ಥಿತಿಗೆ ಈಡಾಗಿ ಡ್ರಾಗೆ ತೃಪ್ತಿಗೊಂಡಿದ್ದಾರೆ.
ಟೂರ್ನಿಯಲ್ಲಿ ಅತ್ಯಂತ ಕೆಳ ಹಂತದ ರ‌್ಯಾಂಕ್ ಹೊಂದಿರುವ ಆಟಗಾರನ ವಿರುದ್ಧ ಆನಂದ್ ಕಂಡಿರುವ ಆರಂಭ ತೃಪ್ತಿದಾಯಕವಾಗಿರಲಿಲ್ಲ. ವಲ್ಲೆಜೊ ವಿರುದ್ಧದ ಎರಡನೇ ಹೋರಾಟದಲ್ಲಿ ಆನಂದ್ ಉತ್ತಮ ರೀತಿಯಲ್ಲಿ ಅಂಕ ಗಳಿಸುವ ಆತ್ಮವಿಶ್ವಾಸ ಹೊಂದಿದ್ದಾರೆ.
ಆರು ಮಂದಿ ಆಟಗಾರರಿಂದ ಕೂಡಿರುವ ರೌಂಡ್ ರಾಬಿನ್ ಚಾಂಪಿಯನ್‌ಷಿಪ್‌ನಲ್ಲಿ ಅಮೆರಿಕದ ಲೆವೊನ್ ಅರೊನಿಯಾನ್ ರಷ್ಯಾದ ಸರ್ಗೆ ಕಾರ್ಜಿಕಿನ್‌ಗೆ ಅಚ್ಚರಿಯ ಆಘಾತ ನೀಡಿದರು. ದಿನದ ಇನ್ನೊಂದು ಹೋರಾಟದಲ್ಲಿ ಇಟಲಿಯ ಫ್ಯಾಬಿಯಾನೊ ಕರುವಾನಾ ವಿಶ್ವದ ನಂಬರ್ ಒನ್ ಆಟಗಾರ ನಾರ್ವೆಯ ಮ್ಯಾಗ್ನಸ್ ಕಾರ್ಲಸನ್‌ಗೆ ಸೋಲನುಭವಿಸಿದರು.
ವಿಶ್ವನಾಥನ್ ಆನಂದ್ ಡ್ರಾ ಸಾಧಿಸಿದರೂ ಸದ್ಯ ಮೂರನೇ ಸ್ಥಾನದಲ್ಲಿದ್ದಾರೆ.


ತುಂಡುಡುಗೆಯಲ್ಲಿ ಬಂದಿದ್ದ ನಟಿಗೆ ವೇದಿಕೆಯಲ್ಲೇ ಫಜೀತಿ
  06-06-2017 2:14PM IST    /     No Comments    /     Posted In: Latest News , Entertainment
ಇತ್ತೀಚೆಗಷ್ಟೆ ನಟಿ ಕತ್ರೀನಾ ಕೈಫ್ ಐಫಾ ಪ್ರೆಸ್ ಕಾನ್ಫರೆನ್ಸ್ ಗೆ ಬಂದಿದ್ಲು. ಸಲ್ಮಾನ್ ಖಾನ್ ಹಾಗೂ ಆಲಿಯಾ ಭಟ್, ವೇದಿಕೆಯಲ್ಲಿ ಕ್ಯಾಟ್ ಗೆ ಸಾಥ್ ಕೊಟ್ಟಿದ್ದಾರೆ. ಈ ಕಾರ್ಯಕ್ರಮದಲ್ಲಿ ಕತ್ರೀನಾಗೆ ಮುಜುಗರ ತರುವಂತಹ ಘಟನೆಯೊಂದು ನಡೆದಿದೆ. ಕತ್ರೀನಾ ಕೇಸರಿ ಬಣ್ಣದ ಚಿಕ್ಕ ಟಾಪ್ ಧರಿಸಿ ಬಂದಿದ್ರು.
ವೇದಿಕೆಯಲ್ಲಿ ಸ್ಟೈಲಾಗಿ ನಟೀಮಣಿ ಕುಳಿತಾಗ ಆಕೆ ಧರಿಸಿದ್ದ ಒಳಉಡುಪು ಕ್ಯಾಮರಾ ಕಣ್ಣಿಗೆ ಬಿದ್ದಿದೆ. ವೇದಿಕೆ ಮೇಲೆ ನಡೆದುಕೊಂಡು ಹೋಗುತ್ತಿದ್ದಾಗ್ಲೂ ಅಲ್ಲಿ ನೆರೆದಿದ್ದವರಿಗೆಲ್ಲ ಒಳ ಉಡುಪಿನ ದರ್ಶನವಾಗಿದೆ. ಕೊನೆಗೆ ಕತ್ರೀನಾಗೂ ಈ ಮುಜುಗರದ ಸನ್ನಿವೇಶದ ಬಗ್ಗೆ ಅರಿವಾಗಿದೆ.
ಪತ್ರಕರ್ತರ ಬಳಿ ಆ ಫೋಟೋಗಳನ್ನೆಲ್ಲ ಡಿಲೀಟ್ ಮಾಡುವಂತೆ ನಟಿ ಮನವಿ ಮಾಡಿಕೊಂಡಿದ್ದಾಳೆ. ಕತ್ರೀನಾಳ ವಾರ್ಡ್ ರೋಬ್ ಮಾಲ್ ಫಂಕ್ಷನ್ ಆಗಿರೋದು ಇದೇ ಮೊದಲೇನಲ್ಲ.
‘ಧೂಮ್ 3’ ಪ್ರಮೋಷನ್ ನಲ್ಲೂ ಇದೇ ರೀತಿ ಆಗಿತ್ತು. 2009ರಲ್ಲಿ ‘ಅಜಬ್ ಪ್ರೇಮ್ ಕಿ ಗಜಬ್ ಕಹಾನಿ’ ಪ್ರಮೋಷನ್ ನಲ್ಲೂ ಚಿಕ್ಕ ಸ್ಕರ್ಟ್ ಧರಿಸಿ ಬಂದಿದ್ದ ಕ್ಯಾಟ್, ಒಳ ಉಡುಪು ಪ್ರದರ್ಶಿಸಿದ್ರು.

ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


Bengaluru, First Published 16, Jul 2019, 9:29 PM IST
Highlights
2019ರ ಸೆಮಿಫೈನಲ್‍ನಿಂದ ನಿರ್ಗಮಿಸಿದ ಟೀಂ ಇಂಡಿಯಾ 7  ಕೋಟಿ ರೂಪಾಯಿ ಬಹುಮಾನ ಮೊತ್ತ ಪಡೆದಿದೆ. 2011ರಲ್ಲಿ ಪ್ರಶಸ್ತಿ ಗೆದ್ದ ಟೀಂ ಇಂಡಿಯಾದ ಪ್ರತಿಯೊಬ್ಬ ಕ್ರಿಕೆಟಿಗ ತಲಾ 2 ಕೋಟಿ ರೂಪಾಯಿ ಬಹುಮಾನ ಪಡೆದಿದ್ದಾರೆ. ಆದರೆ 1983ರ ವಿಶ್ವಕಪ್ ಗೆದ್ದ ಕಪಿಲ್ ಸೈನ್ಯ ಪಡೆದ ಸಂಭಾವನೆ ಮೊತ್ತ ಎಷ್ಟು? ಇಲ್ಲಿದೆ ವಿವರ.
ಮುಂಬೈ(ಜು.16): ವಿಶ್ವದ ಅತ್ಯಂತ ಶ್ರೀಮಂತ ಕ್ರಿಕೆಟ್ ಮಂಡಳಿ ಅನ್ನೋ ಹಿರಿಗೆ ಬಿಸಿಸಿಐಗಿದೆ. ಟೀಂ ಇಂಡಿಯಾ ಕ್ರಿಕೆಟಿಗರೂ ಕೂಡ ಶ್ರೀಮಂತ ಕ್ರೀಡಾಪಟುಗಳ ಲಿಸ್ಟ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ಸದ್ಯ ಟೆಸ್ಟ್ ಪಂದ್ಯ ಸಂಭಾವನೆ 15 ಲಕ್ಷ ರೂಪಾಯಿ, ಏಕದಿನ 7 ಲಕ್ಷ ಹಾಗೂ ಟಿ20 ಪಂದ್ಯದ ಸಂಭಾವನೆ 5 ಲಕ್ಷ ರೂಪಾಯಿ. ಇದರ ಜೊತೆಗೆ ದಿನ ಭತ್ಯೆ ಹಾಗೂ ಇತರ ಖರ್ಚು ಲಕ್ಷ ದಾಟುತ್ತೆ. ಆದರೆ 1983ರ ವಿಶ್ವಕಪ್ ಗೆದ್ದ ಕಪಿಲ್ ದೇವ್ ನೇತೃತ್ವದ ಟೀಂ ಇಂಡಿಯಾ ಸಂಭಾವನೆ ಎಷ್ಟಿತ್ತು ಅನ್ನೋ ಕುತೂಹಲಕ್ಕೆ ಉತ್ತರ ಸಿಕ್ಕಿದೆ.
ಇದನ್ನೂ ಓದಿ:  ಕೋಚ್ ರವಿ ಶಾಸ್ತ್ರಿ ಹಾಗೂ ದ್ರಾವಿಡ್ ಸ್ಯಾಲರಿ !
1983ರ ವಿಶ್ವಕಪ್ ಗೆದ್ದ ಬಳಿಕ ಟೀಂ ಇಂಡಿಯಾ ಕ್ರಿಕೆಟಿಗರಿಗೆ ಪ್ರತಿ ಪಂದ್ಯದ ಸಂಭಾವನೆ 1,500 ರೂಪಾಯಿ ನೀಡಲಾಗಿದೆ . ದಿನ  ಭತ್ಯೆ 200 ರೂಪಾಯಿ.  ಒಟ್ಟು ಒಬ್ಬ ಆಟಗಾರನಿಗೆ ಪಂದ್ಯದ ದಿನ 1700 ರೂಪಾಯಿ ಕೈಸೇರುತ್ತಿತ್ತು. ಪ್ರವಾಸದಲ್ಲಿ ಪಂದ್ಯ ಇಲ್ಲದಿದ್ದಾಗ 200 ರೂಪಾಯಿ ಕೈಸೇರುತ್ತಿತ್ತು.
ಇದನ್ನೂ ಓದಿ:  ಐಪಿಎಲ್ ಟೂರ್ನಿಯಿಂದ 100 ಕೋಟಿ ಸಂಪಾದಿಸಿದ ಕ್ರಿಕೆಟಿಗರು ಯಾರು?
2011ರ ವಿಶ್ವಕಪ್ ಗೆದ್ದ ಬಳಿಕ ತಂಡದ  ಪ್ರತಿಯೊಬ್ಬ ಆಟಗಾರನಿಗೆ ಬಿಸಿಸಿಐ 2 ಕೋಟಿ ರೂಪಾಯಿ ನೀಡಿದೆ. ಇಷ್ಟೇ ಅಲ್ಲ ಆಯಾ ರಾಜ್ಯ ಸರ್ಕಾರ ಹಾಗೂ ಇತರ ಸಂಘ ಸಂಸ್ಥೆಗಳು ಹಲವು ಬಹುಮಾನ ನೀಡಿದೆ. 2019ರ ಸೆಮಿಫೈನಲ್ ಪಂದ್ಯದಿಂದ ಹೊರಬಿದ್ದ ಟೀಂ ಇಂಡಿಯಾ 7 ಕೋಟಿ ರೂಪಾಯಿ ಬಹುಮಾನ ಮೊತ್ತ ಪಡೆದಿದೆ. ಸದ್ಯ  ವಿರಾಟ್ ಕೊಹ್ಲಿ, ರೋಹಿತ್ ಶರ್ಮಾ ಸೇರಿದಂತೆ ಎ ಗ್ರೇಡ್ ಕ್ರಿಕೆಟಿಗರು ಕೋಟಿಗೂ ಅಧಿಕ ಮೊತ್ತ ವಾರ್ಷಿಕ ಸಂಭಾವನೆ ಪಡೆಯುತ್ತಿದ್ದಾರೆ.
Last Updated 16, Jul 2019, 9:29 PM IST


ಮಲಗಿದ ಕೂಡಲೇ ನಿದ್ದೆ ಬರಬೇಕೇ? ಹಾಗಾದರೆ ಈ ಟಿಪ್ಸ್ ಅನುಸರಿಸಿ
Wellness
|
Published: Sunday, January 14, 2018, 18:00 [IST]
ನೀವು ನಿದ್ರಾಹೀನತೆಯಿ೦ದ ಬಳಲುತ್ತಿರುವಿರಾ ಅಥವಾ ನಿದ್ರೆಗೆ ಜಾರಲು ನಿಮಗೆ ಕಷ್ಟವಾಗುತ್ತಿದೆಯೇ ? ಪ್ರತೀ ರಾತ್ರಿ ನೀವು ಸಾಕಷ್ಟು ಪ್ರಮಾಣದಲ್ಲಿ ನಿದ್ರಿಸುತ್ತಿಲ್ಲವೆ೦ಬ ಸತ್ಯದಲ್ಲಿಯೇ ಈ ಪ್ರಶ್ನೆಗೆ ಉತ್ತರವು ಅಡಗಿದೆ. ಪ್ರತಿದಿನವೂ ಕನಿಷ್ಟಪಕ್ಷ ಏಳರಿ೦ದ ಎ೦ಟು ತಾಸುಗಳವರೆಗಾದರೂ ನಿದ್ರಿಸಬೇಕೆನ್ನುವುದು ವೈದ್ಯರ ಸಲಹೆಯಾಗಿರುತ್ತದೆ.
ಒ೦ದು ಪರಿಪೂರ್ಣವಾದ ಹಾಗೂ ಉತ್ತಮ ಗುಣಮಟ್ಟದ ನಿದ್ರೆಯು ನಿಮ್ಮ ದೈನ೦ದಿನ ಜೀವನದ ಮಾನಸಿಕ ಹಾಗೂ ದೈಹಿಕ ಸ್ವಾಸ್ಥ್ಯ ಮತ್ತು ಗುಣಮಟ್ಟದ ಮೇಲೆ ಪ್ರಭಾವ ಬೀರುತ್ತದೆ. ಸರಿಯಾದ ನಿದ್ರೆಯು ಚೈತನ್ಯೋತ್ಸಾಹಗಳನ್ನೂ ಹಾಗೂ ಉತ್ಪಾದಕತೆಯನ್ನೂ ಹೆಚ್ಚಿಸುತ್ತದೆ, ಹೃದಯದ ಸ್ವಾಸ್ಥ್ಯವನ್ನೂ ಮತ್ತು ರೋಗನಿರೋಧಕ ಶಕ್ತಿಯನ್ನೂ ಸುಧಾರಿಸುತ್ತದೆ, ಉಲ್ಲಾಸಭರಿತ ಮನಸ್ಥಿತಿಯನ್ನು ದಯಪಾಲಿಸುತ್ತದೆ, ಹಾಗೂ ಆಯುಷ್ಯವನ್ನೂ ಹೆಚ್ಚಿಸುತ್ತದೆ.
ಅನಾರೋಗ್ಯಕರ ಜೀವನಶೈಲಿಯ ಆಯ್ಕೆಗಳು ಮತ್ತು ಅಸಮ೦ಜಸವಾದ ಹಗಲಿನ ಹವ್ಯಾಸಗಳು ರಾತ್ರಿಯ ವೇಳೆ ಹಾಸಿಗೆಯಲ್ಲಿ ನೀವು ನಿದ್ದೆಯಿಲ್ಲದೇ ಹೊರಳಾಡುವ೦ತೆ ಮಾಡುತ್ತವೆ ಹಾಗೂ ತನ್ಮೂಲಕ ನಿಮ್ಮ ಮನಸ್ಥಿತಿ, ಮೆದುಳು, ಹಾಗೂ ಹೃದಯದ ಸ್ವಾಸ್ಥ್ಯಗಳ ಮೇಲೆ ವ್ಯತಿರಿಕ್ತ ಪರಿಣಾಮಗಳನ್ನು೦ಟು ಮಾಡುತ್ತವೆ. ನಿದ್ರಾಹೀನತೆಯು ಸೃಜನಶೀಲತೆಯನ್ನು ಕುಗ್ಗಿಸುತ್ತದೆ, ರೋಗನಿರೋಧಕ ಶಕ್ತಿಯನ್ನು ದುರ್ಬಲಗೊಳಿಸುತ್ತದೆ, ಹಾಗೂ ಜೊತೆಗೆ ನೀವು ವಿಪರೀತ ತೂಕವನ್ನು ಗಳಿಸಿಕೊಳ್ಳುವ೦ತೆಯೂ ಮಾಡಿಬಿಡುತ್ತದೆ.
ನಿದ್ರೆಯ ಕೊರತೆಯು ಒತ್ತಡಕ್ಕೆ, ಖಿನ್ನತೆಗೆ, ಹಾಗೂ ಜೊತೆಗೆ ಸ್ಮರಣಶಕ್ತಿಯ ನಷ್ಟಕ್ಕೂ ದಾರಿಮಾಡಿಕೊಡುತ್ತದೆ. ಆಹಾರ ಸೇವನೆಯಷ್ಟೇ ನಿದ್ರೆಯೂ ಕೂಡಾ ಜೀವಿಗಳಿಗೆ ಮುಖ್ಯವಾಗಿದ್ದು, ನಿಮ್ಮ ಆರೋಗ್ಯ ಹಾಗೂ ಜೀವನದ ಪ್ರತಿಯೊ೦ದು ಆಯಾಮದ ಮೇಲೂ ನಿದ್ರೆಯು ಪ್ರಭಾವ ಬೀರುತ್ತದೆ. ರಾತ್ರಿಯ ವೇಳೆಯಲ್ಲಿ ಉತ್ತಮ ನಿದ್ರೆಯಲ್ಲಿ ತೊಡಗಿಕೊಳ್ಳುವ೦ತಾಗುವ ನಿಟ್ಟಿನಲ್ಲಿ ಹನ್ನೊ೦ದು ಮಾರ್ಗೋಪಾಯಗಳನ್ನು ಇಲ್ಲಿ ಪ್ರಸ್ತಾವಿಸಲಾಗಿದೆ.
1. ನಿದ್ರಾಕ್ರಮದಲ್ಲೊ೦ದು ಶಿಸ್ತನ್ನು ಅಳವಡಿಸಿಕೊಳ್ಳಿರಿ
ನಿದ್ರೆಯ೦ತಹ ಚಟುವಟಿಕೆಯಲ್ಲೂ ಶಿಸ್ತನ್ನು ಅಳವಡಿಸಿಕೊಳ್ಳಿರಿ. ವಾರಾ೦ತ್ಯಗಳಲ್ಲಿ ಹಾಗೂ ರಜಾದಿನಗಳಲ್ಲೂ ಪ್ರತೀ ರಾತ್ರಿ ನಿಖರವಾದ ಅದೇ ಸಮಯಕ್ಕೆ ಹಾಸಿಗೆಯತ್ತ ತೆರಳಿರಿ. ವಾರಾ೦ತ್ಯಗಳಲ್ಲಿ ಮಧ್ಯಾಹ್ನದವರೆಗೂ ಮಲಗಿರುವುದು ಒ೦ದು ಕೆಟ್ಟ ಅಭ್ಯಾಸವಾಗಿದ್ದು, ಇದು ನಿಮ್ಮ ಶರೀರದ ಜೈವಿಕ ಗಡಿಯಾರವನ್ನು ಏರುಪೇರಾಗಿಸುತ್ತದೆ ಹಾಗೂ ನಿದ್ರೆಗೆ ಸ೦ಬ೦ಧಿಸಿದ ಮತ್ತಷ್ಟು ಸಮಸ್ಯೆಗಳನ್ನು ಹುಟ್ಟುಹಾಕುತ್ತದೆ.
2. ನಿಮ್ಮ ಆಹಾರಕ್ರಮವನ್ನು ಬದಲಾಯಿಸಿಕೊಳ್ಳಿರಿ
ಪ್ರತೀ ರಾತ್ರಿಯೂ ಒಳ್ಳೆಯ ನಿದ್ದೆಗೆ ಜಾರಿಕೊಳ್ಳುವ೦ತಾಗಲು, ಕಾಫ಼ಿ, ಚಹಾ, ಹಾಗೂ ಲಘು ಪಾನೀಯಗಳ೦ತಹ ಕೆಫ಼ೀನ್ ಯುಕ್ತ ಪಾನೀಯಗಳ ಸೇವನೆಯನ್ನು ಆದಷ್ಟು ಕಡಿಮೆ ಮಾಡಿರಿ. ಹಾಸಿಗೆಯತ್ತ ಹೊರಳುವ ಮುನ್ನ, ಲಘು ಆಹಾರವನ್ನು ಸೇವಿಸಿರಿ. ಖಾರಯುಕ್ತವಾದ ಆಹಾರವನ್ನು ಸೇವಿಸಿದಲ್ಲಿ ಹಾಗೂ ಅತಿಯಾಗಿ ಆಹಾರವನ್ನು ಸೇವಿಸಿದಲ್ಲಿ ಎದೆಯುರಿ ಹಾಗೂ ಅಜೀರ್ಣದ೦ತಹ ಸಮಸ್ಯೆಗಳು ಕಾಣಿಸಿಕೊ೦ಡು ರಾತ್ರಿಯ ನೆಮ್ಮದಿಯ ನಿದ್ರೆಯನ್ನು ಹಾಳುಗೆಡವುತ್ತವೆಯಾದ್ದರಿ೦ದ ಖಾರಯುಕ್ತ ಆಹಾರ ಸೇವನೆಯಿ೦ದ ದೂರವಿರಿ ಹಾಗೂ ಆಹಾರವನ್ನು ಹಿತಮಿತ ಪ್ರಮಾಣದಲ್ಲಿ ಸೇವಿಸಿರಿ.
3. ಧೂಮಪಾನವನ್ನು ನಿಲ್ಲಿಸಿರಿ
ಅಧಿಕ ಧೂಮಪಾನವು ಕರಾರುವಕ್ಕಾದ ನಿದ್ರಾಚಕ್ರಕ್ಕೆ ಆಗಾಗ್ಗೆ ಭ೦ಗವನ್ನು೦ಟು ಮಾಡುತ್ತದೆ ಎ೦ದು ಅಧ್ಯಯನವೊ೦ದರಿ೦ದ ಕ೦ಡುಕೊಳ್ಳಲಾಗಿದೆ. ಧೂಮದಲ್ಲಿರುವ ನಿಕೊಟಿನ್ ನ ಅ೦ಶವು ನಿದ್ರಾಚಕ್ರಕ್ಕೆ ಭ೦ಗವನ್ನು೦ಟು ಮಾಡುತ್ತದೆ ಹಾಗೂ ಉಬ್ಬಸದ೦ತಹ ಉಸಿರಾಟ-ಸ೦ಬ೦ಧೀ ರೋಗಗಳಿಗೆ ದಾರಿಮಾಡಿಕೊಡುವುದರ ಮೂಲಕ ಆರಾಮವಾಗಿ ನಿದ್ರೆಯನ್ನು ಕೈಗೊಳ್ಳಲು ಅಡ್ಡಿಯನ್ನು೦ಟು ಮಾಡುತ್ತದೆ.
4. ಕತ್ತಲ ಕೋಣೆ
ನೀವು ನಿದ್ರೆಗೆ ಜಾರಿಕೊಳ್ಳುವುದಕ್ಕೆ ಮೊದಲು, ನಿಮ್ಮ ಮಲಗುವ ಕೋಣೆಯ ಎಲ್ಲಾ ದೀಪಗಳನ್ನೂ ಆರಿಸುವುದು ಬಹು ಮುಖ್ಯವಾದ ಸ೦ಗತಿಯಾಗಿರುತ್ತದೆ. ನಿಮ್ಮ ಮಲಗುವ ಕೋಣೆಯಲ್ಲಿರಬಹುದಾದ ದೀಪದ ಮ೦ದ ಬೆಳಕೂ ಸಹ ನಿಮ್ಮನ್ನು ರಾತ್ರಿಯಿಡೀ ಎಚ್ಚರದಿ೦ದಿರುವ೦ತೆ ಮಾಡಿಬಿಡಬಲ್ಲದು. ಜೊತೆಗೆ, ದೀಪದ ಬೆಳಕು ನಿಮ್ಮ ಮೆದುಳಿನಲ್ಲಿ ಸೆರೊಟೊನಿನ್ ಹಾಗೂ ಮೆಲಟೊನಿನ್ ನ೦ತಹ ರಾಸಾಯನಿಕಗಳ ಉತ್ಪಾದನೆಗೆ ಅಡಚಣೆಯನ್ನು೦ಟುಮಾಡುವುದರ ಮೂಲಕ ನಿಮ್ಮ ಸುಖ ನಿದ್ರೆಯ ಮೇಲೆ ವ್ಯತಿರಿಕ್ತ ಪರಿಣಾಮವನ್ನು೦ಟುಮಾಡುತ್ತದೆ.
5. ಬಿಸಿನೀರಿನ ಸ್ನಾನ
ಮಲಗುವುದಕ್ಕೆ ಮು೦ಚೆ ನೀವು ಬಿಸಿನೀರಿನ ಸ್ನಾನವನ್ನು ಕೈಗೊ೦ಡಲ್ಲಿ, ನಿಮ್ಮ ದೇಹದ ಉಷ್ಣತೆಯಲ್ಲಿ ಹೆಚ್ಚಳವಾಗುತ್ತದೆ ಹಾಗೂ ಬಳಿಕ ದೇಹವನ್ನು ಕ್ಷಿಪ್ರವಾಗಿ ತ೦ಪಾಗಿಸುತ್ತದೆ. ಈ ಪ್ರಕ್ರಿಯೆಯು ನಿಮಗೆ ನಿರಾಳತೆಯ ಅನುಭವವನ್ನು ನೀಡಿ ಚೆನ್ನಾಗಿ ನಿದ್ರಿಸಲು ನೆರವಾಗುತ್ತದೆ. ಜೊತೆಗೆ, ಎಸ್ಸೆನ್ಶಿಯಲ್ ಆಯಿಲ್ ನ ಕೆಲವು ಹನಿಗಳನ್ನು ನಿಮ್ಮ ಸ್ನಾನದ ನೀರಿಗೆ ಬೆರೆಸಿದಲ್ಲಿ, ನಿಮ್ಮ ನಿದ್ರೆಯ ಗುಣಮಟ್ಟವನ್ನು ಸುಧಾರಿಸುವ ನಿಟ್ಟಿನಲ್ಲಿ ಇದು ಚಮತ್ಕಾರಿಕ ರೀತಿಯಲ್ಲಿ ಕೆಲಸ ಮಾಡುತ್ತದೆ.
6. ವಿದ್ಯುನ್ಮಾನ ಪರಿಕರಗಳನ್ನು ಸ್ವಿಚ್ ಆಫ಼್ ಮಾಡಿರಿ
ನಿದ್ರೆಗೆ ಜಾರಿಕೊಳ್ಳುವುದಕ್ಕೆ ಮುನ್ನ, ಚೆನ್ನಾಗಿ ನಿದ್ರಿಸುವುದಕ್ಕಾಗಿ ನಿಮ್ಮ ಮೊಬೈಲ್ ಫ಼ೋನ್ ಅನ್ನೂ ಹಾಗೂ ದೂರದರ್ಶನವನ್ನೂ ಸ್ವಿಚ್ ಆಫ಼್ ಮಾಡಿರಿ. ಕಾರಣವು ತೀರಾ ಸರಳ. ಈ ಸಾಧನಗಳಿ೦ದ ಹೊರಹೊಮ್ಮುವ ಬೆಳಕು ನಿಮ್ಮ ಕಣ್ಣಿನ ಅಕ್ಷಿಪಟಲದ ಮೇಲೆ ಬಿದ್ದಾಗ, ಇದಿನ್ನೂ ಹಗಲುಹೊತ್ತೆ೦ದೇ ನಿಮ್ಮ ಕಣ್ಣು ಭಾವಿಸಿ ನಿಮ್ಮನ್ನು ಎಚ್ಚರವಾಗಿಯೇ ಇರಿಸುತ್ತದೆ ಹಾಗೂ ತನ್ಮೂಲಕ ನಿಮ್ಮ ನೆಮ್ಮದಿಯ ನಿದ್ರೆಯನ್ನು ಹಾಳುಗೆಡವುತ್ತದೆ.
7. ಗಟ್ಟಿಯಾದ ಅಲರಾಮ್ ಗಡಿಯಾರಗಳ ಬಳಕೆ ಬೇಡ
ಮು೦ಚೆ ಬೇಗನೇ ನಿಮ್ಮನ್ನು ಎಬ್ಬಿಸುವುದು ಅಲರಾಮ್ ಗಡಿಯಾರವೆ೦ದಾದಲ್ಲಿ, ಅಲರಾಮ್ ನ ಧ್ವನಿಯನ್ನು ತಗ್ಗಿಸಿಟ್ಟುಕೊಳ್ಳುವುದು ಒಳ್ಳೆಯದು. ಗಟ್ಟಿಯಾದ, ಕರ್ಕಶ ಧ್ವನಿಯ ಅಲರಾಮ್, ನಿಮ್ಮನ್ನು ಸುಖನಿದ್ರೆಯಿ೦ದ ದಿಢೀರನೆ ಎಬ್ಬಿಸುವುದರಿ೦ದ ನಿಮ್ಮ ಪ್ರಶಾ೦ತ ಮನಸ್ಥಿತಿಯನ್ನು ಕಲಕಿದ೦ತಾಗುತ್ತದೆ ಹಾಗೂ ತನ್ಮೂಲಕ ದಿನವಿಡೀ ನೀವು ಗೊ೦ದಲದಲ್ಲಿರುವ೦ತೆ ಹಾಗೂ ಕಿರಿಕಿರಿಗೊಳಗಾದವರ೦ತೆ ಮಾಡಿಬಿಡುತ್ತದೆ.
8. ಬಿಸಿಯಾದ ಹಾಲನ್ನು ಕುಡಿಯಿರಿ
ಸಹಜವಾಗಿಯೇ ಉತ್ತಮ ನಿದ್ರೆಯನ್ನು ಕ೦ಡುಕೊಳ್ಳುವ ಅತ್ಯುತ್ತಮ ಮಾರ್ಗೋಪಾಯಗಳ ಪೈಕಿ ಒ೦ದು ಯಾವುದೆ೦ದರೆ ಅದು ಮಲಗುವುದಕ್ಕೆ ಮೊದಲು ಬಿಸಿಬಿಸಿಯಾದ ಹಾಲಿನ ಸೇವನೆಯಾಗಿದೆ. ನಿದ್ರೆಯನ್ನು ಪ್ರೇರೇಪಿಸುವ೦ತಹ ಕಿಣ್ವಗಳು ಹಾಲಿನಲ್ಲಿವೆ. ನಿದ್ರೆಯನ್ನು ವೃದ್ಧಿಸುವ ಹಾಗೂ ಮೆದುಳನ್ನು ನಿರಾಳವಾಗಿಸುವ, ಟ್ರಿಟ್ಪ್ಟೋಫ಼ಾನ್ ಎ೦ಬ ಹೆಸರಿನ ಅತ್ಯಾವಶ್ಯಕ ಅಮಿನೋ ಆಮ್ಲವು ಹಾಲಿನಲ್ಲಿದೆ.
9. ಬೇಗನೇ ಹಾಸಿಗೆಯತ್ತ ತೆರಳಿರಿ
ರಾತ್ರಿಯಿಡೀ ಸರಿಯಾದ ವಿಶ್ರಾ೦ತಿಯನ್ನು ಪಡೆದುಕೊಳ್ಳುವುದಕ್ಕಾಗಿ, ಬೇಗನೇ, ಅರ್ಥಾತ್ ರಾತ್ರಿ ಹತ್ತು ಘ೦ಟೆಯ ವೇಳೆಗೆಲ್ಲಾ ಹಾಸಿಗೆಯತ್ತ ತೆರಳುವ೦ತೆ ವೈದ್ಯರು ಶಿಫ಼ಾರಸು ಮಾಡುತ್ತಾರೆ. ಇದಕ್ಕೆ ಕಾರಣವೇನೆ೦ದರೆ, ನಮ್ಮ ಶರೀರವು ರಾತ್ರಿ ಹನ್ನೊ೦ದು ಘ೦ಟೆಯಿ೦ದ ರಾತ್ರಿ ಒ೦ದು ಘ೦ಟೆಯ ನಡುವಿನ ಅವಧಿಯಲ್ಲಿ ದುರಸ್ತಿಕಾರ್ಯವನ್ನು ಕೈಗೊಳ್ಳಲಾರ೦ಭಿಸುತ್ತದೆ. ಇದೇ ಅವಧಿಯಲ್ಲಿ, ಪ್ಲೀಹವು (ಗಾಲ್ ಬ್ಲಾಡರ್) ದೇಹದಿ೦ದ ವಿಷಪದಾರ್ಥಗಳನ್ನು ಹೊರದಬ್ಬುತ್ತದೆ. ಹೀಗಾಗಿ, ಒ೦ದು ವೇಳೆ ನೀವು ಈ ಅವಧಿಯಲ್ಲೇನಾದರೂ ಎಚ್ಚರವಾಗಿಯೇ ಇದ್ದರೆ, ಹೊರಹೋಗಬೇಕಾಗಿರುವ ಅ೦ತಹ ವಿಷಪದಾರ್ಥಗಳು ಮರಳಿ ಯಕೃತ್ತನ್ನು ಸೇರಿಕೊಳ್ಳುತ್ತವೆ.
10. ಸಾಕುಪ್ರಾಣಿಗಳನ್ನು ನಿಮ್ಮ ಹಾಸಿಗೆಯಿ೦ದ ದೂರವಿಡಿ
ಸಾಕುಪ್ರಾಣಿಗಳೊ೦ದಿಗೆ ಮಲಗಿಕೊಳ್ಳುವುದು ನಿಮಗಿಷ್ಟವೆ೦ದಾದಲ್ಲಿ, ಒ೦ದು ಒಳ್ಳೆಯ ನಿದ್ದೆಯನ್ನು ಪಡೆದುಕೊಳ್ಳುವ ನಿಟ್ಟಿನಲ್ಲಿ, ಇದು ಸರಿಯಾದ ವಿಧಾನವೆ೦ದೆನಿಸಿಕೊಳ್ಳುವುದಿಲ್ಲ. ಬೆಕ್ಕುಗಳು ಮತ್ತು ನಾಯಿಗಳು ತಡರಾತ್ರಿಯವರೆಗೂ ಅಥವಾ ಮು೦ಜಾನೆಯ ಅವಧಿಯಲ್ಲಿಯೂ ಕ್ರಿಯಾಶೀಲವಾಗಿರಬಲ್ಲವು. ನಾಯಿಗಳು ಸೀನುತ್ತಾ ಇಲ್ಲವೇ ಗೊರಕೆ ಹೊಡೆಯುತ್ತಾ ಇರುವುದರ ಮೂಲಕ ನಿಮ್ಮನ್ನು ಎಚ್ಚರವಾಗಿರಿಸಿ, ನಿಮ್ಮ ಸುಖನಿದ್ದೆಗೆ ಭ೦ಗವನ್ನು೦ಟು ಮಾಡುವ ಸಾಧ್ಯತೆ ಇರುತ್ತದೆ.
11. ಒ೦ದು ಜೊತೆ ಸಾಕ್ಸ್ ಗಳನ್ನು ಧರಿಸಿಕೊಳ್ಳಿರಿ
ಪಾದಗಳಲ್ಲಿನ ತ೦ಪಾದ ಅನುಭವವು ನಿಮ್ಮನ್ನು ರಾತ್ರಿಯಿಡೀ ಎಚ್ಚರವಾಗಿಯೇ ಇರಿಸುವ ಸಾಧ್ಯತೆಯು ಇರುವುದರಿ೦ದ, ಹಾಸಿಗೆಗೆ ತೆರಳುವ ಮುನ್ನ, ಸಾಕ್ಸ್ ಗಳನ್ನು ಧರಿಸಿಕೊಳ್ಳುವುದು ಒಳ್ಳೆಯದು. ಮಲಗಿಕೊ೦ಡಿರುವಾಗ, ನಿಮ್ಮ ಪಾದಗಳು ಆಗಾಗ್ಗೆ ಶೀತಲ ಸ೦ವೇದನೆಯನ್ನು ಅನುಭವಿಸಿಯಾವು. ಏಕೆ೦ದರೆ, ಆ ವೇಳೆಯಲ್ಲಿ, ಆ ಭಾಗದಲ್ಲಿ ರಕ್ತದ ಪರಿಚಲನೆಯು ಕಡಿಮೆ ಪ್ರಮಾಣದಲ್ಲಿರುತ್ತದೆ. ಹೀಗಾಗಿ, ರಾತ್ರಿಯ ವೇಳೆಯಲ್ಲಿ ಎಚ್ಚರವಾಗಿರುವುದರ ಸಾಧ್ಯತೆಯನ್ನು ತಪ್ಪಿಸುವುದಕ್ಕೋಸ್ಕರ, ಒ೦ದು ಜೊತೆ ಸಾಕ್ಸ್ ಗಳನ್ನು ಧರಿಸಿಕೊ೦ಡು ಹಾಸಿಗೆಯತ್ತ ತೆರಳಿರಿ.


ಪ್ರತಿದಿನ ಕರಬೂಜ ಹಣ್ಣು ತಿನ್ನೋದ್ರಿಂದ, ಆರೋಗ್ಯಕ್ಕೆ ದುಪ್ಪಟ್ಟು ಲಾಭ...
Wellness
|
Updated: Friday, April 13, 2018, 16:14 [IST]
ಕರ್ಬೂಜ ಹಣ್ಣಿನಲ್ಲಿ ಶೇ.95% ರಷ್ಟು ನೀರಿನಂಶವನ್ನು ಹೊಂದಿದ್ದು, ವಿಟಮಿನ್ ಮತ್ತು ಖನಿಜಾಂಶಗಳನ್ನು ಯಥೇಚ್ಛವಾಗಿ ಹೊಂದಿರುತ್ತದೆ. ಹಾಗಾಗಿ ಇದನ್ನು ಸೇವಿಸುವುದರಿಂದ ಆರೋಗ್ಯಕ್ಕೆ ಲಾಭ ಎಂದು ಬೇರೆ ಹೇಳಬೇಕಿಲ್ಲ. ನೀರಿನಂಶದ ಜೊತೆಗೆ ಕರ್ಬೂಜ ಹಣ್ಣು ತಂಪು ಮತ್ತು ಶಮನಕಾರಿ ಗುಣವನ್ನು ಹೊಂದಿದೆ. ಇದು ಎದೆ ಉರಿಯನ್ನು ಶಮನ ಮಾಡುತ್ತದೆ ಮತ್ತು ಮೂತ್ರಕೋಶಗಳಲ್ಲಿ ಇರುವ ಕಶ್ಮಲಗಳನ್ನು ಸ್ವಚ್ಛಗೊಳಿಸುತ್ತದೆ. ಈ ಹಣ್ಣಿನಲ್ಲಿ ಸಕ್ಕರೆಯಂಶ ಅಥವಾ ಕ್ಯಾಲೋರಿಗಳು ಅಧಿಕ ಪ್ರಮಾಣದಲ್ಲಿ ಇಲ್ಲ.
ಹಾಗಾಗಿ ತೂಕವನ್ನು ಕಡಿಮೆಗೊಳಿಸಿಕೊಳ್ಳಲು ಬಯಸುವವರಿಗೆ ಇದು ಆರೋಗ್ಯಕರ ತೂಕವನ್ನು ಉಳಿಸಿಕೊಳ್ಳಲು ಮತ್ತು ಹಸಿವಾದಾಗ ತಿನ್ನಲು ಅತ್ಯಂತ ಉಪಯೋಗಕಾರಿಯಾಗಿದೆ. ಕರ್ಬೂಜ ಹಣ್ಣು ವಿಟಮಿನ್ ಸಿ ಮತ್ತು ಆಂಟಿ ಆಕ್ಸಿಡೆಂಟ್‍ಗಳನ್ನು ಸಹ ಸಾಕಷ್ಟು ಪ್ರಮಾಣದಲ್ಲಿ ಹೊಂದಿರುತ್ತವೆ. ಇವು ಹೃದಯ ಸಂಬಂಧಿ ಕಾಯಿಲೆಗಳು ಮತ್ತು ಕ್ಯಾನ್ಸರ್ ಅನ್ನು ಸಹ ನಿಯಂತ್ರಿಸುತ್ತವೆ. ಕರ್ಬೂಜವನ್ನು ಸೇವಿಸುವುದರಿಂದ ಉತ್ತಮ ಆರೋಗ್ಯದ ಲಾಭಗಳ ಜೊತೆಗೆ ನಿಮ್ಮ ತ್ವಚೆಯನ್ನು ಸಹ ಕಾಪಾಡುತ್ತದೆ. ಇದರಲ್ಲಿ ವಿಟಮಿನ್ ಎ ಸಹ ಲಭ್ಯವಿದ್ದು, ಅವು ತ್ವಚೆಯ ಆರೋಗ್ಯವನ್ನು ಕಾಪಾಡುವಲ್ಲಿ ಪ್ರಮುಖ ಪಾತ್ರವನ್ನುವಹಿಸುತ್ತವೆ...
ಕಣ್ಣಿನ ದೃಷ್ಟಿಯನ್ನು ಉತ್ತಮಗೊಳಿಸುತ್ತದೆ
ಈ ಹಣ್ಣುಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ವಿಟಮಿನ್ ಎ ಮತ್ತು ಸಿ ಕಣ್ಣುಗಳಿಗೆ ಅಗತ್ಯವಾದ ಪೋಷಕಾಂಶಗಳಾಗಿದ್ದು ಕಣ್ಣಿನ ದೃಷ್ಟಿಯನ್ನು ಉತ್ತಮವಾಗಿರಿಸಲು ನೆರವಾಗುತ್ತವೆ. ವಿಶೇಷವಾಗಿ ಈ ಪೋಷಕಾಂಶಗಳು ಕಣ್ಣಿನ ಪಾಪೆಯನ್ನು ಇನ್ನಷ್ಟು ಬಲಪಡಿಸುವ ಮೂಲಕ ಸ್ಪಷ್ಟವಾದ ದೃಷ್ಟಿ ಮತ್ತು ನೋಟವನ್ನು ಉತ್ತಮಗೊಳಿಸುತ್ತವೆ.
ರಕ್ತದೊತ್ತಡವನ್ನು ನಿಯಂತ್ರಿಸುತ್ತವೆ
ಈ ಹಣ್ಣುಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ಪೊಟ್ಯಾಶಿಯಂ ರಕ್ತದೊತ್ತಡವನ್ನು ನಿಯಂತ್ರಿಸಲು ನೆರವಾಗುತ್ತದೆ ಹಾಗೂ ಅಧಿಕ ರಕ್ತದೊತ್ತಡವನ್ನು ಕಡಿಮೆಯಾಗಿಸಲು ನೆರವಾಗುತ್ತದೆ.
ತೂಕ ಇಳಿಸಲು ನೆರವಾಗುತ್ತದೆ
ಇದರಲ್ಲಿ ಅತಿ ಕಡಿಮೆ ಪರ್ಯಾಪ್ತ ಕೊಬ್ಬು ಹಾಗೂ ಅತಿ ಕಡಿಮೆ ಕ್ಯಾಲೋರಿಗಳಿರುವ ಕಾರಣ ತೂಕ ಏರದಿರಲು ನೆರವಾಗುತ್ತದೆ. ಅಲ್ಲದೇ ಇದರಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ಕರಗುವ ನಾರು ಹೊಟ್ಟೆ ತುಂಬಿರುವ ಭಾವನೆಯನ್ನು ಮೂಡಿಸಿ ಹೊಟ್ಟೆಯ ಹಸಿವಿನ ಭಾವನೆ ಬರದಂತೆ ನೋಡಿಕೊಳ್ಳುತ್ತದೆ. ತನ್ಮೂಲಕ ಸೇವಿಸಬಹುದಾಗಿದ್ದ ಆಹಾರಸೇವನೆಯಿಂದ ತಡೆದು ತೂಕ ಏರದಂತೆ ಪರೋಕ್ಷವಾಗಿ ನೆರವಾಗುತ್ತದೆ.
ಹೃದಯದ ಕಾಯಿಲೆಗಳಿಂದ ರಕ್ಷಿಸುತ್ತದೆ
ಈ ಹಣ್ಣಿನಲ್ಲಿರುವ ಪೊಟ್ಯಾಶಿಯಂ ಹೃದಯದ ಕ್ಷಮತೆ ಹೆಚ್ಚಿಸಲು ನೆರವಾಗುತ್ತದೆ. ಇದರಲ್ಲಿರುವ ಅಡಿನೋಸಿನ್ ಎಂಬ ಪೋಷಕಾಂಶಕ್ಕೆ ರಕ್ತವನ್ನು ಹೆಪ್ಪುಗಟ್ಟಿಸುವುದನ್ನು ತಡೆಯುವ ಗುಣವಿರುವ ಕಾರಣ ರಕ್ತ ತೆಳುವಾಗಿರಲು ಹಾಗೂ ರಕ್ತನಾಳಗಳಲ್ಲಿ ಸರಾಗವಾಗಿ ಸಂಚರಿಸಲು ನೆರವಾಗುವ ಮೂಲಕ ಹೃದಯದ ಮೇಲಿನ ಒತ್ತಡವನ್ನು ಕಡಿಮೆ ಮಾಡಿ ಈ ಮೂಲಕ ಬರಬಹುದಾಗಿದ್ದ ಕೆಲವಾರು ಕಾಯಿಲೆಗಳಿಂದ ರಕ್ಷಿಸುತ್ತದೆ.
ಮಧುಮೇಹವನ್ನು ನಿಯಂತ್ರಿಸುತ್ತದೆ
ಈ ಹಣ್ಣಿನ ನಿಯಮಿತ ಸೇವನೆಯಿಂದ ಮಧುಮೇಹ ಆವರಿಸುವ ಸಾಧ್ಯತೆಯನ್ನು ತಡವಾಗಿಸಬಹುದು. ಈ ಅದ್ಭುತ ಹಣ್ಣಿನಲ್ಲಿರುವ ಪೋಷಕಾಂಶಗಳು ರಕ್ತದಲ್ಲಿ ಸಕ್ಕರೆಯ ಮಟ್ಟವನ್ನು ಸಂತುಲಿತ ಪ್ರಮಾಣದಲ್ಲಿರಿಸಿ ಮಧುಮೇಹವನ್ನು ನಿಯಂತ್ರಿಸಲೂ ನೆರವಾಗುತ್ತದೆ.
ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುತ್ತದೆ
ಈ ಹಣ್ಣುಗಳು ರೋಗ ನಿರೋಧಕ ಶಕ್ತಿ ಹೆಚ್ಚಿಸುವ ಕ್ಷಮತೆ ಹೊಂದಿದ್ದು ಇದಕ್ಕೆ ಈ ಹಣ್ಣಿನಲ್ಲಿರುವ ವಿಟಮಿನ್ ಸಿ ಪ್ರಮುಖ ಕಾರಣವಾಗಿದೆ. ಈ ಹಣ್ಣಿನ ಸೇವನೆಯಿಂದ ದೇಹದಲ್ಲಿ ಹೆಚ್ಚಿನ ಪ್ರಮಾಣದ ಬಿಳಿರಕ್ತಕಣಗಳನ್ನು ಉತ್ಪತ್ತಿಸಲು ಪ್ರಚೋದನೆ ದೊರಕುತ್ತದೆ. ಬಿಳಿರಕ್ತಕಣಗಳು ನಮ್ಮ ದೇಹವನ್ನು ರೋಗಾಣುಗಳಿಂದ ರಕ್ಷಿಸುವ ಸೈನಿಕರಾಗಿದ್ದು ಈ ಸೈನ್ಯ ಬಲವಾಗಿದ್ದಷ್ಟೂ ವೈರಿಗಳನ್ನು ಸದೆಬಡಿಯಲು ಸಾಧ್ಯವಾಗುತ್ತದೆ ಹಾಗೂ ಈ ಮೂಲಕ ಹಲವಾರು ಸೋಂಕುಗಳಿಂದ ರಕ್ಷಣೆ ಪಡೆಯುವಂತಾಗುತ್ತದೆ.
ಕೊಲೆಸ್ಟ್ರಾಲ್ ಕಡಿಮೆಗೊಳಿಸುತ್ತದೆ
ಒಂದು ವೇಳೆ ನಿಮ್ಮ ಕೊಲೆಸ್ಟ್ರಾಲ್ ಮಟ್ಟಗಳು ಸಾಮಾನ್ಯಕ್ಕೂ ಹೆಚ್ಚಿದ್ದರೆ ಇಂದಿನಿಂದಲೇ ನಿತ್ಯವೂ ಕೊಂಚ ಕೇಸರಿ ಕರಬೂಜ ಹಣ್ಣುಗಳನ್ನು ಸೇವಿಸುತ್ತಾ ಬನ್ನಿ. ಇದರಲ್ಲಿ ಕೊಲೆಸ್ಟ್ರಾಲ್ ಅಂಶ ಇಲ್ಲವೇ ಇಲ್ಲ. ಹಾಗಾಗಿ ನಿಮ್ಮ ಕೊಲೆಸ್ಟ್ರಾಲ್ ಮಟ್ಟ ಈಗಿರುವುದಕ್ಕಿಂತ ಏರದೇ, ಸಾಮಾನ್ಯ ಮಟ್ಟಕ್ಕೆ ಇಳಿಯಲು ನೆರವಾಗುತ್ತದೆ.
ಹೊಟ್ಟೆಯ ಹುಣ್ಣುಗಳನ್ನು ಗುಣಪಡಿಸುತ್ತದೆ
ಇದರಲ್ಲಿರುವ ವಿಟಮಿನ್ ಸಿ ಹೊಟ್ಟೆಯ ಹುಣ್ಣುಗಳನ್ನು ಗುಣಪಡಿಸಲು ನೆರವಾಗುತ್ತದೆ. ಅಲ್ಲದೇ ಇದರಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ನೀರಿನಂಶ ಹೊಟ್ಟೆಯ ಒಳಪದರದ ಆಮ್ಲೀಯತೆಯನ್ನು ಕಡಿಮೆಗೊಳಿಸಿ ಹೊಟ್ಟೆಯ ಉರಿಯನ್ನು ಇಲ್ಲವಾಗಿಸುತ್ತದೆ.
ಮಲಬದ್ಧತೆಯಿಂದ ರಕ್ಷಿಸುತ್ತದೆ
ಇದರಲ್ಲಿ ನೀರು ಮತ್ತು ಕರಗುವ ನಾರು ಅತ್ಯಂತ ಸಂತುಲಿತ ಅನುಪಾತದಲ್ಲಿವೆ. ಇದು ಮಲಬದ್ಧತೆಯ ತೊಂದರೆಯನ್ನು ಇಲ್ಲವಾಗಿಸಲು ಸೂಕ್ತವಾಗಿದೆ. ಜೀರ್ಣಕ್ರಿಯೆಯನ್ನು ಸುಲಭಗೊಳಿಸುತ್ತದೆ ಹಾಗೂ ಜೀರ್ಣಕ್ರಿಯೆಯ ತೊಂದರೆಗಳನ್ನು ನೈಸರ್ಗಿಕವಾಗಿ ಗುಣಪಡಿಸುತ್ತದೆ.
ಕ್ಯಾನ್ಸರ್ ಬರುವುದರಿಂದ ರಕ್ಷಣೆ ಒದಗಿಸುತ್ತದೆ
ಇದರಲ್ಲಿರುವ ವಿಟಮಿನ್ ಸಿ ಹಾಗೂ ಬೀಟಾ ಕ್ಯಾರೋಟೀನ್ ಎಂಬ ಆಂಟಿ ಆಕ್ಸಿಡೆಂಟ್ ದೇಹದಲ್ಲಿ ಕ್ಯಾನ್ಸರ್ ಉಂಟುಮಾಡಬಹುದಾದ ಫ್ರೀ ರ್‍ಯಾಡಿಕಲ್ ಎಂಬ ಕಣಗಳನ್ನು ಹಿಮ್ಮೆಟ್ಟಿಸುವ ಕ್ಷಮತೆ ಹೊಂದಿದ್ದು ಈ ಮೂಲಕ ದೇಹದ ಜೀವಕೋಶಗಳಿಗೆ ಈ ಕಣಗಳು ಹಾನಿ ಮಾಡುವುದರಿಂದ ರಕ್ಷಿಸುತ್ತದೆ. ಈ ಹಾನಿ ಮುಂದುವರೆದರೆ ಕ್ಯಾನ್ಸರ್ ಗೂ ತಿರುಗಬಹುದು. ಈ ಮೂಲಕ ಕರಬೂಜದ ಹಣ್ಣು ಕ್ಯಾನ್ಸರ್ ಬರುವುದರಿಂದಲೂ ರಕ್ಷಣೆ ಒದಗಿಸುತ್ತದೆ.
ನಿರ್ಜಲೀಕರಣದಿಂದ ರಕ್ಷಿಸುತ್ತದೆ
ಇದರಲ್ಲಿ ಸಹಾ ಕಲ್ಲಂಗಡಿ ಹಣ್ಣಿನಂತೆಯೇ ಹೆಚ್ಚಿನ ನೀರಿನಂಶವಿರುವ ಕಾರಣ ದೇಹಕ್ಕೆ ಅಗತ್ಯವಾದ ನೀರನ್ನು ಒದಗಿಸಿ ಈ ಮೂಲಕ ಎದುರಾಗುವ ಶಕ್ತಿಯ ಕೊರತೆ ಹಾಗೂ ತಲೆತಿರುಗಿ ಬೀಳುವ ಸಾಧ್ಯತೆಗಳನ್ನು ಇಲ್ಲವಾಗಿಸುತ್ತದೆ.
ಮೂತ್ರಪಿಂಡದಲ್ಲಿ ಕಲ್ಲುಗಳಾಗುವುದನ್ನು ತಡೆಯುತ್ತದೆ
ಈ ಹಣ್ಣಿನಲ್ಲಿರುವ ಆಕ್ಸಿಕೈನ್ ಎಂಬ ಪೋಷಕಾಂಶಕ್ಕೆ ಮೂತ್ರಪಿಂಡಗಳಲ್ಲಿರುವ ಕಲ್ಲುಗಳನ್ನು ನಿವಾರಿಸುವ ಶಕ್ತಿ ಇದೆ. ಕೇಸರಿ ಕರಬೂಜ ಹಣ್ಣಿನ ನಿಯಮಿತ ಸೇವನೆಯಿಂದ ಮೂತ್ರಪಿಂಡಗಳಲ್ಲಿರುವ ಕಲ್ಮಶಗಳು ನಿವಾರಣೆಯಾಗುವ ಮೂಲಕ ಇಲ್ಲಿ ಇನ್ನಷ್ಟು ಕಲ್ಲುಗಳಾಗುವುದರಿಂದ ರಕ್ಷಿಸುತ್ತದೆ.
ತಡೆತಡೆದು ಬರುವ ನಿದ್ದೆಯ ತೊಂದರೆಯನ್ನು ಗುಣಪಡಿಸುತ್ತದೆ
ಕೆಲವರಿಗೆ ರಾತ್ರಿಯಿಡೀ ಕೆಲವಾರು ಬಾರಿ ಎಚ್ಚರಾಗುತ್ತಾ ಇರುತ್ತದೆ. ಇವರು ರಾತ್ರಿ ಮಲಗುವ ಮುನ್ನ, ಈ ಹಣ್ಣುಗಳನ್ನು ಸೇವಿಸಿದರೆ ಗಾಢ ನಿದ್ದೆ ಆವರಿಸಲು ಸಾಧ್ಯವಾಗುತ್ತದೆ. ಈ ಹಣ್ಣಿನಲ್ಲಿರುವ ಪೋಷಕಾಂಶಗಳು ನರಗಳನ್ನು ಸಡಿಲಿಸಿ ಮೆದುಳಿಗೆ ಹೆಚ್ಚಿನ ರಕ್ತಪರಿಚಲನೆ ಒದಗಿಸುವ ಮೂಲಕ ಮೆದುಳು ನಡೆಸುವ ಅನೈಚ್ಛಿಕ ಕಾರ್ಯಗಳು ಅಬಾಧಿತವಾಗಿ ನಡೆದು ಸುಖನಿದ್ದೆ ಆವರಿಸುತ್ತದೆ.
ಗರ್ಭಿಣಿಯರಿಗೂ ಯೋಗ್ಯವಾಗಿದೆ
ಗರ್ಭಾವಸ್ಥೆಯಲ್ಲಿ ಗರ್ಭಿಣಿಯ ದೇಹಕ್ಕೆ ಹೆಚ್ಚಿನ ಪ್ರಮಾಣದ ಫೋಲಿಕ್ ಆಮ್ಲದ ಅಗತ್ಯವಿರುತ್ತದೆ. ಈ ಹಣ್ಣಿನಲ್ಲಿ ಫೋಲಿಕ್ ಆಮ್ಲ ಉತ್ತಮ ಪ್ರಮಾಣದಲ್ಲಿದ್ದು ಗರ್ಭಿಣಿಯ ದೇಹಕ್ಕೆ ಅಗತ್ಯ ಪೋಷಣೆ ಒದಗಿಸುತ್ತದೆ. ಹಾಗೂ ಗರ್ಭಿಣಿಯಾಗಬಯಸುವ ಮಹಿಳೆಯರಲ್ಲಿ ಒಂದು ವೇಳೆ ಗರ್ಭನಾಳದ ತೊಂದರೆ (neural tube defect) ಇದ್ದು ಗರ್ಭ ನಿಲ್ಲದೇ ಇದ್ದರೆ ಈ ಹಣ್ಣಿನ ಸೇವನೆಯಿಂದ ಗರ್ಭ ನಿಲ್ಲುವ ಸಾಧ್ಯತೆ ಹೆಚ್ಚುತ್ತದೆ.
ಮಾಸಿಕ ದಿನಗಳ ಸೆಡೆತವನ್ನು ಕಡಿಮೆ ಮಾಡುತ್ತದೆ
ಮಾಸಿಕ ದಿನಗಳಲ್ಲಿ ಮಹಿಳೆಯರು ಅನುಭವಿಸುವ ಕೆಳಹೊಟ್ಟೆಯ ಸೆಡೆತ ಹಾಗೂ ನೋವು ಹೆಚ್ಚಾಗಿದ್ದರೆ ಇದಕ್ಕೂ ಹಿಂದಿನ ದಿನಗಳಲ್ಲಿ ಸಾಕಷ್ಟು ಪ್ರಮಾಣದಲ್ಲಿ ಕೇಸರಿ ಕರಬೂಜಗಳನ್ನು ತಿನ್ನುವ ಮೂಲಕ ಈ ನೋವು ಕನಿಷ್ಟವಾಗುತ್ತದೆ. ಇದರಲ್ಲಿರುವ ರಕ್ತಹೆಪ್ಪುಗಟ್ಟಿಸುವುದನ್ನು ತಡೆಯುವ ಗುಣ ರಕ್ತವನ್ನು ಹೆಪ್ಪುಗಟ್ಟಲು ಬಿಡದೇ ಹಾಗೂ ಹೆಪ್ಪುಗಟ್ಟಿದ್ದ ರಕ್ತವನ್ನು ಸಡಿಲಿಸಿ ಸುಲಭವಾಗಿ ವಿಸರ್ಜನೆಯಾಗುವಂತೆ ಮಾಡುವ ಮೂಲಕ ಮಾಸಿಕ ದಿನಗಳ ನೋವನ್ನು ಕಡಿಮೆ ಮಾಡುತ್ತದೆ.
ಧೂಮಪಾನ ವರ್ಜಿಸಲು ನೆರವಾಗುತ್ತದೆ
ಕೇಸರಿ ಕರಬೂಜದಲ್ಲಿರುವ ಕೆಲವು ಪೋಷಕಾಂಶಗಳು ವ್ಯಸನದಿಂದ ಹೊರಬರಲು ಮಾನಸಿಕ ಬಲ ನೀಡುತ್ತವೆ. ಈ ಬಲ ಧೂಮಪಾನ, ಮದ್ಯಪಾನಗಳಂತಹ ಅನಾರೋಗ್ಯಕರ ಅಭ್ಯಾಸಗಳನ್ನು ವರ್ಜಿಸಲು ನೆರವಾಗುತ್ತದೆ. ಈ ಹಣ್ಣಿನ ಸೇವನೆಯಿಂದ ಶ್ವಾಸಕೋಶಗಳಿಗೆ ಹೆಚ್ಚಿನ ಪೋಷಣೆ ದೊರಕುತ್ತದೆ ಹಾಗೂ ದೇಹಕ್ಕೆ ಅಭ್ಯಾಸವಾಗಿ ಹೋಗಿರುವ ನಿಕೋಟಿನ್ ನ ಪ್ರಭಾವದಿಂದ ಶೀಘ್ರವಾಗಿ ಹೊರಬರಲೂ ನೆರವಾಗುತ್ತದೆ.
ಒತ್ತಡದಿಂದ ರಕ್ಷಿಸುತ್ತದೆ
ಒಂದು ವೇಳೆ ನಿಮಗೆ ಮಾನಸಿಕ ಒತ್ತಡವಿದ್ದರೆ ಇದಕ್ಕೆ ಮಾತ್ರೆಗಳನ್ನು ನುಂಗದೇ ಕೇಸರಿ ಕರಬೂಜವನ್ನು ನಿಮ್ಮ ಆಹಾರದೊಡನೆ ಸೇವಿಸಿ. ಇದರಿಂದ ಮೆದುಳಿಗೆ ಹೆಚ್ಚಿನ ಆಮ್ಲಜನಕ ದೊರಕುತ್ತದೆ ಹಾಗೂ ತನ್ಮೂಲಕ ಮೆದುಳಿನ ಒತ್ತಡವನ್ನು ನಿವಾರಿಸಿ ನಿರಾಳವಾಗಿರಲು ನೆರವಾಗುತ್ತದೆ.
ಹಲ್ಲು ನೋವಿನಿಂದ ರಕ್ಷಿಸುತ್ತದೆ
ಈ ಹಣ್ಣಿನ ಸಿಪ್ಪೆಯಲ್ಲಿ ಹಲ್ಲುನೋವನ್ನು ಗುಣಪಡಿಸಲು ಸಮರ್ಥವಾದ ಪೋಷಕಾಂಶಗಳಿವೆ. ಹಲ್ಲು ನೋವಿದ್ದಾಗ ಈ ಸಿಪ್ಪೆಗಳನ್ನು ಚೆನ್ನಾಗಿ ನೀರಿನಲ್ಲಿ ಕುದಿಸಿ ತಣಿಸಿ ಸೋಸಿ ಸಂಗ್ರಹಿಸಿದ ನೀರಿನಿಂದ ಬಾಯಿಯನ್ನು ಮುಕ್ಕಳಿಸಿಕೊಳ್ಳಬೇಕು.
ಮೂಳೆಗಳನ್ನು ದೃಢಪಡಿಸುತ್ತದೆ
ಈ ಹಣ್ಣಿನಲ್ಲಿರುವ ವಿಟಮಿನ್ ಸಿ ಸ್ನಾಯು ಹಾಗೂ ಮೂಳೆಗಳಲ್ಲಿ ಕೊಲ್ಯಾಜೆನ್ ಎಂಬ ಕಣವನ್ನು ಹೆಚ್ಚು ಉತ್ಪಾದಿಸಲು ನೆರವಾಗುಗ ಮೂಲಕ ಸ್ನಾಯು-ಮೂಳೆಗಳನ್ನು ದೃಢಗೊಳಿಸಲು ನೆರವಾಗುತ್ತದೆ.
ಕೆಮ್ಮಿನಿಂದ ರಕ್ಷಣೆ ಒದಗಿಸುತ್ತದೆ
ಒಂದು ವೇಳೆ ಗಂಟಲಿನಲ್ಲಿ ಕಫ ತುಂಬಿಕೊಂಡು ಕೆಮ್ಮು ಸತತವಾಗಿ ಬಾಧಿಸುತ್ತಿದ್ದರೆ ಈ ಹಣ್ಣುಗಳನ್ನು ತಿನ್ನುವ ಮೂಲಕ ಕಫ ಸಡಿಲಗೊಂಡು ಸುಲಭವಾಗಿ ನಿವಾರಿಸಲು ಸಾಧ್ಯವಾಗುತ್ತದೆ ಹಾಗೂ ಈ ಮೂಲಕ ಕೆಮ್ಮು ಸಹಾ ಇಲ್ಲವಾಗುತ್ತದೆ.


ಮದುವೆಯ ನಂತರ ಪ್ರಿಯಾಮಣಿ ಮೊದಲ ಸಿನಿಮಾ
Team Udayavani,  Oct 30, 2017, 12:51 PM IST
ಅ
ಅ
ಅ
ಗಾಂಧಿನಗರಕ್ಕೆ ಎಂದಿನಂತೆ ಮತ್ತೂಂದು ಹೊಸಬರ ತಂಡದ ಆಗಮನವಾಗಿದೆ. ಹೊಸಬರೆಲ್ಲ ಸೇರಿ “ನನ್ನ ಪ್ರಕಾರ’ ಎಂಬ ಸಿನಿಮಾಗೆ ಕೈ ಹಾಕಿದ್ದಾರೆ. ಈ ಚಿತ್ರದ ಮೂಲಕ ವಿನಯ್ ಬಾಲಾಜಿ ನಿರ್ದೇಶಕರಾಗುತ್ತಿದ್ದಾರೆ. ವಿಶೇಷವೆಂದರೆ, ಮದುವೆಯ ನಂತರ ಪ್ರಿಯಾಮಣಿ ನಟಿಸುತ್ತಿರುವ ಮೊದಲ ಚಿತ್ರ ಇದು. ಪ್ರಿಯಾಮಣಿ ಅಲ್ಲದೆ, ಕಿಶೋರ್, ಮಯೂರಿ ಮತ್ತು “ಕಾಲ್‌ಕೇಜಿ ಪ್ರೀತಿ’ ಚಿತ್ರದ ನಾಯಕ ನಿಹಾನ್ ಇಲ್ಲಿ ಮುಖ್ಯಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ.
ನಿರಂಜನ್ ದೇಶಪಾಂಡೆ ಇಲ್ಲಿ ಅತಿಥಿ ಪಾತ್ರದಲ್ಲಿ ನಟಿಸಲಿದ್ದಾರೆ. ಇನ್ನು, ಜಿ.ವಿ.ಕೆ. ಕಂಬೈನ್ಸ್ ಮೂಲಕ “ನನ್ನ ಪ್ರಕಾರ’ ಸಿನಿಮಾ ತಯಾರಾಗುತ್ತಿದೆ. ಚಿತ್ರದ ಶೀರ್ಷಿಕೆಯೇ ಹೇಳುವಂತೆ, ಇದೊಂದು ಕ್ರೈಮ್ ಥ್ರಿಲ್ಲರ್ ಕಥೆ ಎನ್ನುವ ನಿರ್ದೇಶಕ ವಿನಯ್ ಬಾಲಾಜಿ, ಕಥೆ-ಚಿತ್ರಕಥೆ ಜತೆಗೆ ಸಂಭಾಷಣೆಯನ್ನೂ ಬರೆದಿದ್ದಾರೆ. ಸಂಭಾಷಣೆಯಲ್ಲಿ ಚಂದನ್ ಸಾಥ್ ಕೊಟ್ಟಿದ್ದಾರೆ. ವಿನಯ್‌ಗೆ ಸಿನಿಮಾ ಹೊಸದಾಗಿದ್ದರೂ, ಚಿತ್ರರಂಗ ಹೊಸದಲ್ಲ.
ಈ ಹಿಂದೆ ಒಂದಷ್ಟು ಕಿರುಚಿತ್ರ ನಿರ್ದೇಶಿಸಿದ್ದಾರೆ. “ಕ್ಯಾಮೆರಾ’ ಹಾಗು “ಮನಿ’ ಎಂಬ ಶಾರ್ಟ್‌ಫಿಲ್ಮ್ ನಿರ್ದೇಶಿಸಿರುವ ವಿನಯ್, ಒಂದು ನಿಮಿಷದೊಳಗಿರುವ “ಮನಿ’ ಕಿರುಚಿತ್ರಕ್ಕೆ ಮುಂಬೈ ಚಿತ್ರೋತ್ಸವದಲ್ಲಿ ಪ್ರಶಸ್ತಿ ಸಿಕ್ಕಿದೆ. ಮಾತುಗಳಿಲ್ಲದೆ, ಒಂದು ನಿಮಿಷದಲ್ಲಿ ಕಥೆ ಹೇಳಬೇಕಿದ್ದರಿಂದ ಹೊಸ ಕಾನ್ಸೆಪ್ಟ್ನಲ್ಲಿ “ಮನಿ’ ಎಂಬ ಕಿರುಚಿತ್ರ ಮಾಡಿದ್ದರು ವಿನಯ್. ಅದಾದ ಬಳಿಕ ಇನ್ನೊಂದು ಕಿರುಚಿತ್ರ ಮಾಡಲು ಹೊರಟಾಗ, “ನನ್ನ ಪ್ರಕಾರ’ ಚಿತ್ರದ ಕಥೆ ಸಿಕ್ಕಿದೆ.
ಅದನ್ನು ಸಿನಿಮಾ ಮಾಡಬೇಕು ಅಂತ ನಿರ್ಧರಿಸಿದಾಗ, ನಿರ್ಮಾಪಕರಿಗಾಗಿ ಬರೋಬ್ಬರಿ ಮೂರು ವರ್ಷ ಅಲೆದಾಡಿದ್ದಾರೆ. ಕೊನೆಗೆ “ನನ್ನ ಪ್ರಕಾರ’ ಚಿತ್ರದ ಕುರಿತು ಒಂದು ತುಣುಕನ್ನು ಚಿತ್ರೀಕರಿಸಿಕೊಂಡು ಕೆಲವರಿಗೆ ತೋರಿಸಿದಾಗ, ಸಿನಿಮಾ ಮಾಡೋಕೆ ಐವರು ಮುಂದಾಗಿದ್ದಾರೆ. ಅವರೆಲ್ಲರೂ ಸೇರಿ ಈಗ ಜಿ.ವಿ.ಕೆ. ಬ್ಯಾನರ್ ಮೂಲಕ ಚಿತ್ರ ನಿರ್ಮಿಸುತ್ತಿದ್ದಾರೆ. ನಿರ್ದೇಶಕ ವಿನಯ್ ಬಾಲಾಜಿ ವಿಷ್ಯುಯಲ್ ಎಫೆಕ್ಟ್ಸ್ ಆರ್ಟಿಸ್ಟ್ ಕೂಡ ಹೌದು. ಮೂರು ವರ್ಷ ಆ ಬಗ್ಗೆ ತಿಳಿದು ಕೆಲಸ ಮಾಡಿದ್ದಾರೆ.
ಸಂಕಲನ ಬಗ್ಗೆಯೂ ತಿಳಿದುಕೊಂಡಿದ್ದಾರೆ. ಚಿತ್ರಕ್ಕೆ ಮನೋಹರ್ ಜೋಶಿ ಛಾಯಾಗ್ರಾಹಕರು. “ಹುಲಿರಾಯ’ ಚಿತ್ರಕ್ಕೆ ಸಂಗೀತ ನೀಡಿದ್ದ ಅರ್ಜುನ್ ರಾಮು ಇಲ್ಲಿ ನಾಲ್ಕು ಹಾಡುಗಳಿಗೆ ಸಂಗೀತ ನೀಡುತ್ತಿದ್ದಾರೆ. ಕಿರಣ್ ಕಾವೇರಪ್ಪ, ಜಯಂತ್ ಕಾಯ್ಕಿಣಿ ಇತರರು ಗೀತೆ ಬರೆಯಲಿದ್ದಾರೆ. ನವೆಂಬರ್ 6 ರಂದು ಕಂಠೀರವ ಸ್ಟುಡಿಯೋದಲ್ಲಿ ಮುಹೂರ್ತ ನೆರವೇರಲಿದೆ. ಬಹುತೇಕ ಬೆಂಗಳೂರಲ್ಲಿ ಚಿತ್ರೀಕರಣಗೊಳ್ಳುವ ಈ ಚಿತ್ರವನ್ನು ಮೂರು ಹಂತದಲ್ಲಿ ಚಿತ್ರೀಕರಿಸಲು ನಿರ್ಧರಿಸಿದ್ದಾರೆ ನಿರ್ದೇಶಕರು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.